Internet aguheyo kurevijje, Raees ge vaudhu fuhdhijje: Communication Ministry - One Online\nރައީސް ސޯލިހާއި ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހު -- ފޮޓޯ: ރައީސް އޮފީސް\nއިންޓަނެޓް އަގުހެޔޮ ކުރެވިއްޖެ، ރައީސްގެ ވައުދު ފުއްދިއްޖެ: ކޮމިއުނިކޭޝަން މިނިސްޓްރީ\nއިންޓަނެޓް އަގުހެޔޮކުރުމަށް ރައީސް އިބްރާހިމް މުހައްމަދު ސޯލިހު ވެވަޑައިގެންފައިވާ ވައުދު ފުއްދިފައިވާ ކަމަށާއި އިންޓަނެޓް އަގުހެޔޮ ކުރެވިފައިވާ ކަމަށް ކޮމިއުނިކޭޝަން، ސައިންސް އެންޑް ޓެކްނޮލަޖީ މިނިސްޓްރީން ބުނެފިއެވެ.\nއިންޓަނެޓް އަގުހެޔޮ ކުރުމަކީ ރައީސް ސޯލިހްގެ ރިޔާސީ ވައުދެކެވެ. ނަމަވެސް އެ ވައުދު މިއަދާ ހަމައަށް އައި އިރުވެސް ފުއްދިފައެއް ނުވެއެވެ. އެކަމާ ގުޅިގެން ސަރުކާރަށް ވަނީ ގިނަ ބައެއްގެ ފާޑުކިޔުން އަމާޒުވެފައެވެ.\nރާއްޖެ ޓީވީގެ "ފަލަ ސުރުހީ" ޕްރޮގްރާމްގައި ކޮމިއުނިކޭޝަން މިނިސްޓްރީގެ ސްޓޭޓް މިނިސްޓަރު އަލީ ސޯލިހު ރޭ ވިދާޅުވީ އިންޓަނެޓުގެ އަގަށް މިހާރު ހެޔޮ ބަދަލެއް ގެނެވިފައިވާ ކަމަށެވެ. އަދި މިހާރު އިންޓަނެޓުގެ އަގުތައް ހުރީ ރައްޔިތުންގެ އަތްފޯރާފަށުގައި ކަމަށެވެ.\n"އަޅުގަނޑު ދަންނަވާލަން ބޭނުންވަނީ އިންޓަނެޓުގެ އަގުވެސް ރައްޔިތުންގެ އަތްފޯރާފަށަށް މިއަދު ވަނީ ތިރިކުރެވިފައޭ. އަޅުގަނޑު މިހެން ދަންނަވާލަން ޖެހޭ ބައިވަރު ސަބަބުތައް އެބަހުރި،" އަލީ ސޯލިހު ވިދާޅުވިއެވެ.\nއަލީ ސޯލިހު ވިދާޅުވީ ރާއްޖޭގައި އިންޓަނެޓުގެ އަގުތައް ހުރީ އެހެން ގައުމުތަކާ ބަލާއިރު ހެޔޮކޮށް ކަމަށެވެ. އޭނާ ވިދާޅުވީ މިހާރު ފަސް ރުފިޔާއަށް ޖީބީއެއް ލިބެން އެބަހުރި ކަމަށެވެ. އަދި ވިދާޅުވީ ރޯދަ މަސް ފެށުމާ ހަމައަށް ޖީބީއެއް ލިބެނީ 33 ރުފިޔާއަށް ނަމަވެސް މިހާރު 1000 ރުފިޔާއަށް 180 ޖީބީ ލިބޭ ކަމަށެވެ.\n"މިއަދު އަޅުގަނޑުމެންނަށް ފަސް ރުފިޔާ ބަޔަށް ޖީބީއެއް އެބަ ލިބޭ. އަޅުގަނޑުމެން މަސައްކަތް ފެށިއިރުގައި އަދި މި ރަމަޟާންމަސް ފެށުމުގެ ކުރިންވެސް 33 ރުފިޔާއަށް ޖީބީއެއް، ފަސް ރުފިޔާ ބަޔަށް ލިބޭ ވާހަކަ އަޅުގަނޑު މި ދަންނަވަނީ. އަޅުގަނޑު މިދައްކަނީ 1000 ރުފިޔާއަށް ވިއްކާ ޕެކޭޖެއްގައި އިންނަނީ 30 ޖީބީ ޑާޓާ ކަމަށްވާނަމަ، މިއަދު އަޅުގަނޑުމެންނަށް އެބަ ލިބޭ އެއްކަލަ 1000 ރުފިޔާއަށް 180 ޖީބީ، އަޅުގަނޑުމެން އަޅާކިޔާލަންޖެހޭ ގައުމުތަކާ އަޅާ ކިޔާލައިފިނަމަ، އަޅުގަނޑުމެންނަށް ބޮޑުތަނުން މިއޮތީ ކުރިއެރުން ހޯދިފައި،" އަލީ ސޯލިހު ވިދާޅުވިއެވެ.\nއޭނާ ވިދާޅުވީ ރައީސް ސޯލިހު އިންޓަނެޓް އަގުހެޔޮ ކުރުމަށް ވެފައިވާ ވައުދު ފުއްދައިދެވިއްޖެ ކަމަށާއި މިއަދު އިންޓަނެޓުގެ އަގުތައް ތިރި ކުރެވިފައިވާ ކަމަށެވެ.\n"އަޅުގަނޑު މިތާ އިނދެ ދަންނަވާލަން ކެރޭ އަޅުގަނޑުމެންގެ ރައީސުލްޖުމްހޫރިއްޔާ ވިދާޅުވި ވައުދު އަޅުގަނޑުމެންނަށް ފުއްދައި ދެވިއްޖެއޭ. އިންޓަނެޓްގެ އަގު ތިރި ކުރެވިއްޖެ،" އަލީ ސޯލިހު ވިދާޅުވިއެވެ.\nއަލީ ސޯލިހު މިހެން ވިދާޅުވެފައިވާ އިރު، މިދިޔަ ފެބްރުއަރީ މަހު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ރައީސްގެ ތަރުޖަމާނު މަބްރޫކް އަބްދުލްއަޒީޒް ވިދާޅުވީ ދުރު ރާސްތާ ވިސްނުމުގެ ތެރެއިން އިންޓަނެޓްގެ އަގުހެޔޮ ކުރެވޭނެ ކަަމަށާއި ކުރިއަށް އޮތް ދެ އަހަރެއްހާ ދުވަސްތެރޭގައި އެކަން ކުރެވޭނެ ކަމަށެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު މިނިސްޓްރީ އޮފް ކޮމިނިއުކޭޝަން، ސައިންސް އެންޑް ޓެކްނޮލޮޖީ އިންޓަނެޓް


Guardiola ge thaureefu Arsenal ge coach Arteta ah - AO News\nގާޑިއޯލާގެ ތައުރީފް އާސެނަލްގެ ކޯޗު އާޓޭޓާ އަށް\nމެންޗެސްޓާ ސިޓީގެ ކޯޗު ޕެޕް ގާޑިއޯލާ (ކ) އާއި އާސެނަލްގެ ކޯޗު މިކޭލް އާޓޭޓާ (ވ). --ފޮޓޯ: އޭޕީ\nއާސެނަލް އަށް ގިނަ ކާމިޔާބީތަކެއް މިކޭލް އާޓޭޓާ އަށް ހޯދައިދެވޭނެ ކަމަށް ގަބޫލުކުރާ ކަމަށް މެންޗެސްޓާ ސިޓީގެ ކޯޗު ޕެޕް ގާޑިއޯލާ ބުނެފިއެވެ.\nގާޑިއޯލާ މިހެން ބުނެފައިވަނީ އިނގިރޭސި އެފްއޭކަޕްގެ ސެމީ ފައިނަލްގައި މިރޭ ވެމްބްލީ ސްޓޭޑިއަމްގައި އާސެނަލްއާ ދެކޮޅަށް ސިޓީ ކުޅުމަށް ހަމަޖެހިފައިވާ މެޗުގެ ކުރީން މިއަދު ބޭއްވި ނޫސްވެރިންގެ ބައްދަލުވުމެއްގައެވެ.\n“އާސެނަލް މިހާރު އޮތް ހާލަތުން އެ ޓީމު ކޮޅަށް ޖެހުމުގެ ގާބިލްކަން އާޓޭޓާގެ ކިބައިގައި އެބަހުރި،”\nގާޑިއޯލާ އިތުރަށް ބުނީ އާސެނަލް އާއެކު އާޓޭޓާ ތަފާތު ދައްކާނެ ކަމަށާއި މިސްރާބު ހުރީ ރަނގަޅު ދިމާލަށް ކަމަށެވެ. އަދި އެ ކްލަބުގެ ހުރިހާ އެންމެންގެ ފަރާތުން އާޓޭޓާ އަށް ފުރިހަމަ އެއްބާރުލުން ލިބޭނަމަ މުސްތަގުބަލް އުޖާލާވާނެ ކަމަށެވެ.\n“ކްލަބުން ފުރިހަމަ އެއްބާރުލުން އޭނާ އަށް ލިބިއްޖެނަމަ ތަފާތު ދައްކާނެ ކަމާމެދު އެއްވެސް ސުވާލެއް ނެތް. މުސްތަގުބަލްގައި ގަދަ ބާރަކަށް ހަދާނެ.” ގާޑިއޯލާ ބުންޏެވެ.\nއެފްއޭކަޕްގެ ސެމީ ގައި އާސެނަލްއާ ދެކޮޅަށް ސިޓީ ކުޅޭ މެޗު ފަށާނީ މިރޭ ރާއްޖޭގަޑިން 23:45 ގައެވެ. މިއީ ސިޓީ ދޫކޮށް އާސެނަލްގެ ކޯޗުކަމާ އާޓޭޓާ ހަވާލުވިފަހުން އެ ޓީމާ ދެކޮޅަށް ނިކުންނަ ދެވަނަ ފަހަރެވެ. މީގެކުރީން، މިދިޔަ ޖޫން މަހު މި ދެ ޓީމު ބައްދަލުކުރި މެޗު ސިޓީގެ ދަނޑުގައި އެ ޓީމު މޮޅުވީ 3-0 އިންނެވެ.\nކުޅިވަރުއާސެނަލްއެފްއޭކަޕްމިކޭލް އާޓޭޓާމެންޗެސްޓާ ސިޓީދުނިޔެޕެޕް ގާޑިއޯލާ\nނޭމާގެ ދެލަނޑާއެކު ޕީއެސްޖީން ޔުނައިޓެޑް ބަލިކޮށްފި، ޑޯޓްމަންޑް ދެވަނަ ބުރަށް\nޔުނައިޓެޑް މޮޅުވިއިރު، ޗެލްސީއާ ޓޮޓެންހަމް ވީ އެއްވަރު\nބާސެލޯނާގެ ކުޅުންތެރިން މުސާރަ ކުޑަކުރާން އެއްބަސްވެއްޖެ\nޔުރޮޕާ ލީގު: އާސެނަލް، ލެސްޓާ އާއި ރޯމާ އަދި ހޮފެންހައިމް ދެވަނަ ބުރަށް ދަތުރުކޮށްފި


Bodu hila gennan MTCC in barge takeh hoadhaifi\nބޮޑު ހިލަ ގެންނަން އެމްޓީސީސީން ބާޖުތަކެއް ހޯދައިފި\nހަތަރު ބާޖާއި ޓަގްތަކެއް ގެނެސްފައިވޭ\nފަސްދޮޅަސް ހެވީ ވެހިކަލް އެބަހުރި\nފަންސާހަށްވުރެ ގިނަ މަޝްރޫއު ކުރިއަށް ގެންދޭ\nއެމްޓީސީސީގެ ބާޖެއް ހިލަ ބަރުކޮށްގެން ދަނީ.--ފޮޓޯ: އެމްޓީސީސީ\nރާއްޖެއަށް ބޭނުންވާ ބޮޑު ހިލަ ގެންނަން އެމްޓީސީސީން ބާޖުތަކެއް ހޯދައި، ހުސްނުވެ ހިލަ ލިބޭނެ އިންތިޒާމު ހަމަޖައްސަން ހަރުދަނާ ފިޔަވަޅުތަކެއް އަޅައިފި އެވެ.\n"އަވަސް" އަށް ދެއްވި އިންޓަވިއުއެއްގައި އެމްޓީސީސީގެ ޖެނެރަލް މެނޭޖަރު އަހުމަދު ސައީދު ވިދާޅުވީ ރާއްޖެއަށް ބޭނުންވާ ބޮޑު ހިލަ ހުސްނުވެ ލިބޭނެ އިންތިޒާމު ހަމަޖެއްސުމަށް ކުންފުނީގެ ބޯޑުން މުހިންމު ކަންތައްތަކެއް ކޮށްފައިވާ ކަމަށެވެ.\n"މިދިޔަ އަހަރާއި އޭގެ ކުރީ އަހަރު ޕްރޮޖެކްޓްތައް ނިންމަން އޮތް އެންމެ ބޮޑު ހުރަހަކީ ބޮޑު ހިލަ ހޯދުން. އަބަދު ވެސް މި ޖެހެނީ އަވަށްޓެރި ގައުމުތަކަށް ހިލަ ގެނައުމުގައި ޑިޕެންޑްވާން. އެހެންވެ ކުންފުނީގެ ބޯޑުން ވަނީ އެކަން ކުޑަ ކުރުމަށް ފިޔަވަޅު ތަކެއް އަޅާފައި،" ސައީދު ވިދާޅުވި އެވެ.\nއޭނާ ވިދާޅުވީ ކުންފުނީގެ ބޯޑުން ނިންމި ނިންމުމެއްގެ ދަށުން ހަތަރު ބާޖާއި ހަތަރު ޓަގުބޯޓް، ކުންފުނިން ގެނެސްފައިވާ ކަމަށެވެ. އަދި ހިލަ ހޯދުމަށް ކުރިން ދިޔަ އިންޑިޔާގެ ޓުޓިކޮރިން ފިޔަވައި އެހެން ދިމަދިމާލުން ވެސް ހިލަ ގެންނަން ފަށާފައިވާ ކަމަށެވެ.\nއެމްޓީސީސީގެ ބާޖެެއް އިންޑިޔާ ބަނދަރުގައި.--ފޮޓޯ: އެމްޓީސީސީ\n"ހަތަރު އިންޓަނޭޝަނަލް ބާޖް އެންޑް ފްލީޓެއް އޮޕަރޭޓް ކުރަމުން މިދަނީ. މިހާރު ރާއްޖެއަށް ހިލަ ސަޕްލައިކުރާ އެންމެ ބޮޑު ޕާޓީއަކީ އެމްޓީސީސީ،" ސައީދު ވިދާޅުވި އެވެ.\nއޭނާ ވިދާޅުވީ މިހާރު އިންޑިޔާގެ މެންގަލޫރުގެ ހިސާބުތަކުން ވެސް ހިލަ ގެންނަން ފަށާފައިވާ ކަމަށެވެ.\n"ޓުޓިކޮރިން ވާގޮތަކީ ބަނދަރު ކުޑަވުމުން ދަތިވަނީ. އެހެންވެ ބެންގަލޫރުގެ ޕޯޓު މީހުންނާ ވާހަކަ ދައްކައިގެން ވާނީ އެތަނުން ހިލަ ލިބޭނެ އިންތިޒާމު ހަމަޖައްސާފައި،" ސައީދު ވިދާޅުވި އެވެ.\nއެމްޓީސީސީން ވަނީ މަސައްކަތް ފުޅާ ކުރުމުގެ ގޮތުން ގިނަ އާލާތްތައް ހޯދާފަ އެވެ. އެގޮތުން އެ ކުންފުނީގައި ހެވީ އިކްއިޕްމަންޓުގެ ގޮތުގައި 60 އެކްސްކަވޭޓަރު އެބަ އޮތެވެ. އަދި 58 މަޝްރޫއެއް ކުރިއަށް ގެންދާއިރު، ކުރިއަށް އޮތް ދެ މަސްތެރޭގައި 17 މަޝްރޫއެއް މުޅިން އަލަށް ފަށާނެ އެވެ.\nމަހާޖައްރާފަށް ކެޕްޓަނުން ހޯދަނީ، މުސާރަ އެއް ލައްކަ


SOF aai muaamalaaikuree Dollar gathumah: Villa Travels\nވިލާ ޓްރެވަލްސް: އެ ކުންފުންޏަސް އެސްއޯއެފުން 700،000 ޑޮލަރު ދިން.-- ފޮޓޯ: މިހާރު/ނިޝާން އަލީ\n14 ފެބްރުއަރީ 20194ކޮމެންޓް\nއެސްއޯއެފާ މުއާމަލާތްކުރީ ޑޮލަރު ގަތުމަށް: ވިލާ ޓްރެވަލްސް\nރާއްޖޭގައި މިހާތަނަށް ހިންގި އެންމެ ބޮޑު ކޮރަޕްޝަން ކަމަށްވާ އެމްއެމްޕީއަރުސީ ކޮރަޕްޝަނުގެ މުގުލުގައި އޮތް އެސްއޯއެފް ކުންފުންޏާ އެކު މުއާމަލާތްކުރީ ޑޮލަރު ގަތުމަށް ކަމަށް ވިލާ ޓްރެވަލްސް އިން ބުނެފި އެވެ.\nއެމްއެމްޕީއާރުސީގެ 1.4 ބިލިޔަން ރުފިޔާގެ ކޮރަޕްޝަނުގެ، 776 ސޮފުހާގެ ތަފްސީލް ރިޕޯޓް އޭސީސީން މިއަދު އާންމު ކުރި އިރު އެ ރިޕޯޓުގައި ވާގޮތުން، ހިޔާނާތުގެ ފައިސާގެ ތެރެއިން 700،000 ޑޮލަރު (10،794،000 ރުފިޔާ) ވިލާ ޓްރަވެލްސް އެންޑް ޓްއާސް އަށް އެސްއޯއެފުން ދީފައި ވެއެވެ.\nއެކަމާ ގުޅޭގޮތުން ވިލާ ޓްރެވަލްސް އިން ނެރުނު ބަޔާނެއްގައި ބުނީ އެ ކުންފުންޏަކީ ފުޅާދާއިރާއެއްގައި ރާއްޖޭން ބޭރުގެ އެއާލައިން ތަކުގެ ޓިކެޓް ވިއްކާ ކުންފުންޏަކަށް ވާއިރު، އެ ކުންފުނިން ރުފިޔާ އަށް ޓިކެޓް ވިއްކި ނަމަވެސް އެއާލައިނަށް ފައިސާ ދައްކަނީ ޑޮލަރުން ކަމަށެވެ. އެހެންކަމުން އެހެން ކުންފުނިތަކާއި އެއްގޮތަށް އެ ކުންފުންޏަށް ވެސް ޑޮލަރު ލިބުމުގެ ދަތިކަން ދިމާވާ ކަމަށާއި، އެކަން ހައްލު ކުރަނީ ރާއްޖޭގެ ބާޒާރުން ޑޮލަރު ގަނެގެން ކަމަށް ފުޅާ ދާއިރާއެއްގައި ރިސޯޓް ވިޔަފާރި ވެސް ހިންގަމުން އަންނަ ވިލާ ގުރޫޕްގެ ކުންފުނިން ނެރުނު ބަޔާނުގައި ބުނެ އެވެ.\nރައްޔިތުންގެ މަޖިލީހުގެ ރައީސް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމްގެ ކުންފުނިން ނެރުނު ބަޔާނުގައި އިތުރަށް ބުނެފައި ވަނީ އެ ކުންފުންޏަކީ ބޭރުފައިސާ ގަނެވިއްކުމުގެ މުއަމަލާތް ކުރުމަށް އެމްއެމްއޭ އިން މަނީއެކްޗޭންޖާ ލައިސެންސް އޮތް ކުންފުންޏެއް ކަމަށެވެ. އަދި އެގޮތުން ޑޮލަރު ގަތުމަށް އެސްއޯއެފާއެކު ވިލާ ޓްރެވަލްސް އިން 2014-2015 ވަނަ އަހަރާ ދެމެދު މުއާމަލާތް ކުރެވުނު ކަމަށާއި، އޭރު ގަތް ޑޮލަރަށްވާ ދިވެހި ފައިސާ އެ ކުންފުންޏަށް ދައްކާފައިވާ ކަމަށް އެ ބަޔާނުގައި ވެއެވެ.\nއެސްއޯއެފާ އެކު އެ ކުންފުނިން ކުރި މުއާމަލާތްތަކާ ގުޅޭގޮތުން އޭސީސީގެ އިތުރުން އެހެން އެއްވެސް އިދާރާ އަކުން ވެސް މިހާތަނަށް އެ ކުންފުންޏާ އެއްވެސް ސުވާލެއް ކޮށްފައި ނުވާ ކަމަށް ވެސް އެ ބަޔާނުގައި ބުނެ އެވެ.\nރާއްޖޭގެ އެންމެ ބޮޑެތި ކުންފުނިތައް ކަމަށްވާ ވިލާގެ އިތުރުން ޔުނިވާސަލް އާއި ޗަންޕާ ބްރަދާސް އަށް ވެސް އެސްއޯއެފްގެ އެކައުންޓުން ބޮޑެތި މުއާމަލާތްތައް ކޮށްފައިވާކަން، އޭސީސީން މިއަދު އާންމުކުރި ރިޕޯޓާއި އެކު ވަނީ ހާމަވެފަ އެވެ.\nކޮރަޕްޝަން އޭސީސީ އެމްއެމްޕީއާރުސީ ވިލާ ގްރޫޕް ގާސިމް އިބްރާހިމް\nޤާސިމްގެ ރިސޯޓްތަކުން ޑޮލަރ ނުލިބެނީތަ!ނުވަތަ ލިބޭލެއްމަދީތަ؟\nމިއުޒިކް ބޭންޑަކުން ވިލާއިން7ލައްކަ ޑޮލަރު ގަތް އިރު ހަމަ ހައިރާނެއް ނުވޭ ދޯ؟\nއެއްޗެކޭބުނެވިދާނެއެވެ. ތިކަން ޝަރީޢަތުގައި ސާބިތުކޮށްދޭންޖެހޭނެއެވެ. ސާބިތުކޮށްދޭށެވެ. ނުކުރެވޭނަމަ، އެހެންބައެކޭވެސް އެއްގޮތަށް ކަންކުރަންވާނެއެެވެ. އަމާގާތަށްވަންމީހާވެސް ހުނިގުރާބުބަލައި ވަންކަމުގައިބުނެ، ޢުޒުރެއްދެއްކިއެވެ.\nކޮބާ ޑޮލަރު ގަންނަން ދިވެހިރުފިޔާ ދިން ކަމުގެ ރިސީޕްޓް، އެނޫނީ ތިވެސްވާނީ ހަމަ އެފައިސާއަށް


BREAKING NEWS: Najuma Gein Fenunu Kalhu Foshin Maumoon Aai Dhekolha Heki Libijje - Vaguthu\nނަޖުމާ ގެއިން ފެނުނު ކަޅު ފޮށިން މައުމޫން އާއި ދެކޮޅަށް ހެކި ލިބިއްޖެ\n1 އަހަރު ކުރިން ( ފެބުރުއަރީ 13, 2018 )\nގާނޫނާ ޚިލާފަށް ސަރުކާރު ވައްޓާލުމަށް ރައްޔިތުންގެ މަޖިލީހުގެ ބައެއް މެމްބަރުންނަށް ރިޝްވަތު ދިން ކަމުގެ ތުހުމަތުގައި ހައްޔަރުކުރި ނަޖުމާ އިބްރާހިމްގެ ގެއިން ފެނުނު ކަޅު ފޮށިން ކުރީގެ ރައީސް މައުމޫން އަބްދުލްގައްޔޫމް އާއި ދެކޮޅަށް ހެކި ލިބިފައިވާ ކަމަށް ފުލުހުން ވިދާޅުވެއްޖެއެވެ.\nފުލުހުން މިއަދު ހަވީރު ކުރިއަށްގެންދިޔަ ނޫސްވެރިންގެ ބައްދަލުވުމެއްގައި ވާހަކަދައްކަވަމުން ފުލުހުންގެ ތަރުޖަމާނު ސުޕުރިންޓެންޑް އޮފް ޕޮލިސް އަހުމަދު ޝިފާން ވިދާޅުވީ، ނަޖުމާ އިބްރާހިމްގެ ގެއިން ފެނުނު ކަޅުފޮށިން މި މައްސަލައާ ގުޅޭ ވަރަށް ބައިވެރި އެކި ކަހަލަ ހެއްކާއި ގަރީނާ ލިބިފައިވާކަމަށެވެ.\nމީގެ ތެރެއިން ފެނުނު ޑޮކިޔުމެންޓެއްގައި ވަރަށް ސާފްކޮށް ފާރިސް މައުމޫން، ރައީސް މައުމޫން މެދުވެރިކޮށް ސްޕްރީމް ކޯޓުގެ ދެފަނޑިޔާރުން ކަމަށްވާ އަބްދުﷲ ސައިދު އަށާއި، އަބްދުﷲ ހަމީދުއާ ބައްދަލުކޮށް، އެ ކޯޓުން ނިންމާ ނިންމުންތަކާއި، ފަނޑިޔާރުންނަށް ނުފޫޒު ފޯރުވުމަށް މަސައްކަތް ކުރިކަން ފާހަގަކުރެވިފައިވާކަމަށެވެ.\nކުރީގެ ރައީސް މައުމޫނުގެ މައްޗަށް ކުރެވެވޭ ތުހުމަތުތަކަށް ބަލާއިރު، މަޖިލީހުގެ މެންބަރުންނަށް ރިޝްވަތުދީ ގާނޫނާއި ވެރިކަން ވައްޓާލުމަށް މަސައްކަތް ކުރުމާއި، ފަނޑިޔާރުންގެ މަސައްކަތަށް ނުފޫޒު ފޯރުވައި ވަކިގޮތަކަށް ހުކުމްތައް ނެރުމަށް ފަނޑިޔާރުންނަށް ރިޝްވަތުގެ ފައިސާ ދިނުން، ސަލާމަތީ ބާރުތަކުގެ ތެރޭގައި ބައިބައިވުން އުފައްދާ ހާއްސަކޮށް ސަރުކާރި ދެކޮޅަށް ސަލާމަތީ ބާރުތަކުން ނިކުތުމަށް ހިތްވަރުދީ އެކަންކަން ރޭވުން ހިމެނެއެވެ.\nޤާނޫނީ ގޮތުން އުފެއްދިފައިވާ ދިވެހި ސަރުކާރު ޤާނޫނޫގެ ބޭރުން ވައްޓާލަން އުޅުމުގެ ތުހުމަތުގައި 13 ފަރާތެއް ވަނީ ހައްޔަރުކޮށްފައެވެ. އަދި އެ މީހުންނާއި ގުޅޭ ގިނަ ހެއްކި ލިބެމުން އަންނަކަމަށް ފުލުހުން ވިދާޅުވިއެވެ.\nމަހާތީރުގެ ދައުވަތަކަށް މައުމޫން މެލޭޝިޔާއަށް\nއެމްއާރުއެމް އިން މަޖުލީހަށް މެމްބަރުން ހޮވަނީ ވިޔަފާރި ކުރާކަށް ނޫން - މައުމޫން\nފެބުރުއަރީ 13, 2018 16:16\nލޮލް. ހަމަ ހިނިއަންނަނީ. ފުލުހުންދައްކާ ވާހަކައަކަށް މިހާރަކު އިތުބާރެއް ނުކުރެވެޔޭ\nފުލުހުންގެ އަމަލުތަކުގައި ހަމަހަމަ ކަމެއް ނުހުރެމެޔޭ. ފުލުހުންގެ ޔުނިފޯމުކުލަ ޕިންކަށްބަދަލުކުރަން ފެނެޔޭ!\nފެބުރުއަރީ 13, 2018 16:20\nޙުސްދޮގު ފަތުރަނީ ފުލުސް\nފެބުރުއަރީ 13, 2018 16:29\nނާ ހަމަތެދެއް؟؟؟؟ ސުބުހާނަﷲ،،، ހާދަމީހުނެއް ތިކަން ގަބޫލު ކުރާނެދޯ؟؟؟ އެޕެންޑްރައިވް، އެ ފިސްތޯލަ!! އެ ކަޅުފޮށި!!! މިހިރީ ހައްތާވެސް ހިޓް ފިލަމުތަށް!!! ބައްލަވާލައްވަާ\nޙަސަން އއ. ތޮއްޑޫ\nފެބުރުއަރީ 13, 2018 16:57\nސާބަހޭ ދިވެހި ފުލުހުން ތިޔަ ކުރައްވާ ޤައުމީ މަސައްކަތަށް. ތިޔައީ ޤައުމީ ބަޠަލުން. އަޅުގަނޑުމެން ތިޔަ ބޭފުޅުންނަށް ސެލިއުޓު ކުރަން.\nފެބުރުއަރީ 13, 2018 16:58\nފެބުރުއަރީ 13, 2018 17:07\nވެރިކަން ހޯދަން ކުރާހާ ކަންތަށް..\nފެބުރުއަރީ 13, 2018 17:29\nމޮޔަގޮވަނީތޯ ޔަާމީން އަދުރޭ އަދި ނިހާން ގެ މުދާގަޑެއްތޯ މީ އަޅެ މި މީހުން ﷲ ދެކެވެސް ބިރުނުގަނޭބާ\nފެބުރުއަރީ 13, 2018 17:33\nސާބަހޭ ފުލުހުން. ހެކި ހޯދަމުން މަޝްހޫރު "ކަޅުފޮށީ"ގައި އޮތީ ކަޅު ބުރުގާއަކާ، އުވިފައި އޮތް5ރުފިޔާގެ ނޫޓަކާއި5ޑޮލަރ ކަމަށް ކުރިން ލިޔުން ދީފައި މިހާރު އެފޮށި އިތުރު ކިތާބީ ހެކިތައް ވިހަން ފެށީދޯ؟ ދެދުވަހު އެކައްޗެއް ނުކިޔާތި.\nފެބުރުއަރީ 13, 2018 18:06\nއަހްމަދު އަރީފް ވަރަށް ރަނގަޅަށް ފުލުހުންގެ އިސް އޮފިސަރުންގެ މެދުގައި ބައިބައިވުން އުފެއްދި!!! މިހެން ބުނަން ޖެހުނީ އޭނާއާއި ގުޅިގެން އޭސީޕީއަކު ވަރަށް އެމސައްކަތްކުރި ކުރި!! މުޅި އެތި އޮތީ އަނބުރާލާފަ!!! ކޯޓް އަމުރު ނިކުންނަންވާއިރަށް ހުރިހާ ދިމާއަކަށް އޭނާގެ ބަސްގަބޫލުކުރާކަހަލަ މީހުން ތިބީ ލާފަ!!! މިހެން ބުނަންޖެހުނީ ވރަށް ގިނަ ކަންތައްތަކަށްވިސްނާފަ!!! މިއީ ކުރެވޭ ތުހުތުމަތުތަކެއް!!!\nފެބުރުއަރީ 13, 2018 19:16\nހަހަހާ.... ނާޒިމްގެ ޕެންޑްރައިވް އެކޭ ތި ކަޅުފޮއްޓެކޭ ތަފާތެއް ނެތް. ރައްޔިތުން ލޮލުގަ އަނދުން އަޅުވަން ކުޅޭ ޑްރާމާ ހުސް. އަހަރުމެނަށް ވަރަށް ސާފު. މި ކޮމެންޓުވެސް ވަގުތަށް ހަޖަމެއް ނުވާނެ.\nފެބުރުއަރީ 13, 2018 19:24\n.މައުމޫނު އަތުގައި ގައުމުގެ ކަޅުފޮށިކަމަށް ބުނާ ފޮށި ހުޅުވީ މައުމޫނުގެ ހާޒިރުގަތަ؟؟؟؟؟؟\nފެބުރުއަރީ 13, 2018 19:30\n.ގާޒީން އަތުގަ ހުރި ލިޔުންތަކުންނާއި ކޯޓުތަކުގެ ވަތްގަނޑުތާކުގައިވެސް ތިހެކިތައް ހުރެދާނެ ހޯދާ ބަލާ\nފެބުރުއަރީ 13, 2018 19:43\nބުލެކް ބޮކްސް، މައުމޫން 30 އަހަރައް ޖަލައް،\nފެބުރުއަރީ 13, 2018 20:57\nމިމީހުން ނަރަކަވަންނަން މިހާ ޝައުޤުވެރިވަނީ ކީއްވެގެން؟\nފެބުރުއަރީ 13, 2018 20:58\nފުލުހުންދައްކާ ވާހަކައަކަށް މިހާރަކު އިތުބާރެއް ނުކުރެވެ!\nފެބުރުއަރީ 13, 2018 20:59\nނަޝީދު އިސްތިއުފާދިންދުވަހު މުލިއާގެއިން ނެރުނު ރާފުޅި އަޅާފަހުރި ކަޅުފޮށީގެ ހަގީގަތްވެސް ދިވެހި ރައްޔިތުންނަށް އިލްހާމް ވެެއްޖެ.\nފެބުރުއަރީ 13, 2018 21:18\nމައުމޫނު މިހިސާބަށް ވެއްޓިދާނެކަމަށް ހިޔެއްނުކުރަން! ނަޝީދުއަށް ނުކުރެވުނު ކަންތައްތައް ޔާމީނު ކޮށްދިނީ\nފެބުރުއަރީ 13, 2018 21:21\nގާނޫނީ އިމުގެ ތެރެވިން ވެރިކަން ވައްޓާލުމުގެ ސަގާފަތެއް ރާއްޖޭގާ އުފެދިފަ އެބައޮތް. މިސަގާފަތް އުފެއްދި މޭސްތިރި އެސަގާފަތް ދިރުވަން މަސައްކަތް ކުރާނެ ދޯ.\nފެބުރުއަރީ 13, 2018 21:26\nދެން ކޯޗެއްބާ އޭގެން ފެންނާނީ.\nފެބުރުއަރީ 13, 2018 21:27\n.މި އަންނަ ވޯޓަށްފަހު މި ހެރަ އެންމެން ލާނެ ޖަލުތައް ތައްޔާރު ކުރަންފެނޭ.\nފެބުރުއަރީ 13, 2018 23:25\nފުލުހުން ވެސް މިހާރު ކޮސް ގޮވަން ފެށީދޯ. ބުއްދި ގަބޫލު ކުރާގޮތަށް ވާހަކަ ދައްކަން ވެސް މިހާރު ނޭންގެ. ތިޔައީ އިތުބާރު ގެއްލިފަެި ތިބިބައެއް\nފެބުރުއަރީ 13, 2018 23:57\nކަޅުފޮށީ ތެރޭން ފެނުނީ ކުރު ވާހަކަ ފޮތެއްތަ؟ ވާހަކައެއް ކިޔާދޭން އުޅޭހެން ހީވަނީ\nފެބުރުއަރީ 14, 2018 06:58\nމައުމޫނު ތީ މިޤަޢުމުގެ ހަލާކު\nފެބުރުއަރީ 14, 2018 07:14\nފެބުރުއަރީ 14, 2018 07:20\nރައީސް މައުމޫނަކީ ބޮއިން 707 ގެ ފްލައިޓެއް ދޯ


INFOFISH Governing Council bahdhaluvun fashaifi - vNews.mv\nއިންފޯފިޝް ކައުންސިލް ބައްދަލުވުން ފެށުން\nއިންފޯފިޝް ގަވަރނިންގ ކައުންސިލް ބައްދަލުވުން ރާއްޖޭގައި ފަށައިފި\nޠާހިރާ އަޒްހާރު Male' | 16 December 2019, 10:37\nމަސްވެރިކަމާއި އެކުއާކަލްޗަރ ބައިނަލްއަޤްވާމީ ފެންވަރުގައި ކުރިއެރުވުމަށް ބާއްވާ އިންފޯފިޝް ގަވަރނިންގ ކައުންސިލް ބައްދަލުވުމުގެ 34 ވަނަ ބައްދަލުވުން ރާއްޖޭގައި ފަށައިފިއެވެ.\nމިބައްދަލުވުން ކުރިއަށްދަނީ މި ޗަމްޕާ ސެންޓްރަލް ހޮޓެލްގައެވެ.\nމިއަދުން ފެށިގެން މިމަހުގެ 19 ވަނަ ދުވަހާއި ހަމައަށް މި ބައްދަލުވުން ކުރިއަށް ގެންދިއުމަށް ވަނީ ނިންމާފައެވެ. އިންފޯފިޝްގެ 13 މެމްބަރުގައުމުގެ ތެރެއިން7ގައުމަކުން މި ބައްދަލުވުމުގައި ބައިވެރިވެއެވެ.\nމިއަހަރު ރާއްޖޭގައި މި ބާއްވާ އިންފޯފިޝްގެ ގަވަރިނިންގ ކައުންސިލްގައި ދުނިޔޭގެ ކާބޯތަކެއްޗާބެހޭ ޖަމުޢިއްޔާ (އެފް.އޭ.އޯ) ގެ މަންދޫބުންގެ އިތުރުން، އިންޓަރނެޝަނަލް2އޮބްސަރވަރުން ބައިވެރިވެވަޑައި ގަންނަވައެވެ. އަދި ފިޖީގެ މިނިސްޓަރ އޮފް ފިޝަރީޒް ސެމީ ކޮރޮއިލަވެސައު ވެސް ބައިވެރިވެވަޑައިގަންނަވައެވެ.\nމި ކޮންފަރެންސާ ގުޅޭގޮތުން މައުލޫމާތު ދެއްވަމުން އިންފޯފިޝް ގަވަނިންގ ކައުންސިލްގެ ޗެއާމަން އާދަމް މަނިކު ވިދާޅުވީ، މި ބައްދަލުވުމުގައި ރާއްޖޭގައި މެރިކަލްޗަރގެ ހިދުމަތް ތަރައްގީކުރުމަށް އިންފޯފިޝްއިން ކުރަން ނިންމާފައިވާ ކަންކަމާއި، މިކަމުގައި ރާއްޖެއަށް އެހީތެރިކަން ފޯރުކޮށްދެވޭނީ ކޮން ދާއިރާތަކަކުންތޯ ބަލައި، މިކަމާ މަޝްވަރާކުރަން ނިންމާފައިވާ ކަމަށެވެ.\nއަދިވެސް މަސްވެރިކަމުގެ ދާއިރާައިން ރާައްޖެއަށް އިތުރު ކުރިއެރުންތައް ލިބޭނެ ގޮތްތަކާ ގުޅޭގޮތުން މަޝްވަރާކުރެވޭނެ ކަމަށް މަނިކު ވިދާޅުވިއެވެ.\nމަނިކު ވިދާޅުވީ މި ބައްދަލުުވުމުގައި ގައުމުތަކުގެ މެދުގައިވެސް ގިނަ މަޝްވަރާތަކެއް ކުރަން ނިންމާފައިވާ ކަމަށެވެ. އެގޮތުން ގައުމުތަކުގައި އިންފޯފިޝްގެ ފަރާތުން ކުރިއަށް ގެންދާނެ ހަރަކާތްތަކާ ގުޅޭގޮތުން މަޝްވަރާކުރެވި، މިކަންކަން ފާސްކުރުން ކުރިއަށްދާނެ ކަމަށެވެ.\nއަދި އިންފޯފިޝްގެ ގަވަރނަންސްއާ ގުޅޭގޮތުން ހުށައެޅިފައިވާ ބައެއް މައްސަލަތަކާ ގުޅޭގޮތުން މަޝްވަރާކުރުމާއި، ގައުމުތަކުގެ މެދުގައި އެހީތެރިކަން ފޮރުކޮށްދެވޭނީ ކޮން ދާއިރާތަކަކުންކަން ބަލައި، މަޝްވަރާ ކުރެވޭނެ ކަމަށެވެ.\nމަނިކު ވިދާޅުވި އިންފޯފިޝް ކައުންސިލް ބައްދަލުވުންތަކުގެ އިތުރުން އިންފޯފިޝްގެ ފަރާތުން ކޮންމެ ދެއަހަރުން އެއް އަހަރު ބާއްވަމުން އަންނަ ޓޫނާ ކޮންފަރެންސް އަންނަ އަހަރު ބާއްވަން ނިންމާފައިވާ ކަމަށެވެ. މި ބައްދަލުވުމުގެ ތެރެއިން ޓޫނާ ކޮންފަރެންސަށް ތައްޔާރުވުމުގެ މަޝްވަރާތައްވެސް ކުރެވިގެންދާނެ ކަމަށް ވިދާޅުވިއެވެ. އަދިވެސް އިންފޯފިޝްއާ ގުޅުންހުރި މިފަދަ ބައިވަރު މަޝްވަރާތަކެއް ކުރިއަށްގެންދާނެ ކަމަށް ވިދާޅުވިއެވެ.\nއިންފޯފިޝް އިން ގެންދަނީ ދުނިޔޭގައި މަސްވެރިކަން ކުރިއަރުވައި އާލާކުރުމަށް ގިނަ މަސައްލަތްތަކެއް ކުރަމުންނެވެ. އެގޮތުން މަސްވެރިކަމާއި އެކުއާކަލްޗަރގެ ބައެއް ޕްރޮޖެކްޓްތައް، އެހެން ބައެއް އެހީދޭ ޖަމްއިއްޔާތަކާ ގުޅިގެން ހިންގަމުން ގެންދެއެވެ.\nއިންފޯފިޝް މެދުވެރިކޮށް މަސްވެރިކަމާއި އެކުއާކަލްޗަރގެ ވިޔަފާރި މާކެޓް ކުރުމާގުޅޭ ފަންނީ ލަފަޔާ މަޝްވަރާ، އިންފޯފިޝް މެދުވެރިކޮށް މެމްބަރު ގައުމުތަކަށް ލިބޭނޭ ނިޒާމެއްވެސް ވަނީ ހަމަޖެހިފައެވެ.


Mi mahu 1000 housing unit ge bingaa alhaane kamah housing Ministry in bunefi | ThePress\nމި މަހު 1000 ހައުސިން ޔުނިޓްގެ ބިންގާ އަޅާނެ ކަމަށް ހައުސިން މިނިސްޓްރީ ބުނެފި\n04 December 2020, 16:02\nޖުމްލަ 3350 ހައުސިން ޔުނިޓްގެ ކޮންޓްރެކްޓްގެ މަސައްކަތް ކުރިއަށް އެބަދޭ\nބޯހިޔާވަހިކަން ފޯރުކޮށް ދިނުމުގެ މަޝްރޫއުގެ ދަށުން މި މަހުގެ ތެރޭ 1000 ހައުސިން ޔުނިޓްގެ ބިންގާ އަޅާނެ ކަމަށް ހައުސިން މިނިސްޓްރީން ބުނެފިއެވެ.\n'ދަ ޕްރެސް' އަށް މައުލޫމާތު ދެމުން ހައުސިން މިނިސްޓްރީން ބުނީ ބޯހިޔާވަހިކަން ފޯރުކޮށް ދިނުމަށް އަޅަން ނިންމާފައިވާ ހައުސިން ޔުނިޓްތަކުގެ މަސައްކަތްތައް އެކި މަރުހަލާގައި މިހާރުވެސް ހިންގަމުންދާ ކަމަށެވެ. ޖުމްލަ 3350 ޔުނިޓުގެ ކޮންޓްރެކްޓްގެ މަސައްކަތް އެކި މަރުހަލާގައި މިހާރު ކުރިއަށްދާ ކަމަށާއި އޭގެތެރެއިން 1000 ޔުނިޓްގެ ބިންގާ މި މަހު އަޅާނެ ކަމަށް އެ މިނިސްޓްރީން ބުނެއެވެ.\nމި މަހު ބިންގާ އަޅާނެ ކަމަށް ބުނާ ހައުސިން ޔުނިޓުތަކަކީ އަންނަ އަހަރުގެ މާޗް މަހު އަމަލީ މަސައްކަތް ފެށުމަށް ތައްޔާރުވަމުން ދާ ހައުސިން ޔުނިޓްތަކެކެވެ.\nމީގެ އިތުރުން އެމްއޯޔޫއެއްގެ ދަށުން ކޮންޓްރެކްޓެއްގައި ސޮއި ކުރުމުގެ މަރުހަލާގެ ދަށުގައި 1000 ޔުނިޓުގެ2ކޮންޓްރެކްޓެއް އެބަ ކުރިއަށް ދާ ކަމަށް ވެސް އެ މިނިސްޓްރީން ބުނެއެވެ. އަދި އެޗްޑީސީއިން އިއުލާން ކޮށްގެން 350 ޔުނިޓެއްގެ ކޮންޓްރެކްޓްގެ މަސައްކަތް ވެސް ކުރިއަށް ދާ ކަމަށް އެ މިނިސްޓްރީން ބުނެއެވެ.\nއެޗްޑީސީން އިއުލާންކޮށްގެން ކުރިއަށްގެންދާ 350 ހައުސިން ޔުނިޓާ ބެހޭ ގޮތުން ހައުސިން މިނިސްޓްރީން ބުނީ، އޭގެ ތެރެއިން 300 ޔުނިޓެއްގެ3ޕެކޭޖެއްގެ ކޮންޓްރެކްޓް މިހާރު ވަނީ އެވޯޑް ކުރުމުގެ މަރުހަލާގައި ކަމަށެވެ. އެ ގޮތުން އެވޯޑް ލެޓާ ކުރިއަށް އޮތް ހަފްތާ ތެރޭގައި ހަވާލު ކުރެވޭނެ ކަމަށް އެ މިނިސްޓްރީން ބުނެއެވެ.\nބޯހިޔާވަހިކަމުގެ މައްސަލައަށް ހައްލެއް ގެންނައުމަކީ ރައީސް އިބްރާހިމް މުހައްމަދު ސޯލިހު މެނިފެސްޓޯގެ މުހިންމު ސިޔާސަތެއް ގޮތުގައި ވަނީ ކަނޑައަޅާފައެވެ. އެގޮތުން މި މަހުގެ ތެރޭގައި 3000 ހައުސިން ޔުނިޓްގެ ބިންގާ އަޅައި އަމަލީ މަސައްކަތް ފެށިގެން ދާނެ ކަމަށް މިދިޔަ މަހުގެ ތެރޭގައި ރައީސް ސޯލިހް ވަނީ ވިދާޅުވެފައެވެ.\nމާލޭގައި ދިރިއުޅެން ކަމުނުދާ ތަންތަނުގައި 21،000 އާއިލާއެއް ދިރިއުޅެމުންދާ ކަމަށާއި ރައީސް ސޯލިހުގެ ސަރުކާރު ނިމޭއިރު އެފަރާތްތަކަށް ބޯހިޔާވަހިކަން ފޯރުކޮށްދެއްވާނެ ކަމަށް ނޭޝަނަލް ޕްލޭނިން ހައުސިން އެންޑް އިންފްރާސްޓަރަކްޗާ މިނިސްޓަރު މުހައްމަދު އަސްލަމް ވަނީ މީގެ ކުރިން ވިދާޅުވެފައެވެ. އެގޮތުން މާލޭގައި ވަރަށް ދަތި ހާލުގައި މީހުން އުޅެމުން އަންނަ ކަމަށާއި 600 އަކަ ފޫޓަށް ވުރެ ކުޑަ ތަންތަން ކޮޅުގައި 21،013 އާއިލާއެއް އުޅެމުންދާ އަންނަ އަސްލަމް ވަނީ ފާހަގަ ކުރައްވާފައެވެ.\nމުހަންމަދު ނަސީދު އަންނި\n7000 ހައުސިންއިން 80% ފްލެޓް ލިބިފައިހުރީ ރައްރަށު މީހުނައް އެޭގެ ތެރޭގައި ރަށުގައިތިބި މީހުންނައް މާލެ އައިސްހިގަންވެސް ނޭގެ.. މާލެގެ މީހުންގެ ތެރެއިންވެސް އުޅޭނެގެދޮރުހުރި މިީހުންނައްލިބުނީ ގެދޮރުނެތިގެން ކުއްޔައް އުޅޭ މާލެ މީހުނަކައް ނުލިބޭ ތީގެތެރެއިން ވަރައް ދެރަކަމެއް ..\nތީދެން ވޯޓައް އަޅާ ބިންގާކަން އެނގޭ.\nމާލޭ ގެ ރައްޔިތުންނަށް ބޯހިޔާވަހިކަން އެންމެ.ފުރަތަމަ ހޯދައިދީ. އެހެން ރައްރަށު މީހުން ގެ ރަށުގައި ގޯތި ކުއްޔައް ދީފައި މާލޭއިން އެމީހުންނަށް ލިބިގެން ނުވާނެ. ދެން ދަފްތަރު އޭ ކިޔާ އެއްޗަކީ އުވާލަން ޖެހިފައި ވާ އެއްޗެއް.\n20 ހާސް ފްލެޓް ކޮބާ؟ ހަމަ އެހެން ވާނީ. ތީ ކަމެއް ކުރެވޭނެ ބައެއް ނޫން. ބިންގަލަކަށް ވޯޓެއް ނުދެވޭނެ. ގޯއްޗަކަށް ވޯޓު ދޭ ގޮތަށް ނިންމައިގެން މިތިބީ.\nމައުމޫން ވެސް ވަރަށްގިނަ ކަޑަޖެހި. ޖެހި ކަޑަތައް މާސިންގާ ގަސްތަކަކައްބަދަލުވީ. އެހެން ބިންގާވެސް އެޅިދާނެ އެއަޅާބިންގާ ފުނޑުވެ ބިމާހަމަވާންދެން ހުންނާނެ. ވައްކަން ކުރުމާއި ދޮގުހެދުން ނޫންކަމެއް މި ސުލޯލިހު ނާގާބިލް ވަގުސަރުކާރަކައް ނުވާނެ


އަހުމަދު ރިޝާން 13 އޮކްޓޯބަރ 20164ކޮމެންޓް ރިޕޯޓް، ކޮލަމް،\nސ. މަރަދޫ ހުދުރިހި، އަހުމަދު މަފާޒު ނިޔާވެފައި ވަނީ އުމުރުން 27 އަހަރުގައި، ދެހާސް ސާދަވަނަ އަހަރުގެ ޑިސެމްބަރު މަހުގެ ހަވަނަ ދުވަހުގެ ރޭ މެންދަމު މާލޭގައި ހިންގި މާރާމާރީއެއްގައި ވަޅި ހެރުމުން ލިބުނު ޒަހަމްތަކަށް ފަހު އެވެ. ބައެއް ފަރާތްތަކަށް އެނގިގެން ގޮސްފައިވާ ގޮތާ އަހަރެން މަފާޒު ދަންނަ ގޮތް ވަރަށް ވެސް ތަފާތެވެ. ކޮންމެ ބަޔަކު ކޮންމެ ގޮތަކަށް އޭނާ ސިފަކުރި ނަމަވެސް އަހަރެންގެ ހަޔާތުގައި ދިމާވި ރަހުމަތްތެރިންގެ ތެރެއިން މަފާޒަކީ އެފަދެއް ނެތް ފަދަ ރަހުމަތްތެރި އެކެވެ. އަދި އެފަދަ ރަހުމަތްތެރިއަކާ ބެހޭ ގޮތުން، އެހެން މީހުންނަށް ނޭނގޭ ސިފަތަކުގެ ވާހަކަތައް އަހަރެންގެ ފަރާތުން އެހެން ބަޔަކަށް އަންގައިދިނުމަކީ މަފާޒުގެ ރަހުމްތެރިޔަކަށް ވީހިނދު، އޭނާގެ ރަހުމަތްތެރިކަމުގެ އަގުވަޒަން ކުރުމަށް ލިބޭ ވަރަށް ވެސް ކުޑަ ފުރުސަތަކެވެ.\nކުޑައިރު މާލޭގައި ކިޔެވުމަށް ފަހު، ރަށަށް ދިރިއުޅުން ބަދަލުކޮށް، އަނެއްކާ ކިޔެވުމަށް މާލެ އަށް ދިރިއުޅުން ބަދަލުކުރުންވީ މުޅިން ތަފާތު ތަޖުރިބާތަކެއް ކުރަން ޖެހުނު ކަމަކެވެ. ދޭތެރެ ދޭތެރެއިން މާލެ އައިނަމަވެސް މައިންބަފައިންނާ ދުރަށް، ގިނަ ދުވަސްތަކަކަށް ދިރިއުޅުން ބަދަލުކުރަން ޖެހުމުން ވަރަށް ފުންކޮށް ވިސްނަންޖެހުނެވެ. ސަބަބަކީ އަހަންނަކީ މަންމައާ ނުލާ އުޅެން އުނދަގޫ ކުއްޖަކަށް ވުމެވެ. ރަށުގައި ނިދަނީ އަމިއްލަ ކޮޓަރީގަ އަމިއްލަ އެނދުގަ އެވެ. މާލެ އައިސް ނިދަން ޖެހުނީ ތަޅުންގަނޑުމަތީ ގޮދަޑި އަޅައިގެންނެވެ. ފާހަނައަށް ވަންނަން ޖެހެނީ ކިއުގައި ޖެހިގެންނެވެ. ގްރޭޑް 10 ނިމެންދެންހެން ގިނަ ފަހަރު ކައި އުޅުނީ މަންމަ އަތުން ލައިވައިދިނީމަ އެވެ. ބަތް ނުކާތީ މަންމަ އަބަދު ވެސް އަހަންނަށް ކާއެއްޗެހި ތައްޔާރު ކުރަނީ ވަކިންނެވެ. މަންމައާ ނުލާ ތަނަކަށް ދަތުރު ނުކުރެވޭއިރު، ގެއިން ބޭރަށް ނިކުމެ ބައިގަޑިއިރުވާއިރު، މަންމަ ހޯދަން އަންނާނެ އެވެ. ކިޔަވަން ފިލާވަޅު ދަސްކުރަން އަހަރެން ހޭލާހުންނަންޏާ، މަންމަ ހުންނަނީ ހޭލަ އެވެ.\nބައްޕައަކީ އޭރު ބޯޓު ދަތުރުކުރާ މީހެއް ކަމުން ބައްޕަ ފެންނަނީ އަހަރު އެއްފަހަރު އެވެ. އެހެންވެ ކުރުގޮތަކަށް ބުނަންޏާ، އަހަންނަށް މަންމައާ ނުލާ އުޅެން ޖެހުމަކީ ވަރަށް އުނދަގޫ ކަމެކެވެ. އަދި މަންމައާ ވަކިން އެގޮތަށް ކިޔަވަން މާލެ އަށް ފޮނުވަން ޖެހުމަކީ މަންމަ އަށް ވަރަށް އުނދަގޫ ކަމަކަށްވާނެކަން ޔަގީނެވެ. ސަބަބަކީ އަހަންނަކީ މަންމަގެ ލޮލުގެ ކޮއެހެން ގެންގުޅުނު ދަރިއަކަށްވުމެވެ.\nމަންމަ އަހަރެން ތަރުބިއްޔަތު ކޮށްފައިވަނީ ދަނޑިމާރު އަޅައި، ވަރަށް ގިނައިން ނަސޭހަތްލައިދީ ގެނެވެ. މަންމަ ދެކެ އޭރު ގަންނަނީ އަމަށަކު ބިރެއް ނޫނެވެ. މި ސަބަބުތަކާ ހުރެ ރަށުގައި އުޅުނުއިރު، ގިނަވަގުތު ހޭދަވަނީ ގޭގަ އެވެ. މާގިނަ ރަހުމަތްތެރިތަކެއް ނުތިބެއެވެ. އޭރު އަހަރުމެން ރަށަކީ މަސްތުވާތަކެތީގެ ވަބާ، އިންތިހާ އަށް އޮތް ރަށަކަށްވުމުން ކޮންމެ ކޮންމެ ރަހުމަތްތެރިއަކާ މެދު މަންމަ ހިތްހަމައެއް ނުޖެހެއެވެ. އަދި ރަހުމަތްތެރިންނާ އެއްކޮށް ހުއްޓާ މަންމަ ހޯދަން އައުމުން އެމީހުން އަހަންނާ މަލާމާތްކުރާތީ މަންމަ މާދުރުން ފެންނައިރަށް އަވަހަށް ކޮންމެ ވެސް ބަހާނައެއް ދައްކާ މަންމަ އެތަނަށް އައުމުގެ ކުރިން ގެއަށްދާން ހިނގައިގަންނަމެވެ.\nމާލެ އައި ސް ހުރީ މަންމަ އެއްބަނޑު ކޮއްކޮގެ ފިރިމީހާގޭގަ އެވެ. އަހަރެން ކިޔަވަންއައުމުގެ ކުރިން އަހަންނަށް ވުރެ ދެ އަހަރު ދޮށީ ބޭބެވެސް ހުރީ މާލޭގައި ކިޔަވާށެވެ. އެހެންވެ، އެހާބޮޑަށް މާލޭގައި ފޫހިނުވާނެކަން ޔަގީންވި އެވެ. ދައްތަ އަހަންނަށް ވަރަށް ރަނގަޅެވެ. ގޭގެ ރޮށިނުފިހަންޏާ ހޮޓަލުން ރޮށިގަންނަން ލާރި ދެއެވެ. އެހެންވެ، ކެއުމުގެ ކަންކަމާ މާބޮޑަކަށް ވިސްނާކަށް ނުޖެހުނެވެ.\nރަށަށް ވުރެ، އުޅެންޖެހުނު ތަންކޮޅު ކުޑަވިނަމަވެސް އެކަންކަމަށް ހޭނި ރަށަށްވުރެ، މާލޭއަށް ހިތްޖެހިއްޖެ އެވެ. ރަށު ސްކޫލްގައި ކިޔެވި ދުވަސްވަރު، އަހަންނަކީ ކިޔެވުމަށް މާބޮޑު ސަމާލުކަމެއް ދިން ކުއްޖެއް ނޫނެވެ. އެހެންވެ، ދައްތަ އަހަރެން ކިޔަވަން ވެއްދީ މާލޭ އިންގްލިޝް ސްކޫލް (އެމްއީއެސް) އަށެވެ. އެމްއީއެސް އަށް އަހަރެން ކިޔަވަން ވަނީ އޯލެވަލްގައި ފާސްނުވި، މާއްދާތަކުން ފާސްވުމަށް އިތުރަށް ކިޔެވުމަށެވެ. އެއީ 2004 ވަނަ އަހަރެވެ.\nކްލާސްރޫމް ކައިރިއަށް ގޮސް ސަލާމް ގޮވާލުމުން ޓީޗަރު ސަލާމް ބަލައިގަތެވެ. ކްލާހަށް ބަލާލިއިރު، ފެނުނީ ރަށު ސްކޫލާ މުޅިން ތަފާތު މަންޒެރެކެވެ. އެކިއުމުރުފުރައިގެ ކުދިން ތިބިއިރު، އަހަންނަށްވުރެ، އެތައް އުމުރެއް ދޮށީ ކުދިންވެސް ތިއްބެވެ. މުޅި ކްލާސްރޫމަށް ނަޒަރު ހިންގާލީ އިށީންނާނެ ތަނަކާދޭތެރޭ އެވެ. ކްލާހަށް ވަދުމާއެކު ކުއްޖަކު މާދުރުން އިޝާރާތްކޮށް، އޭނާ ކައިރީ ހުރި ހުސްގޮނޑި ދައްކާލި އެވެ. މަފާޒުއާ އަހަންނާ ދިމާވި އެއީ ފުރަތަމަ ދުވަހެވެ. އެދުވަހަށް ފަހު އަހަރެމެން ދެމީހުންގެ ދެމެދުގައި ވަރަށް ގާތް ރަހުމަތްތެރި ކަމުގެ ގުޅުމެއް އުފެދުނެވެ. އެދުވަހު އަހަންނަށް މަފާޒު މަފާއަށްވި އެވެ. އަދި ހަގީގީ ރަހުމަތްތެރިއެއްގެ ކިބައިގައި ހުންނަންޖެހޭ ގިނަ ސިފަތަކެއް އަހަންނަށް އޭނާގެ ކިބައިން ފެނި ދަސްވި އެވެ.\nމަފާ އަކީ ރަހުމަތްތެރިންނަށް ބަލާ ވަރަށް ހިތްހެޔޮ މީހެކެވެ. އޭނަގެ ފާހަގަކުރެވޭ އެންމެ މަޖާ ސިފައަކީ އެނައަކީ އެހާ އަތްވަށް ނުކުންނަ ހިތްވާ މީހެއް ނޫނެވެ. ނަމަވެސް އަހަންނާ ދިމާވި ފުރަތަމަ ދުވަސްކޮޅު މަފާ ބަލާ ގެއަށް ދިއުމުން ވަރަށް ގިނައިން އެންމެ އަވިބާރު ގަޑީގައި ވެސް ބޭރަށް ނުކުމެ އުޅެ އެވެ. އެކަމަކު އެއް ކަމެއް އަބަދު ވެސް ފާހާގަވެ އެވެ. އޭނަ އަބަދު ވެސް ހިނގާނީ ބިލްޑިންގ ތަކުގެ ހިޔަލުންނެވެ. ހިޔާކޮޅެއް ކިރިޔާވެސް އިނިއްޔާ އެދިމާލުން ނޫނީ އޭނާ ނުހިނގާނެ އެވެ. ބައެއް ފަހަރު މަގުގައި އަހަރެން ހިނގާފަޅި ނޫން އަނެއް ފަޅިން ވެސް އޭނާ ހިނގާފާނެ އެވެ. މާދުރުން ހިނގާތީ އެއްބައި ފަހަރު އޭނާ ކޮނޑަށް އަތްލައިގެން ގެނެސް ކައިރީގައި ވެސް ބަހައްޓަމެވެ. މިކަމެއް ކޮންމެ ދުވަހަކުހެން ތަކުރާރުވާތީ އަހަރެން އޭނަ ކައިރީ ފާރުބުޑުން ހިނގަނީ ކީއްވެތޯ ސުވާލުުކުރީމެވެ. ޖަވާބުގައި ބުނީ މެންދުރު ގަޑީ އޭނާ އެހާ ގިނައިން ބޭރަށް ނުނިކުންނަ ވާހަކަ އެވެ. އަތްވަށް ނުކުތުމުން ހަންގަނޑު ކަޅުވެދާނެތީ އެވެ. އެކަމަކު އަހަރެން ބުނާތީ އަހަންނާއެކު ދަނީ އެވެ. މަފާ ދުވަހަކު ވެސް އެކަމާ ޝަކުވާއެއް ނުކުރެ އެވެ. އެ ދުވަހަށް ފަހު ކޮންމެހެން ދާންޖެހޭތަކަށް ނޫނީ އޭނާ ގޮވައިން އަތްވަކަށް އަހަރެން ނުނިކުންނަމެވެ. އަބަދުވެސް އޭނާ އަކީ ވަރަށް ރީތިކަމަށް ލޯބި ކުރާ މީހެކެވެ. ހެދުން އެޅުމުގެ ވައްޓަފާޅި އަށް ބެލިނަމަވެސް އޭނާގެ ރަހަ ވަރަށް ތަފާތެވެ. ޖިމްއަށްދާއިރުލާ ޒާތުގެ ޓްރެކް ސޫޓް ފަދަ އެއްޗެހި އޭރު ލާ އުޅުނީ އާންމުކޮށް، އަންހެނުންނެވެ. މަފާ ވަރަށް ގިނައިން އޭނާ މަންމަގެ އެފަދަ ޓްރެކްސޫޓް އެއްޗެހި ލާ އުޅުނު އެވެ. އޭނާގެ ފެޝަން "ޓޭސްޓް" ހަމަ އެހާ ވެސް ތަފާތެވެ. ޒަމާން ބަދަލުވެ، މިހާރު މިވަނީ އެއީ ފިރިހެނުންނަށް ހާއްސަ ފެޝަނަކަށް ބަދަލުވެފަ އެވެ.\nމަފާ މަންމަ އަކީ އުމަރަށް ވުރެ، ވަރަށް ޒުވާންކޮށް ހުންނަ އަންހެނެކެވެ. ބެލެނިވެރިންގެ ބައްދަލުވުމަށް އޭނާ މަންމަ އަންނަ ކޮންމެ ފަހަރަކު ކްލާސް ކުދިން މަފާއަށް ތައުރީފުގެ ބަސްތައް ބަނޑުންކޮށްލަ އެވެ. އެއީ އޭނާގެ މަންމަ ދައްތައެއްހާ ޅަކަމަށް ދައްކާތީ އެވެ. މަފާ ކުޑައިރު މަފާ މަންމައާއި ބައްޕަގެ ކައިވެނި ވަނީ ރޫޅިފަ އެވެ. އޭނާ އުޅެ ބޮޑުވީ މަންމައާ އެކު އެވެ. މަފާ އެކޭ އެއްގޮތަށް އޭނާ މަންމަ ވެސް އަހަންނަށް ވަރަށް ރަނގަޅެވެ. އެ ގެއަށްދާ ކޮންމެ ގަޑިއަކު ވެސް ވަދެވޭ ރަހުމަތްތެރިންގެ ލިސްޓްގައި އަހަރެން ހިމެނޭތީ އެވެ. އަބަދު ވެސް މަފާ މަންމަ އަހަރެން ކައިރީ އޭނާ ކިޔަވާތޯ ނަސޭހަތްލައިދުނުމަށް ވަރަށް ގިނައިން ބުނާނެ އެވެ. އެކަމަކު އޭނާ އަކީ އެހާ ކިޔަވާ ހިތްވާ ކުއްޖެއް ނޫނެވެ.\nސްކޫލްގައި އުޅުނުއިރު ވެސް ވަރަށް ގިނަ ކުދިން މަފާ ދެކެ ބިރުގަންނާނެ އެވެ. އަހަރުމެން ކްލާހަކީ މުޅި ސްކޫލްގެ މައްސަލަތައް ބަލާ ކްލާހެވެ. އެކިތަންތަނުން އައިސްތިބި ހުރިހާ ލާނަތް ކުދިން ކްލާހުގައި ގިނަވީމެވެ. ތަފާތު އެކި މައްސަލަތައް އަންނައިރު ތަކުރާރުކޮށް އަންނަ މައްސަލަތައް ވެސް މަދެއް ނޫނެވެ. މައްސަލަތައް އަޑުއެހުމުގެ ޒިންމާ އޮންނަނީ އަހަރެންގެ ބޮލުގައި އެޅިފަ އެވެ. ސަބަބަކީ މީހުންގެ ވާހަކަތައް އަޑުއަހާ މީހަކަށް އަހަރެން ވުމެވެ. ބައެއް ކުދިންގެ މައްސަލަތައް ގިނަވުމުން އެމީހުންނަކީ ތަކުރާރުކޮށް ކަންކަންކުރާ ބައެއް ކަމަށް ބަލާ އެމީހުންގެ މައްސަލަތައް ނުބެލުމަށް ވެސް ނިންމާފައި ހުންނާނެ އެވެ. މިސަބަބާ ހުރެ އިންޓަވަލް ގަޑީ އަތުން ގިނަ ފަހަރަށް ހަރަދުކުރަން ވެސް ނުޖެހެ އެވެ. އިންޓަވަލް ގަޑީ އަހަންނާ މަފާ ފެނިއްޖެނަމަ ބައެއް ކުދިން ކާންހުންނަ އެޕޯލޯގެ އަނެއް ބުރި ނަމަވެސް ދިއްކޮށްލާނެ އެވެ. އަދި ފެންބޯން ގޮސްތިބޭއިރު ކިތަންމެ ބޮޑު ކިއުއެއް އޮތް ނަމަވެސް އަހަރުމެން ފެންބުއިމަށް އެމީހުން ތަންދޭނެވެ އެވެ.\nޖީބުން ގިނަ ފަހަރަށް ހަރަދު ކުރަން ނުޖެހުމުން ކޮފީތަކަށް ދިއުމަށް ފުދޭވަރަކަށް ލާރި އޭރު ވެސް އަތުގައި ހުރެ އެވެ. "ޕޮކެޓް މަނީއެއްގެ" ގޮތުގައި ކޮންމެ މަހަކު 500 ރުފިޔާ އެލަވަންސެއް އޭރު ބައްޕަ އަހަންނަށް ދޭތިވެ، ލާރިއަކަށް އެއްވެސް ގޮތަކަށް ދައްޗެއްނޫނެވެ. ބައެއް ރަހުމަތްތެރިންނަކީ ފައިސާ ހުންނަ މީހެއްނަމަ އެމީހަކާ އެއްކޮށް އުޅެން ބޭނުންވާ އެމީހެއްގެ ފަރާތުން ފައިދާ ހޯދަން އުޅޭނެ މީހުންނެވެ. މަފާގެ ރަނގަޅު ސިފައަކީ އަހަރެން އަތުގައި ކިތަންމެ ލާރިއެއް ހުއްޓަސް އަހަރެން ރެސްޓޯރަންޓަކަށްދާން ނުބުނަނީސް ގިނަ ފަހަރަށް އޭނާ ނުދާނެ އެވެ. އަދި އަހަރެން އަތުގައި ލާރިހުރިނަމަވެސް މަފާ އޭނާ އަތުގައި ފައިސާ ހުރިއްޔާ ބިލްދައްކާނެ އެވެ. އަދި ފައިސާގެ ކަމަކު ދުވަހަކު ވެސް އޭނާ އެދުނު ހަނދާނެއް އަހަރެންނެތެވެ.\nއަަހަންނަކީ ވަރަށް ގިނައިން ކޮފީ ބޯ މީހެކެވެ. ނަމަވެސް އެކީގައި އުޅުން އެހެން ކުދިންނާ ހިލާފަށް އަހަރެން ބޮނީ ކަޅު ކޮފީ އެވެ. އެކުގައި ކޮފީތަކަށްދާ ބައެއް ރަހުމަތްތެރިން އަހަންނާ މަލާމަތްކުރާ އެއްސަަބަބު އޮވެ އެވެ. އެއީ ކޮފީއާއެކު އަހަރެން ސިނގިރޭޓް ނުބޯތީ އެވެ. ބައެއް ފަހަރު ސިނގިރޭޓް ނުބޯތީ އަހަރެންމީ ފިރިހެންނަކަށްނުވާ ފިރިހެނެއް ކަމަށް ބުނެ މަލާމަތްކުރާ ފަހަރުވެސް އާދެ އެވެ. އެފަދަ ބަހެއް މީހަކު އެއްލާ ކޮންމެ ފަހަރަކު އަހަރެން އެއަށް ރައްދުދިނުމުގެ ކުރިން މަފާ އަހަރެންގެ ދިފާއުގައި ތެދުވާނެ އެވެ. "ކޮންމެހެން އޭނާ ހަލާކުކުރާކަށް އުޅޭނެ ކަމެއް ނެތް" މިއީ އެފަދަ ދަނޑިވަޅުތަކުގައި މަފާ އަނގައިން އެންމެ ގިނައިން ނުކުންނަ އެއްއިބާރަތްކޮޅެވެ. މިސަބަބާ ހުރެ ސިނގިރޭޓް ނުބޯން އަހަރެން ކަނޑައަޅައިން ހުރި އަޒުމްގައި ހުރުމަށް ޒުވާން ދުވަސްވަރުގައި އެންމެ ބޮޑަށް ހިތްވަރު ލިބުނީ މަފާގެ ފުށުންނެވެ. އޭނާ އަހަރެންގެ ދިފާއުގައި ވާހަކަ އެދުވަހު ނުދެއްކިނަމަ މީހުންގެ މަލާމާތުން ސަލާމަތްވުމަށްޓަކައި ދުންފަތުގެ އިސްތިއުމާލުކުރާ މީހަކަށް އަހަރެން ބަދަލުވާން ލަހެއް ނުވީހެވެ. މަފާގެ އަނެއް ރަނގަޅު ސިފައަކީ އެނާ ސިނގިރޭޓްބޯއިރު ވެސް އަބަދު ވެސް އަހަންނާ ދިމާލަށް ދުންނުބުރާނެ ގޮތަކަށް ވަރަށް ބަލާނެ އެވެ.\nބަޔަކު ނުބައިކަމެެއް ކުރިޔަސް އެތަނުގައި އަހަރެން ފެންނަން ހުރިއްޔާ އަވަސް އަވަހަށް މަފާ އަހަރެން އެތަނުން ފޮނުވާލާނެ އެވެ. އެއްބަނޑު އެއްބަފާ މީހަކަށް ބަލާ ފަދައިން އޭނާ އަބަދު ވެސް އަހަންނަށް ބެލި އެވެ.\nނަސޭހަތްދިނުމަކީ އެއީ އޭނާ އެހާ ގަޔާވާ ކަމެއް ނޫނެވެ. ނަމަވެސް އަބަދު ވެސް އޭނާ އަށް ނަސޭހަތްލައިދިނުމަކީ އަހަރެންގެ އާދެ އެކެވެ. ކިތަންމެ ހިތްހަމަ ނުޖެހޭ ވާހަކައެއް ދެއްކިއަސް އޭނާ އަހާނެ އެވެ. ބޮލަށް ތުރާވެގެން ނޫޅެނެ އެެވެ. އަދި އެއީ ރަނގަޅު ވާހަކަތަކެއްކަން އަމަލު ނުކުރެވުން ނަމަވެސް އޭނާ ގަބޫލްކުރާނެ އެވެ.\nމަފާއާ އަހަންނާ ބައްދަލުވީ ގްރޭޑް އަށެއްގަ އެވެ. ކަންދިމާކުރި ގޮތުން އަހަރުމެން ދެމީހުންނަށް އެކީގައި އެއްކުލާހެއްގައި އުޅެވުނީ އެންމެ އަހަރަކު އެވެ. ސްކޫލުުން ބައެއް ކުދިން ކަނޑާލިއިރު، މަފާ ވެސް ސްކޫލާ އަލްވަދާއު ކިޔަންޖެހުނެވެ. ދެން ދުވަސްގަނޑަކު މާލެ އުޅުމަށް ފަހު އޭނާ ދިޔައީ އައްޑޫ އަށެވެ. ކޮންމެ ގޮަތަކަށް އޭނަ އުޅުނަސް އޭނާއާ އަހަންނާ އޮތް ރަހުމަތްތެރި ކަމަކަށް ބުރޫއެއް ނާރަ އެވެ. ޖަލުގައި އޮތަސް ކޮންމެ ތަނެއްގައި އޮތަސް އޭރު ބަރާބަރަށް އޭނާ އަހަންނަށް ހަބަރު ކުރެ އެވެ.\nސްކޫލް ނިންމާލުމަށް ފަހު އަހަރެން އުޅުނީ ސްކޫލް ކައިރީ އޮންނަ ހިސާބު ގަނޑުކުދިންނާ އެކު އެވެ. މަފާ މާލެ އައުމަށް ފަހު އޭނާ އުޅުނީ މުޅިން އެހެން ހިސާބެއްގަ އެވެ. ވަޒީފާއެއް ހޯދުމަކީ އޭރު ވެސް އުނދަގޫ ކަމެކެވެ. ނަމަވެސް އަހަރެންނަށް ހަވީރުން ވަޒީފާ ލިބުނީ އަހަރެންގެ އުމުރުން އެންމެ 17އަހަރުގަ އެވެ. އެއީ ސްކޫލްގައި އުޅެމުން އަދަބީ ބުސްތާނު މެދުވެރިކޮށް ހެދި ނޫސްވެރިކަމުގެ އަސާސީ ހުނަރު ދަސްކޮށްދިނުމުގެ ކޯހުގައި ބައިވެރިވެފައި އޮތުމާ އޭރުގެ ހަވީރުގެ އެކްޓިންގ އެޑިޓަރ މުހައްމަދު ޝަހީބަށް އަޅުގަނޑުގެ ހުނަރު ކޮންމެ ވެސް ވަރަކަށް އެނގިފައި އޮތުމެވެ.\nވަޒީފާ އަށް ނުކުތުމަށް ފަހު މީހާ މަސައްކަތުގެ ތެރެއަށް ވަދެވުނީ ހީނުކުރެވޭހާ ވެސް ބާރުމިނުގައި އެވެ. ދުވަހުގެ ގިނަ ވަގުތު ހޭދަކުރެވުނީ މުޅިންހެން އޮފީހުގައި ކޮންމެވެސް އާކަމެއް ދަސްކުރެވޭތޯ އެވެ. އެހެންވެ، އެކީގައި އުޅުން ވަރަށް ގިނަ ބަޔަކާ ވަރަށް ބޮޑަށް ދުރުވެގެންދިޔަ އެެވެ. ނަމަވެސް އޭރު ވެސް މަފާ ދޭތެރެއަކުން ގުޅާލާނެ އެވެ. މާލެ ތެރޭގައި ހިނގާ ބައެއް ކަންކަމުގެ ވާހަކަތައް ފުލުހުން ނުދެނީސް މަފާގެ ފަރާތުން އެނގިގެން އެވާހަތައް ނޫހުގައި ކިތަންމެ ފަހަރަކު ގެނެސްދީފައި ހުންނާނެ އެވެ. ސަބަބަކީ އެދުވަސްރަކީ ޓްވިޓާ ފަދަ ސޯޝަލް މީޑިއާ އެހާ މަޝްހޫރު ޒަމާނަކަށް ނުވުމެވެ. އެހެންވެ ބައެއް ވާހަކަތައް މީހުންނަށް އެނގުމުގައި މިހާރުހާ އަވަހެއް ނޫނެވެ.\nދެމީހުން ދުވަހުން ދުވަހަށް ކުރިން ދިމާވާ ވަރަށް ދިމާނުވި ނަމަވެސް މަގުމަތިން ދޭތެރެއަކުން އޭނާޔާ ދިމާވެ އެވެ. އެކަމަކު ގިނަ ފަހަރު އޭނާ ނިތް އަރުވާލުމުގެ އިިތުރުން އިތުރު އިޝާރާތެއް ނުކުރާނެ އެވެ. ސަބަބަކީ ގިނަ ފަހަރަށް އޭނާ އަށް އަހަރެން މަގުމަތިން ފެންނަނީ އޮފީސް މީހުންނާ އެއްކޮށް ކަމަށްވާތީ އެވެ. އޮފީސް މީހުން ތިއްބާ އޭނާ އަހަރެންނާ އެހޭ ގާތްކަން ދައްކަން އޭނާ ބޭނުމެއް ނުވެ އެވެ. އޭނާ އަހަނަށް އިހުތިރާމްކުރާލެއް ބޮޑުކަމުންނެވެ.\nދުވަސްތައް މިހެން ދަމުން ގޮސް އޭނާ މުޅިން އެހެން ދުނިޔެއަކަށް އަދި އަހަރެން މުޅިން އެހެން ދުނިޔެކަށް ގެއްލިއްޖެ އެވެ. މަތީ ތައުލީމު ހާސިލްކުރުމަށް އަހަރެން ދިޔައީ ލަންކާ އަށެވެ. އޭރު މަފާވީ އިންޑިއާއަށް އޭނާގެ ދިރިއުޅުން ބަދަލުކޮށްފަ އެވެ. އެހެންވެ އެކަކު އެނެކަކާ ދިމަލެއްނުވެ އެވެ. އޭރު ސޯޝަލް މީޑިއާ އަށް ބަލާއިރު، އެންމެ މަޝްހޫރީ "އެމްއެސްއެން" އަދި "މައިސްޕޭސް" އެވެ. ނަމަވެސް އަަހަރެންގެ އެމްއެސްއެން އައިޑީ ގެއްލުމުން މަފާއާ އޮތް ގުޅުން މުޅިން ކެނޑިގެން ދިޔަ އެެވެ. ދޮޅުއަހަރު ދުވަހު އަހަރެން ލަންކާގަައި ކިޔަވަން އުޅުމަށް ފަހު މާލެ ބަދަލުވީމެވެ. އެއީ 2011 ވަނަ އަހަރު އެވެ. އެދުވަސްވަރަކީ މާލޭގައި އެންމެ ގަދައަށް މުޒާހަރާކުރި ދުވަސްވަރެވެ. އެހެހެންވެ، ހުސްވަގުތެއް ލިބެނީ ނިދާލަން އެކަންޏެވެ.\nރައީސް މުހައްމަދު ނަޝީދުގެ ވެރިކަން ފުރޮޅި، މުޅި ގައުމު ހަލަބޮލިވުމުން، ދެ ގަޑިން ދެގަޑިން ކާ ބޭހެއްހެން މުޅި ގައުމުގައި އޮތީ އެކި އެކި ސިޔާސީ ހަރަކާތްތަކާއި ނޫސްކޮންފަރެންސްތަކެވެ. އެހެންވެ، ވަޒީފާގެ އިތުރުން އިތުރު ކަމަކަށް ސަމާލުކަން ދޭނެ ވަގުތެއް ވެސް ނުލިބެ އެވެ. ލަންކާގައި ކިޔަވަން އުޅުންއިރު، ރައްޓެހިވެގެން ދެ އަހަރުވަންދެން އުޅުން ލޯބިވެރިވާ ވެސް ދޫކޮށްލަންޖެހުނީ ވަޒީފާގައި އިންތިހާއަށް ބިޒީވެ، އޭނަ އަށް ދޭންވާ ވަރަށް ވަގުތު ނުދެވުމުގެ ސަބަބުން، ދެމީހުންގެ ދެމެދުގައި ޖެހުން މައްސަލަތަކަށް ހައްލެއް ނައުމުން ދެމީހުން އެއްބަސްވެގެންނެވެ.\nއަހަންނަށް ވަޒީފާ ކިތަންމެހާ ވެސް މުހިއްމެވެ. ނަމަވެސް ކަންދިމާކުރި ގޮތުން ވަޒީފާއިން ވަކިވެ، އާއިލާގެ ވިޔަފާރިތެރެ އަށް ވަންނަން ނޫސްެވެރިކަމާ ކުޑަދުވަސްކޮޅަކަށް ދުރަށް ދިޔައީމެވެ. އުމުރުން 17 އަހަރުން ފެށިގެން ވަކިން ދިިރިއުޅެމުން އައީ އަމިއްލަ އަށް ވަކިން ދިރިއުޅެން ބޭނުންވެގެންނެވެ. ބައްޕަ އަަބަދު ވެސް ވަޒީފާ ދޫކޮށްލުމަށް ފަހު އާއިލީ ވިޔަފާރިތެރެ އަށް ވަދުމަށް އެދުނެވެ. އެކަމަކު އަހަންނަށް އޭރު ގަބޫލުކުރުވެނީ އައިލާ ވިޔަފާރިއަކީ އަހަރެން "ރިޓަޔާ" ވުމުން ކުރަން އޮތް ކަމެއްގެ ގޮތުގަ އެވެ. ނަމަވެސް ގުދުރަތުގެ ނިޔާ މުޅިން ތަފާވުމުން ވަޒީފާ އިން ވަކިވެ، އާއިލާގެ ވިޔަފާރިތެއަށް ވަނީމެވެ. އެކަމަކު އަހަންނަށް ލިއުންތެރިކަމަކާ ދުރަކަށް ނުދެވުނެވެ. އެހެންވެ، އަމިއްލަ ސައިޓެއް ހަދައި ތަފާތު ތަޖުރިބާތަކުގެ ވާހަކަތައް ލިޔަމުން ގެންދިޔައީމެވެ. އާއިލާ ވިޔަފާރިތެރެ އަށް ވަދުމާ އެކު މަސައްކަތްތަކުގެ ސަބަބުން ގިނަ ވަގުތު އުޅެން ޖެހުނީ މާލެއިން ބޭރުގައި ކޮންމެވެސް މަސައްކަތު ސައިޓެއް މަސައްކަތްތައް ހިނގާ ނުހިނގާ ގޮތް ބެލުމުގަ އެެވެ. މާލެ އާދެވެނީ ތިން މަހުން އެއް މަހު ކަހަލަ ގޮތަކަށެވެ.\nއެގޮތަށް އެއްފަހަރު މާލެ އައި ދުވަސްކޮޅެއްގައި މަފާއާ އަހަންނާ މަގުމަތިން ދިމާވި، އެވެ. ޒަމާން ގަނޑަކަށް ފަހު ދިމާވި ނަމަވެސް ކުރީގެ މަޖާ ވާހަކަތައް މަތިން ހަނދާކޮށް ކޮންމެ ވެސް ވަރަަކަށް މާޒީގެ ވާހަކަތައް ދެކެވުނެވެ. އަދި އަހަރެން ހަވީރުގައި އުޅުންއިރު، އޭނަ އެކި ހަބަރުތައް ދިން ވާހަކައާ އެހެން ގޮސް ޖުމްލަކޮށް ދެމީހުން ބައްދަލުނުވެ ދިޔަ ދުވަސްތަކާއި ބައްދަލުވި ދުވަސްތަކުގެ ހުލާސަ ވާހަކަތަކެއް ދެމީހުން ދެމެދުގައި ދެކެވުނެވެ. އަދި ސަލާން ގަލާން ކޮށްލާ ދެން އަންނަ ދަތުރެއްގައި ކޮފީއަކުން ބައްދަލުވުމަށް ޝަރުތުކޮށް އަހަރެން ފުރީ މަސައްކަތައިގެން ނޫނު އަތޮޅަށެވެ. ދުވަސްކޮޅަކު އެކޮޅުގައި އުޅުމަށް ފަހު އަނެއްކާ ވެސް މާލެ އަންނަން ވެގެން ބޯޓަށް އެރީމެވެ.\nނ. ވެލިދޫން މާލެ އަންނަން އާންމުކޮށް ބޯޓް ފުރާނީ ހޮނިހިރު ދުވަހުގެ ރެ އެވެ. އެއީ 2014 ވަނަ އަހަރުގެ ޑިސެމްބަރު މަހުގެ ހަވަނަ ދުވަހުގެ ރޭ އެވެ. ނައިފަރުގައި ބޯޓް ޖެއްސުމަށް ފަހު މާލެ އާދެވެނީ ގާތްގަނޑަކަށް އަށް ގަޑިއިރު ނޫނީ ނުވަގަޑިއިރުންނެވެ. ކަނޑުމަތީގެ ބައެއް ސަރަހަދުތަކަށް 3ޖީ ލިބުން ނަމަވެސް ކަނޑުމަތީގެ ބައެއް ސަރަހައްދުތަކުން ނެޓްވޯކް ނުލިބޭތިވެ، ފޯނުގެ ބޭނުން ގިނަ ފަހަރު ހިފެނީ ގޭމް ކުޅެން އެކަންޏެވެ. ދެން ފަސޭހައިން ނެޓްވޯކް ލިބޭނީ މީހުން ދިރިއުޅޭ ރަށެއް ކައިރިން ދަތުރުކުރަންޏާ އެވެ.\nމާލެ އަތޮޅަށް ވަދެވުމާ އެކު ފޯނަށް ނޯޓިފިކޭޝަން އަންނަން ފެށީ ބަރިބަރި އަށެވެ. އޮންލައިން ނޫސްތައް ހަވާލިއިރު، މީހާ އަށް ލިބުނީ ކުއްލި ސިހުމެކެވެ. އެ ރޭ މެންދަމު މާލޭގައި ހިންގި މާރާމާރީއެއްގައި ވަޅި ހެރުމުން ލިބުނު ޒަހަމްތަކަށް ފަހު މަފާ ނިޔާވި ހަބަރެވެ. މާލޭ އަށް ބޯޓް ވެއްދުމާ އެކު އަވަހަށް ގެއަށް ދަބަސް ލުމަށް ފަހު ދުވައިގަތީ އާ ސަހަރާއާ ދިމާލަށެވެ. ސަހަރާކައިރިޔަށް ދިޔައިރު، މުޅި ސަރަހައްދު އޮތީ މީހުން ޖަމާވެ، ފުރިބާރުވެފަ އެވެ. އޭރު ވެސް ހުރީ އެ ހަބަރު ގަބޫލްކުރަން އުނދަގޫވެފަ އެވެ. މިހާ ހުރީ މާޔޫސްވެފަ އެވެ. މީހުންތައް ކޮށްޕަމުން ގޮސް އެތެރެ އަށް ވަތްއިރު، މަފާ މަންމައާ އޭނާގެ އާއިލާ ފެނުމުން މުޅިން ހަބަރު ކަށަވަރުވެގެންދިޔަ އެވެ. ދެން އަވަސް ވެގަތީ މޫނު ބެލޭތޯ އެވެ. ކަންދިމާކުރި ގޮތުން މީހުން ގިނަވެ، ކިއު ބޮޑުކަމުން އަހަނަށް ލައްވާލިއިރު، މޫނު ނިވާކޮށްފި އެވެ. އަހަންނަށް އެ ރަހުމަތްތެރިޔާގެ މޫނު ފެނުމުގެ ނަސީބުން މަހުރޫމްވީ އެވެ. ކިތަންމެ ދެރަވި ނަމަވެސް ކުރެވޭނެ އެއްވެސް ކަމެއްނެތެވެ. އަމިއްލަ އަށް ސިކުނޑިއަށް ވިސްނައިދެވޭތޯ ބެލީ ޖަނާޒާއިގެ ބައިވެެރިވުން އެއީ އަހަންނަށް މިންވަރު ކުރައްވާފައިވާ މިންވަރު ކަމެވެ.\nމިއަދު އަހަރެންގައިގައި ހުރި ބައެއް ރަނގަޅު ސިފަތައް އަށަަގަތުގެ ފަހަތުގައި ވަނީ މަފާ އެކުވެރިކަމެވެ. ނޫންނަމަ، މަގު އޮޅި އަހަރެންނަކީ ދުންފަތުގެ އިސްތިއުމާލުކޮށް އެހެން ބައެއް ކަންކަމަށް އަަރައިގަންނަ މީހަކަށް ވުމަކީ މާ ދުރުކަމެއް ނޫނެވެ.\nމިހާރު ވެސް މަސްއޮޑި ސަރަހައްދުންދާ ކޮންމެ ފަހަރަކުހެން މަފާ މަތިން ހަނދާވެ އެވެ. އޭނާ އާ އެއްކޮށް ތަންކޮޅެއް ގިނައިން އުޅެވުންނަމަ، އެފަދަކަމެއް ދިމާނުވެދާނެއޭ ހިތަށް އަރަ އެވެ. އެކަމަކު ވެފަ އޮތްކަމެއް ބަދަލެއްނުކުރެވޭނެ އެވެ. އޭނާގެ ހަނދާން އަބަދުވެސް މަފާގެ ހަގީގީ ރަހުމަތްތެެރިއެއްގެ ހިތުން ފިލާ ނުދާނެކަން ޔަގީނެވެ.\nދުވަސްގަނޑަކަށް ފަހު، މަފާގެ އެހެން ރަހުމަތްތެރިއެއް ކަމަށްވާ ނިސްފުއާ ދިމާވި އެވެ. ނިސްފުގެ ފަރާތުން އަހަންނަށް އިވުނީ ހިތަށް އުފާކަން ގެނުވާފަދަ ވާހަކަތަކެކެވެ. އެއީ މަފާ ނިޔާވުމުގެ ކުރިން ވަރަށް ބޮޑަށް އިސްލާހުވެ، ނަމާދުކުރަން އިސްކަންދީ ދީނުގެ ކަންކަމުގައި ވަރަށް ބޮޑަށް ޝާމިލްވެ، އުޅުން ހަބަރެވެ. ގެއްލިގެން އެދިޔައީ އަހަރެންގެ ހަޔާތުގައި ދެވަނައެއް ނެތްފަދަ ރަހުމަތްތެރި އެކެވެ. އަހަރެންގެ ދުއާއަކީ މަފާއަށް ސުވަރުގޭގެ ބާއްޖެވެރިކަން މިންވަރުކުރެއްވުމެވެ.\nލިއްޕެMonday 14th October 2019\nމަފާ އަކީ ވަރަށް ރަނގަޅު ރައްޓެއްސެއް އަބަދުވެސް އޭނަ މަތިން މިސްވޭ. މަރުހޫމްގެ ފާފަފުއްސަވާ ސުވަރުގޭގެ މަތިވެރި ނިއުމަތް ލައްވާށި އާމީން.\nފުރެންޑުSunday 13th October 2019\nއެވަރުގެ ރައްޓިއްސެއް މަ ނުދެކެން ހީ ވެސް ނުކުރާ ހިތް ހެޔޮ މީހެއް\nާާެއައްމަޑޭFriday 28th October 2016\nމަފާ އޭ ވަރައް ރަނގަޅު ރައްޓެއްސެއް...\nޝަމް ބެSaturday 15th October 2016\nHe isafriend of my brother and used to visit our home whenever he is at addu.His well-disciplined behavior and good personality pleased all of us. The last time we met was at Orchid Magu, Male He was going foraride with his girlfriend, yet stopped his bike and chat with me. Asked about my bro n conveyed his regards to my mum n all. I may not even know if he had ignored me! What an outgoing personality . May allah grand him Jannath.


Adeeb Ah Emergency Gai Faruvaa Dheyn Feshumun Imran Kuri Kamakee IruShaadhaa Hilaafah Jalah Gendhiyun - Nashwa - Vaguthu\nއަދީބަށް އެމަޖެންސީގައި ފަރުވާދޭން ފެށުމުން އިމްރާން ކުރިކަމަކީ އިރުޝާދާ ހިފާލަށް ޖަލަށް ގެންދިއުން - ނަޝްވާ\nކުރީގެ ނައިބު ރައީސް އަޙުމަދު އަދީބަށް އެމަޖެންސީގައި ފަރުވާދޭން ފެށުމުން ހޯމް މިނިސްޓަރ ޝައިޚް އިމްރާން ޢަބްދުﷲ ކުރިކަމަކީ އިރުޝާދާއި ހިފާލަށް ޖަލަށް ގެންދިޔުން ކަމަށް އަދީބުގެ އަނބިކަނބަލުން މަރިޔަމް ނަޝްވާ ވިދާޅުއްޖެއެވެ.\nނަޝްވާ މިހެން ވިދާޅުވީ، އަދީބުގެ ބޭސް ފަރުވާގެ ކަންކަންކުރުމަށް ފާއިތުވި ދެ އަހަރު އަދީބަށް ނުދޭހާ ފުރުޞަތު، މި ސަރުކާރުގެ ވޭތުވެ ދިޔަ ދެ މަސްދުވަސް ތެރޭގައި ދީފައިވާނެކަމަށް ހޯމް މިނިސްޓަރ ޝެއިޚް އިމްރާން ވިދާޅުމާއި ގުޅިގެން މިއަދު ކުރެއްވި ޓްވީޓެއްގައެވެ.\nނަޝްވާ ވިދާޅުވީ، މިދިޔަ ނޮވެމްބަރު މަސް ތެރޭގައި އަދީބަށް އެމާޖެންސީކޮށް ފަރުވާދޭން ފެށުނީ އިތުރު ގޮތެއް ނެތިގެން ކަމަށެވެ.\n"އެއީ ޝައިހް އިމްރާން މަގާމާއި ހަވާލުނުކުރައްވަނީސް. ޝެއިހް އިމްރާން ކުރެއްވި ކަމަކީ ޑޮކްޓަރުންގެ އިރުޝާދާއި ހިލާފަށް ދެ މަސް ނުވަނީސް އަދީބު ޖަލަށް ގެންދިއުން". ނަޝްވާގެ ޓްވީޓްގައި ވެއެވެ.\nނަޝްވާ މިގޮތަށް ވިދާޅުވިިއިރު، މިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ޝައިހް އިމްރާން ވިދާޅުވީ، އަދީބުގެ ބޭސްފަރުވާގެ ކަންތަކުގެ އެއްވެސް އިހުމާލެއް ނޯންނާނެ ކަމަށެވެ.\nއަދި އަދީބުގެ ބޭސް ފަރުވާއާއި ގުޅިގެން އެއްވެސް ޒާތީ ގޮތެއް ނުގެންގުޅުއްވާ ކަމަށާއި، ޤާނޫނުތަކާއި ޤަވާއިދުތަކުގެ ތެރެއިން އެންމެ މަތީ ދަރަޖައިގެ ފުރުޞަތުތައް އަދީބަށްވެސް ލިއްބައިދީފައިވާނެ ކަމަށްވެސް ވިދާޅުވިއެވެ.\nޖެނުއަރީ 30, 2019 15:47\nރައްޔިތުންގެ ލާރިތައް ނިކަމެތި ރައްޔިތުންނަށްދީ\nޖެނުއަރީ 30, 2019 20:39\nއަހަރުމެންގެ ލާރިގަނޑު ކެޔަސް ބޭސްފަރުވާ ކޮންމެ އިންސާނަކައްވެސް އޭގެ އެންމެ ފުރިހަމަ ގޮތުގައިލިބެންޖެހޭނެ.\nޖެނުއަރީ 30, 2019 15:58\nއިމްރާން އެހެއްދެވީ ހަމަރަނގަޅަށް ޢަދީބު ޖަލުން ނުނެރޭތި އޭގަ ބައިއެޅި އެންމެން ޖަލަށް\nޖެނުއަރީ 30, 2019 16:00\nނަޝްވާ އަކީ ކާކުހޭ އަޖައިބެއް\nޖެނުއަރީ 30, 2019 18:57\nއަނެއްކާ އިމަޖެންސީގައި ދެނީ ކޮން ފަރުވާއެއްތަ؟ ވަގަށް ނަގާފައިހުރި ލާރިތައް ލޮނުމިރުހާއެކު ގިރާފައި ބޯންދެނީތަ؟\nޖެނުއަރީ 30, 2019 18:59\nއަދީބު ދިވެހިދައުލަތުގެ ބެލުމުގެ ދަށުގައިހުރި ދިވެހި ރައްޔިތުންގެ ފައިސާގެތެރެއިން އެތައް ބިލިއަން ރުފިޔާ އެއްގައި ޖެހި، އެވަރުން ނުފުދިގެން ގައުމުގެ ވަލިއްޔުލް އަމުރު އަވަހާރަކޮށްލައިގެން ކުރު މަގަކުން ރާއްޖޭގެ ވެރިކަންހޯދަން އެހެދި ޙީލަތްތަކެއް އެހެދީ ކާކު ދިން އިރުޝާދަކާ އެއްގޮތަކަށްތަ.....؟؟؟ އަޖައިބުވޭ.\nޖެނުއަރީ 30, 2019 20:45\nޢަހަރެންގެ ނަސޭހަތަކީ ނައުޝާ ދެން ތި އަދީބު މަތިން ހަދާނެތިވެގެންދާނެ ފަދަ އަފިހުނެއް ކާގެމް ވިޔަސް އެހެން ލައިފަކަށް ދިއުން ބުއްދިވެރި. ދައުލަޔުގެ ޚަޒާނާ ދޮވެލާފަ ހުރި މީހަކު ފަހަތުން ދުވުމެކޭ ފޫނެތް ފަޔަށް ފެންފުރުންފަދަ ކަމެއް. އެއްވެސް ސަރުކާރަކުން އަދީބު ފަދަ ގައުމަށް ގައްދާރު ވެފަ ހުރިމީހަކު ދުލެއް ނުކުރާނެ. ރަންކޮޅާ އަވަހަށް ސަލާމަތްވޭ.\nޝައިޚް އިމްރާނަކީ އެއްވެސް މީހަކަށް އަނިޔާވެރި ވާނެ މީހެއް ނޫން. ރޯ ބުހުތާނު ދޮގު ހަދާނެ ވައްކަން ކުރާ ކޮންމެ ފިރިހެނެއްގެ ފަހަތުގަ ފޯރި ނަގަން ހުންނަ ކޮންމެ އަންހެނަކު ވެސް.\nޖެނުއަރީ 31, 2019 14:15\nކޮންމެ މީހަކު ކުއްވެރިވެގެން ޖަލައްލާ ހިސާބުން މިޔޮއްޖެހޭ ބަލިތަކެއް؟ ހޭބަލިތަ؟ ﷲ ބިރުވެތިވެބަލަ! އެއް ކުއްކުރެވުނީމަ އެކަމުން ސަލާމަތްވާން 100 ދޮގު ނަހަދަބަލަ! ވަގުންގެ ދިފާއު ގަ ވާހަކަ ދައްކާނީވެސް ވަގުން.


Ithubaaru kurevey meehaku neiy, edhevenee badhalakah!\nއިތުބާރު ކުރެވޭ މީހަކުނެތް، އެދެވެނީ ބަދަލަކަށް!\n15 އޭޕްރީލް 2021 - 17:48:33\nހޮނިހިރު ދުވަހު ނިމިގެން ދިޔައީ އިތުރު އިންތިހާބެކެވެ. އުއްމީދު ކުރި ވަރަށް ވުރެ ގިނަ މީހުން އިންތިހާބުގައި ވޯޓުލީ ނަމަވެސް، ހަގީގަތުގައި މިފަހަރުގެ އިންތިހާބަށް އޮތް ތަރުހީބު ވަރަށް ކުޑައެވެ.\nހޮނިހިރު ދުވަހު ވޯޓުލާން ފެށި އިރު ގިނަ ވޯޓު ސްޓޭޝަންތަކުގައި އެހެން ފަހަރު ފަހަރު ކިއު ހަދާފައި އޮންނަހެން ކިއު އެއް ނަހަދަ އެވެ. އަދި ވަރަށް ފަސޭހައިން، ކިއުގައި ނުޖެހި ވޯޓު ލުމުގެ ފުރުސަތު ގިނަބަޔަކަށް ލިބިގެން ދިޔައެވެ.\nވޯޓު ފޮށި ބަންދު ކުރާ ގަޑިއަށްވެސް، ބޮޑު ކިއުއެއް ގިނަ ފަހަރު އޮންނައިރު، މިފަހަރު ކަން ދިޔައީ ހަމަ މުޅިން ތަފާތުކޮށެވެ. ކަރަންޓީނުގައި ތިބޭ މީހުން ވޯޓުލާން ހާއްސަ ގަޑީގެ ކުރީން ގިނަ ވޯޓު ސްޓޭޝަންތަކެއް "ފަޅަށް" އޮތްތަން ފެނިގެން ދިޔައެވެ.\nކޮންމެއަކަސް، ވޯޓުލާން ދިޔަ މީހުންގެ ތެރެއިން ތިމާގެ ވޯޓު ގަސްދުގައި "ބާތިލް" ކުރި މީހުންވެސް މަދެއް ނޫނެވެ. އަދިން ކުރިން ވޯޓު ލާން ދިއުމުގެ މުހިއްމުކަން އެހެން މީހުންނަށް ކިޔައިދީ، ވޯޓު ލުމުގެ ހައްގު އަދާ ކުރުމާ ގުޅިގެން ވާހަކަ ދެއްކި އެތައް ޒުވާނުންނެއް މިފަހަރު ވަނީ ވޯޓު ލާން ނުދިއުމަށް ނިންމާ، އިންތިހާޞު ބޮއިކޮޓްވެސް ކޮށްފައެވެ.\nމިއާއެކު ރާއްޖޭގެ ސިޔާސީ މަޝްރަހުގެ ހާލަތާ މެދު ވިސްނާލަން މަޖުބޫރެވެ. ރާއްޖޭގެ ސިޔާސީ ލީޑަރުންގެ މަސައްކަތާއި ގާބިލިއްޔަތު ކަމާމެދު ވިސްނަން މަޖުބޫރުވެއެވެ. ފެނިގެންދާ މަންޒަރުތަކުން ދޭހަވަނީ، ސިޔާސީ ލީޑަރުންނަށް ރައްޔިތުން ކުރާ އިތުބާރު ގެއްލިއްޖެ ކަމެވެ. އަބަދު އެއްބަޔަކަށް ވޯޓުލާންވެސް ރައްޔިތުން "ފޫހި" ވެއްޖެ ކަމެވެ.\nސޯޝަލް މީޑިއާގައި ޒުވާނުން ދައްކާ ވާހަކަތަކަށް އެކަނި ބަލާލި ނަމަވެސް ފެނިގެން ދަނީ، ޒުވާނުން މިހާރު ސިޔާސީ މައިދާނުގައި އާ މޫނަކަށް އެދޭ ކަމެވެ. މިހާރު ތިބި ވެރިންގެ އިތުބާރު އޮތްކަމާމެދު ގިނަ ޒުވާނުން އަންނަނީ ސުވާލު އުފައްދަމުންނެވެ. ކޮންމެ މީހަކުވެސް އިންތިހާބު ވުމުގެ ކުރިން ދައްކާ ވާހަކައާއި އިންތިހާބު ވުމަށްފަހު ކަންކުރާ ގޮތް ދިމާނުވާ ކަމުގެ ޝަކުވާ ތަކަކީ އަބަދުމެ އިވޭ އަޑެވެ.\nދިވެހިން ތިބީ ބަދަލަކަށް އެދިއެދި އެވެ. ދެން އެންމެ އަވަހަށް އޮންނާނީ ރިޔާސީ އިންތިހާބަށް ކަމަށް ވާއިރު، މިހާރުގެ ސަރުކާރަން ދެވަނަ ދައުރެއް ލިބުމަށް އެދޭނަމަ ސަރުކާރުން ރަނގަޅު ކުރަންވީ އެތައް ކަމެއް އެބަހުއްޓެވެ. ހުރިހާ އިދާރާތަކަށް ރައްޔިތުން ކުރާ އިތުބާރު ގެއްލިފައިވާ އިރު، ގެއްލިފައިވާ އިތުބާރު އަލުން ހޯދުމަށް މަސައްކަތް ކުރަން ޖެހެއެވެ. އެހެންނޫނީ އަނެއްކާވެސް ރައްޔިތުން އެދޭނީ ބަދަލަކަށެވެ. ގައިމުވެސް ރައްޔިތުން މިހާރުވެސް ތިބީ ބަދަލަކަށް އެދިއެދިކަން، ކަން ހިނގާ ގޮތުން އެނގެއެވެ.\nކައުންސިލް އިންތިހާބުލޯކަލް ކައުންސިލް އިންތިހާބު


MDP Hoadhan Nukuiy Ethi MDP Ah Olhijje: Shiyam - Vaguthu\nމީގެ 16 އަހަރު ކުރިން އެމްޑީޕީ އުފައްދައި ހޯދަން ނުކުތް ކަންކަން އެމްޑީޕީއަށް އޮޅިފައިވާ ކަމަށް އިިދިކޮޅު ޕީޕީއެމްގެ ނައިބު ރައީސް އަދި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރު އަހްމަދު ޝިޔާމް ވިދާޅުވެއްޖެއެވެ.\nއެމްޑީޕީގެ އެންމެ އިސް ދެ ލީޑަރުން ކަމުގައިވާ ރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާ ދެމެދު ޚިޔާލު ތަފާތުވުން ވަރަށް ބޮޑަށް ވަނީ އުފެދިފައެވެ. ސިޔާސީ ގޮތުން ރައީސް ސޯލިހްއާއެކު މަސައްކަތް ނުކުރެވޭނެ ކަމަށް ވެސް ނަޝީދު ވިދާޅުވެފައިވެއެވެ.\nނަޝީދުއާ ވަރަށް އަރިސް މެންބަރެއް ކަމުގައިވާ މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވިދާޅުވެފައިވަނީ ނަޝީދު މިހާރު އޮތް ހާލުކޮޅުގައި އޮންނަވައިގެން ވެސް އެ ހާލަތަށް ގައުމު ދިޔަ ސަބަބު ވިދާޅުވުމުން އެ ކަމުގައި އެމްޑީޕީގެ އެހެން މެންބަރުންނަށް ދެއްކޭނެ ވާހަކައެއް ނޯންނާނެ ކަމަށެވެ.\nއެމްޑީޕީގެ އެތެރޭގެ މަސްރަހު ހޫނުވެފައިވަނިކޮށް، ޝިޔާމް ކުރެއްވި ޓްވީޓެއްގައި ވިދާޅުވީ، އެމްޑީޕީ އުފެއްދިތާ 16 އަހަރު ފަހުން ލިބުނީ އެ ޕާޓީން ހޯދަން އުޅުނު ކަންކަން ނޫން އެހެން ކަމެއް ކަން އެ ޕާޓީގެ ލީޑާޝިޕް އިން ފެށިގެން އެންމެ އާންމު މެންބަރަަށް ވެސް އެނގޭނެ ކަން ޔަގީންވާ ކަމަށެވެ.\n"މީގެ 16 އަހަރު ކުރިން އެމްޑީޕީ ހޯދަން ނުކުތް އެތި މިއަދު އެމްޑީޕީއަށް ވެސް އޮޅިއްޖެ، ލައްކަ ވާހަކަ،" ޝިޔާމް ލިޔުއްވާފައިވެއެވެ.\nMeege 16 aharu kurin MDP hoadhan nikuiy ethi miadhu MDP ah ves olhijje. Yageenun ves 16 aharu fahun milibunee hoadhan masakkaiyfeshi ethi noonkan MDPge mathifadin feshigen aammu memberahves engeyne.Lakka vahaka.\nAslam ge vaahathakah inthi rahdhu dhehvaifi https://t.co/O2J8uZjSbT\n— Ahmed Shiyam (@Shiyamaldives) July 23, 2021\nމިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހާރަކޮށްލަން ދިން ބޮމުގެ ހަމަލާއިން ހަށިކޮޅަށް ލިބިވަޑައިގެންނެވި ޒަޚަމްތަކަށް ފުރަތަމަ އޭޑީކޭއިން ފަރުވާ ހޯއްދެވިއެވެ. އޭގެ ފަހުން ޖަރުމަނުގައި ހުރި މިލިޓަރީ ހޮސްޕިޓަލަކުން ފަރުވާ ކުރެއްވިއެވެ. މިހާރު ނަޝީދު ހުންނެވީ އިނގިރޭސިވިލާތުގައެވެ.\nމި ހަމަލާއަށް ފަހު، ނަޝީދު ބޭނުންފުޅު ނުވާ ގޮތަކަށް ސަރުކާރާއި މަޖިލީހުގައި ކަމެއް ހިނގައިފިނަމަ އެމަނިކުފާނާއި އަރިސް މެންބަރުންގެ ނުރުހުން ސަރުކާރަށާއި ރައީސަށް އަމާޒު ކުރައްވައެވެ.\nނަޝީދު މި ވަގުތު އެންމެ ބޮޑަށް ބޭނުންފުޅުވީ "ލާދީނީ ގޮވުން" އެއީ ޖިނާއީ ކުށަކަށް ހެދުމަށެވެ. ނަޝީދު ބޭނުންފުޅުވާ ގޮތަށް ސަރުކާރުގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން ބިލެއް ވެސް ހުށަހެޅުއްވިއެވެ.\nއެކަމަކު ގާނޫނުލް އުގޫބާތަށް އިސްލާހު ގެނައުމުގެ އެ ބިލުގައި ހިމެނޭ ބައެއް މާއްދާތަކާ މެދު ދީނީ އިލްމުވެރިންނާއި އިސްލާމިކް މިނިސްޓްރީއާއި ހިއުމަން ރައިޓްސް ކޮމިޝަން (އެޗްއާރުސީއެމް) ގެ އިތުރުން އާންމުންގެ ގިނަ ބަޔަކު ކަންބޮޑުވުމާއި ފާޑުކިއުން އަމާޒުވެގެން ދިޔައެވެ.\nމާ ބޮޑު ދިރާސާ ކުރުމެއް ނެތި އަދި ފުޅާ ދާއިރާއެއްގައި މަޝްވަރާ ކުރުމެއް ނެތި ޖުޑިޝަރީ ކޮމިޓީން ބިލަށް ބަދަލުތަކެއް ގެނެސް ތަޅުމަށް ގެނައުމުން އެމްޑީޕީގެ ޕާލިމެންޓްރީ ގްރޫޕްގެ އަޣުލަބިއްޔަތުން ވެސް ނިންމީ އެ ބިލު އަނބުރާ ކޮމިޓީއަށް ފޮނުވައި އިތުރަށް ބިލު ފުރިހަމަ ކުރުމަށެވެ. އެކަމަކު އެ ގޮތަށް ނިންމުމުން ނަޝީދުގެ އަރިސް މެންބަރުންނާއި އެމަނިކުފާނު ވަރަށް ބޮޑަށް ކޯފާ އިސްކުރެއްވިއެވެ.\nނަޝީދު މިސްރާބު ހިފާފަ އެހެރީ ޑިކްޓޭޓަރޝިޕަކައް. ބަރުލަމާނީ ގެނެސް ވޯޓުވެސް ނުލެވޭގޮތް ހަދަން އެއުޅެނީ\nޖުލައި 24, 2021 13:19\nއެމްޑީޕީއަކީ މިގައުމުގެ ހަލާކު!! އެމްޑީޕީގެ ލީޑަރ ޝިޕަކީ މިގައުގެ ހަލާކު! މިގައުމަށް ދިމާވެގެން މިއުޅޭ ހުރިހާ ނުބަޔަކީ ހަމަ އެމްޑީޕީ!! އެމްޑީޕީގެ ސިޔާސީ މީހުންގެ އަމިއްލަ ސިޔާސީ އެޖެންޑާ ހާސިލްކުރުމުގެ ބޭނުމުގައި ރާއްޖެއާއި ރާއްޖެއިން ބޭރުގައި 2007 ވަނަ އަހަރުން ފެށިގެން މިއަދާ ހަމަޔަތް ދައްކަމުންދިޔަ އެތައް ދޮގުވާހަކަތަކެއްގެ ސަބަބުތައް މިއަދު މިގައުމުން ފެންނަނީ!! އެމްޑީޕީން ރާއްޖެ ޓެރަރިސްޓުންނަށ ވާގިވެރިވަނީއޭ ބުނީ!! އެމްޑީޕީން ރާއްޖޭގައި އަލްގައިދާ މީހުން އުޅެޔޭ ބުނީ!! އެމްޑީޕީން ރާއްޖޭގެ މުސްލިމުންނާ ދިމާލަށް ހަރުކަށިފިކުރޭ ބުނީ!! އެމްޑީޕީން މިރާއްޖެއަށް ޓޫރިސްޓުން ނައަންނަން ގޮވީ!! އެމްޑީޕީން މިރާއްޖޭގެ ދީނީ ޢިލްމުވެރިންނަށް މަލާމާތްކޮށް ވާހަކަ ދައްކަމުން އަންނަނީ! އެމްޑީޕީން މިރާއްޖޭގައި ދީނާ އިދިކޮޅު ފިކުރު އާލާކުރަން ހިތްވަރު ލިބޭގޮތަށް ވާހަކަ ދައްކާ ހަދަނީ!! އެމްޑީޕީން ގޮވީ އިންޑިޔާ ސިފައިން މިގަައުމަށް އަރަން!! އެމްޑީޕީން މަގުމަތީ އަލިފާން ބޯޅަ އުކާ ފުލުހުންނާ ތަޅާނެ ކުދިންކޮޅެއް ހޯދަން އުޅުނީ!! މިއީ 2007 ވަނަ އަހަރުން ފެށިގެން މިއަދާ ހަމަޔަށްވެސް އެމްޑީޕީގެ ޢަމަލުތައް ހުރިގޮތަކީ! އެމްޑީޕީއަކީ ހަމަ މިގައުމުގެ ހަލާކު! މިއަދު މިގައުމުން މިފެންނަ ހުރިހާ ނުބައެެއްގެ އަސްލު ފެށިގެން އައިސްފައިމިވަނީ އެމްޑީޕީގެ ވިޔާނުދާ ސިޔާސަތުގެ ތެރެއިން! ޕްލީސް އެމްޑީޕީއާ ދުރުހެލިވޭ! އޭރުން ގައުމު ރަގަނޅުވާނެ!


ރާސްތާ2 ހަތާވިސްވަނަ ބައި – Esfiya\nލޯބި January 6, 2020\nރާސްތާ2 ހަތާވިސްވަނަ ބައި\nއަކްމަލްއަށް ހިނިތުންވުމެއް ހަދިޔާ ކޮށްފައި ދާން ވެއްޖެކަމަށް ބުނެފައި އަލައިކާވެސް ދިޔައެވެ. އަކްމަލް ވެސް ދެފަރާތަށް ބޯ ހޫރުވާލާފައި ކުޅުންތެރިން ތިބި ތަނަށް ދާން މިސްރާބު ޖެހިއެވެ.\nއިވާން އެނބުރި މާލެ އައި ފަހުން އިސްރާއަށް ވިސްނެނީ ހުސް އިވާންއާއި މެދުގައެވެ. އިވާންގެ ދަރިފުޅަށް އޭނާގެ ނަން ދިން ކަން އެނގުނު ހިސާބުން މުޅި މިހާ އެކީ ނުތަނަވަސް ވާން ފެށިއެވެ. ވިޔަފާރި ކަމެއްގައި އަހުސަމް ވެސް ރާއްޖެއިން ބޭރަށް ފުރައިގެން ދިޔުމުން އޭނާ ހިތުތެރޭގައި އުފެދެމުން ދިޔަ އިހްސާސްތައް ހިއްސާ ކުރާނެ މީހަކުވެސް ނެތެވެ. އެކަމުގެ ސަބަބުންވެސް އިސްރާގެ ސިކުނޑިއަށް ބުރަ ވަމުން ދިޔައެވެ.\nއިސްރާއަށް އުނދަގުލެއް ވެގެން އުޅޭހެން އައިރާއަށް ހީވަމުން ދިޔައެވެ. އަބަދުވެސް ކޮންމެސް ނުތަނަވަސް ކަމެއްގެ ތެރޭގައި އުޅޭހެން ހީވެއެވެ. މަންމަގެ މޫނު މަތިން ފެންނަމުން ދިޔަ އުދާސްކަމުން އައިރާއަށް ނީންދެވިގެން އެކަމާ ބެހޭ ގޮތުން ސުވާލު ކުރިއެވެ.\nއައިރާއަށް ހިނިތުންވެލައިފައި އިސްރާ ދެލޯ މަރާލިއެވެ. އޭނާގެ މާޒީ އެދަރިފުޅަށް ކިޔައިދޭންވި ދުވަސް ޖެހިއްޖެ ކަމަށް ޤަބޫލު ކުރެވުނެވެ. އިސްރާ ބަދިގޭގައި ކުރަން ހުރި މަސައްކަތް ނިންމާފައި އައިރާ ގޮވައިގެން އޭނާގެ ކޮޓަރިއަށް ދިޔައެވެ. އައިރާ ވާންއުޅެނީ ކިހިނެއްކަން ނޭންގި ކުޑަކޮށް ބިރުގަތެވެ. އިސްރާ އައިރާ އެނދުގައި ބައިންދާފައި އަލަމާރީގެ އެންމެ އަޑިން ފަސް ވަރަކަށްފޮތެއް ނެގިއެވެ. އެ ފޮތް ތައް ހިފައިގެން އައިސް އައިރާ އަތަށް ދިނެވެ. “މިއީ މަންމަ ކުޑައިރު ލިޔުނު ޑައިރީ ދަރިފުޅު މީތި ކިޔާބަ!” އައިރާ ފޮތަށް ނަޒަރެއް ދިނެެވެ. ހުރިހާ ފޮތެއް ވެސް ހުރީ ބާވެފައެވެ. ނަމަވެސް ހުރިހާ ފޮތެއްވެސް ހުރީ ރީތިކޮށެވެ. އައިރާ ފޮތްތައް ހިފައިގެން ތެދުވަން އުޅުމުން އިސްރާ މަޑުކުރަން އެދުނެވެ. އަދި ކުރު ގޮތަކަށް އޭނާގެ ޅަދުވަސްވަރުގެ ވާހަކަތައް ކިޔައިދިނެވެ.\nއިވުނު ވާހަކަތަކުން އައިރާ އިނީ ބުނާނެ އެއްޗެއްވެސް ނޭންގިފައެވެ. “ނަވާރްގެ ބައްޕައަކީ މަންމަގެ އެކްސް ބޯއި ފްރެންޑް އެންޑް މާނީ ދައްތަގެ އެކްސް ފިއާންސޭ؟؟” އައިރާ އަކުރުތަކަށް ދަމަމުން ބުނި ގޮތުން އިސްރާއަށް ހެވުނެވެ. “ހޫމް. އިވާން އެނބުރި އައިމަ ވަރަށް އުނދަގޫވޭ އެބަ. ކުރީގެ ހަނދާންތައް އާ ކުރަން ބޭނުން ނުވިއަސް ހަނދާންވަނީ އިވާން ބަދަލުވި ނަމަވެސް އޭރު ދިން އަނިޔާ ދުވަހަކުވެސް ހަނދާން ނުނެތޭނެ” ފަހު ޖުމްލަ ބުނެ ނިމުނު އިރު އިސްރާގެ ދެލޯ ފެންކަޅިވިއެވެ. އައިރާގެ ހިނިތުންވުންވެސް ފިލައިގެން ދިޔައެވެ. ޝާރިމް މަތިން ހަނދާންވިއެވެ. އޭނާ ފަދައިން މަންމަވެސް ލޯބީގައި ވޭނާ އަނިޔާ ތަހައްމަލު ކުރަން ޖެހުނުކަން އިނގުނެވެ. އިސްރާ އާއި ކުޑަކޮށް ވާހަކަ ދައްކާލަން އިނދެފައި އައިރާ ޑައިރީތައް ހިފައިގެން އޭނާގެ ކޮޓަރިއަށް ދިޔައެވެ. އެވަގުތު އިތުރަށް ކުރަން ޖެހޭނެ ކަމެއް ނެތުމުން ހަމަޖެހިލައިފައި އައިސް އެތަނުން އެންމެ ފުރަތަމަ ފޮތް ކިޔަން ފެށިއެވެ.\nކުރިިއަށް އޮތް ތޭވިސް އަހަރުން ދަށުގެ އޭޝިއަން ކަޕަށް ދާ ޓީމުން އަލްޔަސް އަދި ޔޫސުފްއަށް ވެސް ޖާގަ ލިބުނެވެ. މުބާރާތް އޮންނަނީ ތައިލޭންޑް ގައެވެ. ރާއްޖެއާއި އެއް ގުރޫޕެއްގައި އޭޝިއާގެ ގަދަ ދެބާރު ކަމަށްވާ ޗައިނާ އަދި ޖަޕާން ލައްވާލިއެވެ. އެހެނެއް ކަމަކު ޒުވާން ކުޅުންތެރިންނާ މެދު ސަޕޯޓަރުންނާއި ކޯޗުންގެ އުއްމިދު ވަރަށް ބޮޑެވެ. އެންމެން ވެެސް އުއްމީދު ކޮށްގެން ތިބީ ރާއްޖެއިން ރަނގަލު ނަތީޖާއެއް ނެރޭނެ ކަމަށެވެ. ނަމަވެސް ކަންތައް ވެގެން ދިޔައީ ހީނުކުރާ ގޮތަށެވެ. ގުރޫޕް ސްޓޭޖުގެ އެންމެ މެޗަކުންވެސް މޮޅުނުވެވި މުބާރާތައި އަލްވަދާއު ކިޔަން ޖެހުނެވެ. ސަޕޯޓަރުންނާއި ފުޓުބޯޅަ އާއިލާގެ އެތައް ބައެއްގެ ފާޑުކިޔުން ކޯޗަށް އަމާޒުވިއެވެ. ނަތިޖާއެއްގެ ގޮތުން އެނބުރި ރާއްޖެ ނައިސް ކޯޗު މަޤާމުން އިސްތިއުފާ ދިނެވެ. ބަލިވުމުގެ ޒިންމާ ފުރިހަމައަށް ނެގިއެވެ. ސަޕޯޓަރުންގެ ފަރާތުން ކުޅުންތެރިންނަށް ވެސް ފާޑުކިޔުންތައް އަމާޒުވިއެވެ. ކޯޗު އިސްތިއުފާ ދިން ތަން ދެ ދުވަސް ތެރޭ ޤައުމީ ޓީމު އަދި ޒުވާން ޓީމުގެ ކޯޗު ކަމަށް މާއިޒް އައްޔަނު ކުރިއެވެ. މާއިޒް ކޯޗުކަމާއި ހަވާލުވިތާ ހަފްތާއެއްގެ ތެރޭ ޤައުމީ ޓީމުން ރާއްޖެއިން ބޭރުގައި ވަރުގަދަ މެޗެއް ކުޅުނެވެ. ޔޫރަޕުގެ އެންމެ ވަރުގަދަ ސްޕެއިންއާއި ދެކޮޅަށް ސްޕެއިންގައި ކުޅުނު އެކުވެރި ކަމުގެ މެޗު ނިމުނީ ދެޓީމުން ކުރެ އެއްވެސް ޓީމަކަށް ލަނޑެއް ނުޖެހި ސުމެއް ސުމަކުން އެއްވަރު ވެގެންނެވެ.\nއިސްރާ ދިން ހުރިހާ ފޮތްތަކެއް ކިޔައި ނިމުނުއިރު އައިރާގެ ލޮލުން ކަރުނަ ނުހިކެއެވެ. ބައްޕަ އަދި މަންމައާއި މެދު އޭނާ ފަޚުރުވެރިވިއެވެ. އުނދަގޫ ރާސްތާއެއް ކަޑަތު ކުރުމަށްފަހު ވެސް މަންމައާއި ބައްޕަ އެކީގައި ދިރިއުޅުމެއް ފަށައި އަމިއްލައަށް މަސައްކަތްކޮށްގެން އުފާވެރިކަން ހޯދިއެވެ. މަންމަ އަދި ބައްޕަގެ އެކުވެރިންނަށް އަބަދުވެސް އޭނާ ޝުކުރު ވެރިވާނެއެވެ. އޭނާގެ މައިންބަފައިން ފަދައިން އޭނާވެސް އޭނާގެ އަމިއްލަ އުފާވެރިކަން ހޯދާނެއެވެ. މަންމަގެ ހަޔާތަށް ބައްޕަ އައި ފަދައިން އޭނާގެ ދިރިއުޅުން ފުރިހަމަކޮށްދޭނެ ބައިވެރިއަކަށް ޔާޒް އެބަހުއްޓެވެ. ލޯބިވާ ގާތް އެކުވެރިން އެބަތިއްބެވެ. ޝާރިމް ދިން އަނިޔާއާއީ ހިތްދަތިކަމަށް ވުރެ އުފާވެރި ދިރިއުޅުމެއް އުޅުމުގެ ފުރުސަތު އޭނާއަށް އެބައޮތެވެ. އެހުރިހާ ކަމެއް ހަނދާން ނައްތާލުމަށްފަހު ޔާޒްއާއީ އެކީ އުފާވެރި ދިރިއުޅުމެއް އުޅުމުގެ ހުވަފެން އައިރާ ދެކުނެވެ.\nއަލައިކާއަށް ވަޒީފާ ލިބުނީ އަކްމަލްމެން ކުލަބުން ހިންގާ ޓީވީ ޗެނަލުންނެވެ. އެތަނުގެ ނޫސްވެރިއެއްގެ ގޮތުގައި މަސައްކަތް ކުރަން ޖެހުމުން ކޮންމެ ދުވަހުކެހެން އަލްޔަސްއާއި އަލައިކާ ކުރިމަތިލާން ޖެހެއެވެ. ނުފެންނަ ކަމަށް ހެދިގެން އުޅުނަސް އަލްޔަސްއަށް ނޭންގޭނެހެން ސިއްރުން އެރީތި ސޫރައަށް އަލައިކާއަށް ބެލެއެވެ. އަލްޔަސް އިސްވެ އޭނާއާއި ވާހަކަ ދެއްކުމަށް ހިތް އެދެވެއެވެ. ލޯބިވާވަރު ބުނަން ހިތް ބޭނުމެވެ.\nއަލްޔަސްގެ ހާލަކީވެސް އެއީއެވެ. މުލި ދުނިޔެއަށް ވެސް އޭނާ އަލައިކާ ދެކެ ވާ ލޯބި އަންގަން ބޭނުމެވެ. އެ އަންހެން ކުއްޖާ އަބަދުގެ އަބަދަށް އޭނާގެ މިލްކަކަށް ހަދަން ބޭނުމެވެ.\nހަނދުވަރު ރީތި ރެއެކެވެ. ހަނދު ވަށައިގެން ތަރިތައް ތިއްބެވެ. ހިތްގައިމު ވައިރޯޅިން ހިތްތަކަށް ފިނިކަން ގެނެސްދެމުން ދިޔައެވެ. ބެލްކަނީ ރެއިލިންގައި އަތް އަޅުވައިގެން ދެލޯ މަރާ ބާރުކޮށްގެން ޔޫސުފް ހުއްޓެވެ. ނަވާރްގެ ސޫރަ ހިތަށް ވެރިވުމާއެކު މޫނު މައްޗަށް ލުއި ހިނިތުންވުމެއް ވެރިވިއެވެ. “މަންމަގެ ރާޖާ ކޮން ކުއްޖެއް ހަނދާންކޮށްފަ ތަ މި ހެނީ؟” ނުހަނު ގާތުން މާނީގެ އަޑު އިވުމުން ސިހިފައި ޔޫސުފްއަށް ދެލޯ ހުޅުވާލެވުނެވެ. މާނީ ހިނިތުންވެގެން ހުރި ގޮތުން ޔޫސުފް ރަކިވިއެވެ. “ދެން ބުނެބަ ކޮން ކުއްޖެއްގެ ޚިޔާލުގަތަ؟” ޔޫސުފްގެ ފަރާތުން ޖަވާބެއް ނުލިބުމުން މާނީ އަނެއްކާވެސް އެހިއެވެ. “ކާކު ކޮން ޚިޔާލެއްގަ؟” ބެލްކަންނަށް ނިކުން އާރާޝްއަށް މާނީގެ ސުވާލު އަޑު އިވިގެން އަހާލިއެވެ. ޔޫސުފް ކުރިއަށް ވުރެ ބޮޑަށް ރަކިވިއެވެ. “އަހަރުމެންގެ ރާޖާ ކޮންމެސް ކުއްޖެއްގެ ޚިޔާލުގަ ހުރީމަ މި އަހަނީ އެ ނަސީބުގަދަ ކުއްޖަކީ ކޮން ކުއްޖެއްތޯ؟” ދިމާ ކުރާ ރާގަކަށް ބުންޏެވެ. ޔޫސުފް ރަކިގޮތަކަށް ހީލިއެވެ. ބޯ ކަހާލުމަށްފަހު އެއްޗެކޭ ނުބުނެ ހުއްޓެވެ.\n“އެއީ ތެދެއްތަ؟ ކޮން ކުއްޖެއްތަ އެއީ؟” އާރާޝް ވެސް ޔޫސުފް އާއި ދިމާ ކޮށްލިއެވެ. ޔޫސުފް ދެފަރާތަށް ބޯ ހޫރާލައިފައި މަންމަ މެންނަށް ތިހީވަނީ ގޯސްކޮށޭ ބުނެލިއެވެ. “އައްދެ ދަރިފުޅު ހީކުރީ ބައްޕަމެންނަށް އޮޅުވާލެވޭނެ ކަމަށްތަ؟ ތިއީ އެއް ޒަމާނެއްގެ އަހަރުމެންވެސް އުޅުނު ގޮތޭ ދޯ މަރިޔަނބު” މާނީ އާއީ ދިމާއަށް އެއްލޯ މަރާލަމުން އާރާޝް ބުންޏެވެ. މާނީއާއި ދިމާއަށް އާރާޝް މަރިޔަނބުއޭ ބުނުމުން އޭނާ އާރާޝްއާއި ދިމާއަށް ލޯ އަޅާލިއެވެ.\n“މަންމީ ޑެޑީ ކީއްވެ ކޮއްކޮ ނުލާ އެންމެ ތިތާ ތިތިބީ؟” ތުންކޮޅު ދަމައިގެން ހުރެ މިންހާ އެހިއެވެ. އޭނާ ނުލާ ދޮންބެ ގާތު މަންމައާއި ބައްޕަ ތިބުމުން ކަމު ނުދިޔައީއެވެ. “ކޮއްކޮ ކާޓޫން ބަލަން ހުރީމަ ނުގޮވީއޭ.” އާރާޝް ހިނިތުންވެލައިފައި މިންހާ އުރާލިއެެވެ. އާރާޝްގެ ކުޑަ އާއިލާ އެކުގައި ވަގުތު ކޮޅެއް ހޭދަކުރުމަށްފަހު މާ ލަސްވާން ހެދުމުން އެތެރެއަށް ވަނެވެ. އާއިލާ އެކީ މަދު ވަގުތުކޮޅެއް ނަމަވެސް ހޭދަކުރެވުނީ ތީ އެންމެން ވެސް ތިބީ އުފަލުންނެވެ.\nޕްރެކްޓިސް ނިންމާފައި އަކްމަލް ވަކިން ބައްދަލު ކޮށްލަން އެދުމުން އަލްޔަސް ހިތް ބިރުގަތެވެ. އަކްމަލްއަށް ކަމެއް އެނގުނީބާއޭ ހިތަށް އެރިއެވެ. ކިތަންމެ ހަމަޖެހެން މަސައްކަތް ކުރިނަމަވެސް އެކަމެއް ނުވިއެވެ. ޕްރެކްޓިސް ނިމުމުން އެެހެން ކުޅުންތެރިން ދިއުމުން އަކްމަލް އަލްޔަސް ގޮވައިގެން ދަނޑުގައި އިން ކޮފީ ޝޮޕަށް ވަނެެވެ. ކޮފީ އަކަށް އޯޑަރުދިނުމުން ވެއިޓަރު ދިއުމުން ފުން ނަޒަރަކުން އަލްޔަސްއަށް އަކްމަލް ބަލާލިއެވެ. އަކްމަލް ބެލި ގޮތުން އަލްޔަސްގެ ހިތް އޮބިނޯންނަ ވަރަށް ތެޅުނެވެ. އެތަން އޭސީކޮށްފައި ހުރި ނަމަވެސް މުޅި މީހާ އެކީ ދާހިއްލަން ފެށިއެވެ. ގަދަ ކަމުން ހިނިތުންވާން އުޅުނު ނަމަވެސް އެކަންވެސް ނުވިއެވެ.\nއަލްޔަސް އުޅޭ ގޮތުން އަކްމަލް ގާތަށް ހިނިވެސް އައެވެ. އަލްޔަސްގެ ބޮޑު ސިއްރެއް އޮތްކަން އެނގުނެވެ. އަލްޔަސް ބިރުން އެއުޅެނީ އޭނާއަށް އެކަން ފަޅާ އެރީކަމަށް ހީކޮށްކަން އަކްމަލްއަށް އެނގުނެވެ. އެތެރެެެއެތެރެއިން ހެވުނު ނަމަވެސް އަކްމަލް އަލްޔަސްއަށް އެކަން ނުދައްކާ ސީރިއަސްކަމާއެކު ހުރީ އަލްޔަސް ތަޅުވާލަންށެވެ. ވެއިޓަރު ކޮފީތަށި ބަހައްޓާފައި ދިއުމުން އޭގެން ކޯވަރެއް އަކްމަލް ބޯލިއެވެ. ބިރުން ގޮސް އަލްޔަސްއަށް ކޮފީކޮޅެއް ވެސް ދިރުވުނީ ހާލަކުންނެވެ.\n“އަލްޔަސް އަސްލު އަލްޔަސްއާ ވަކިން މި ބައްދަލު ކުރަނީ ތިއީ އަހަރެން ވަރަށް އުއްމީދު ކުރާ ކުޅުންތެރިއަކަށް ވީމަ. އެކަމަކު ފަހަކަށް އައިސް އަލްޔަސްގެ ފޯކަސް ތިހުންނަނީ މުޅިން އެހެން ދިމާލަކަށްހެން އަހަންނަށް ވަރަށް ހީވޭ. ހީވަނީއެއް ނޫން ޔަގީން. ތާނިޔާއާއި އަލްޔަސްގެ ބްރޭކަޕްގެ ވާހަކަ ކޯޗުވެސް އަޑުއެހިން. ހީވަނީ އަދިވެސް އެކަންތަކުން އަލްޔަސްއަށް އަރައިނުގަނެވިގެން އުޅޭހެން. ކޯޗު ނުބުނާނަން ފުޓުބޯޅައިން ކުރިއަށް ދާންށޭ ކިޔާފަ އަމިއްލަ ލައިފެއް ފަށަން ނުވިސްނާށެކޭ. ކޯޗުވެސް ވަރަށް ޔަންގް އިރުގަ މެރީކުރީ. އަލްޔަސް ތިހުރި އުމުރުގަ އަލްކޮ ލިބިއްޖެ. މެރީކޮށްގެން ފެމެލީއެއް ސްޓާޓްކޮށްގެން ވެސް ފުޓުބޯޅައިން ކުރިއަށް ދާން މަސައްކަތް ކުރިން. ބޭބީއާއި ވައިފްއާ މެދު ވިސްނަންވެސް ވިސްނަން. އެކަމަކު ގޭމްއަށް ވެސް ފޯކަސްކުރަން. އެ ފޯކަސް ނުގެއްލުވަން. ހިތްހަލާކު ވާފަހަރު ފަހަރާ ކަންކަމާ ވެސް ދިމާވާނެ. ބަޓް ޔޫ ހޭވް ޓު ބޯ ސްޓްރޯންގް އިނަފް ޓު ޑީލް ވިތް އިޓް. ތީހަމަ ވަރަށް އުއްމީދީ ކުޅުންތެރިއެއް. އިރާދަކުރައްވާފިއްޔާ އަލްޔަސް ހަމަ އާރާޝްމެންނާ އެއް ފެންވަރަކަށް ދެވޭނެ. އެކަމަކު އަލްޔަސް ޖެހޭނީ މަސައްކަތް ކުރަން. އާރާޝްއަށް ވެސް އެހިސާބަށް ދެވުނީ ވަރަށް މަސައްކަތުން. ހީ ލޮސްޓް ދި ގާލް ހީ ލަވްޑް. ލޯ ކުރިމަތީގަ އެކުއްޖާގެ ކައިވެނި ހަމަޖެހުނީ. އެކަމާ ޑީލް ކުރަމުން އާރާޝް މޮޅު ކުޅުންތެރިއަކަށް ވީ. އިން ދި އެންޑް ހީ ގޮޓް ދި ގާލް އެންޑް ވޮން އެވްރީތިން އިން ފުޓްބޯލް. ޔޫ ހޭވް ޓު ވޯކް ހާރޑް ޓޫ އަލްޔަސް. އޭރަށް އަންހެން ކުއްޖާވެސް ފުޓުބޯޅައިންވެސް ކާމިޔާބީ ލިބޭނީ!” އަމިއްލަ ދަރިއަކަށް ނަސޭހަތްދޭ ފަދައަކުން އަލްޔަސްއަށް ނަސޭހަތް ދިނެވެ. އަކްމަލް ދެއްކި ވާހަކަތައް ކަނުލައި އަޑު އަހަން އަލްޔަސް އިނެވެ. އެއިން ކޮންމެ ވާހަކައަކާއި އެއްބަސް ވުމުގެ ގޮތުން ބޯޖަހައިލިއެވެ. އެއިން ކޮންމެ ވާހަކައެއް އޭނާ ގަބޫލު ކުރީ ހިތުގެ އަޑިންނެވެ.\nޔޫސުފް ގެއަށް ދިޔަ ގޮތަށް އެންމެ ފުރަތަމަވެސް ހޯދީ އަލައިކާއެވެ. މާނީ ގާތު އަލައިކާ ވީ ތަން ދެތިން ފަހަރު އެހިއެވެ. ޔޫސުފް އުޅުނު ގޮތުން މާނީއަށް ހީވީ ޔޫސުފް އަލައިކާއާއި މެދު ތަފާތު ނަޒަރަކުން ދެެކެނީހެންނެވެ. އޭނާއަށް ހިނިތުންވެވުނެވެ. އިޝްމާ ގާތު އެ ވާހަކަ ބުންނަން މާނީ ކެތް މަދުވިއެވެ. ޔޫސުފް ރީތިވެސް ނުވެ ދުވެފައި ކަހަލަ ގޮތަކަށް އިޝްމާ މެން ބަޔަށް ދިޔައެވެ. އިޝްމާ ގާތު އަލައިކާއަށް ގޮވާލަން އެދުނެވެ. އަލައިކާ އައުމާއެކު އަލައިކާ ގޮވައިގެން ޔޫސުފް ޓެރަހަށް އެރިއެވެ. ޔޫސުފް އުޅުނު ގޮތުން އިޝްމާވެސް ހުރީ ހައިރާންވެފައެވެ.\nޔާޒްއަށް ވިސްނެމުން ދިޔައީ އޭނާގެ ކައިވެންޏާ މެދުގައެވެ. ކަައިވެނި ގާތް ވެފައިވާއިރު އައިރާ އާއި މެދުވިސްނެމުން ދިޔައެވެ. ވިސްނިވަރަކަށް އޭނާގެ ބޮލުގައި ރިހެމުން ދިޔައެވެ. އެންމެ ފަހުން އެނދުގައި ނޯވެވިގެން ތެދުވެ އައިރާމެން ގެއަށް ދާން ތައްޔާރުވިއެވެ.\n“ވަޓް؟ އެކަމް ބައްޕަ ކީއްވެ ވަކިން އަލްޔަސްއާ މީޓް ކުރަންވީ އޯނޯ ބައްޕައަށް އެއްޗެއް އެނގުނީތަ؟” އަކްމަލް އަލްޔަސް އާއި ވަކިން ބައްދަލު ކުރި ވާހަކަ ބުނުމުން އަލައިކާ ވެސް ބިރުގަތެވެ. ކުރީދުވަހުވެސް ބައްޕަ ހުރީ ހިތްހަމަ ނުޖެހިފައިކަން އޭނާއަށް އެނގުނެވެ. ބިރުން ގޮސް ތުންފަތުން ލޭ އަންނަވަރަށް ތުންފަތުގައި ދައިގަނެވުނެވެ. “އޭ އަލް ރިލޭކްސް ދޮންތަބެއަށް އިނގުނަސް އެއީ މާ ބޮޑު ކަމެއް ނޫން. އައި އޭމް ޝުއާރ ހީ އިޒް ގޮއިން ޓު ބީ އޯކޭ” އަަލައިކާ ދެ ކޮނޑުގައި ހިފައްޓާލަމުން ޔޫސުފް އެހެން ބުނި އަލައިކާ ހިތްހަމަ ޖައްސާލަ ދިނުމަށެވެ.\nައެވަގުތު ޓެރަހަށް އެރި އިޝްމާ އަދި މާނީއަށް ރީތިކޮށް އެ މަންޒަރު ފެނުނެވެ. މައްޗަށް އަރަމުން މާނީއަށް ހީވާ ގޮތް އޭނާ ވަނީ އިޝްމާ ގާތު ބުނެފައެވެ. ފެނުނު މަންޒަރުން އެދެމީހުންނަށް ކުރެވިފައިވި ކުށްހީ ބޮޑުވެގެން ދިޔައެވެ. މާނީއާއީ އިޝްމާއަށް ދެލޯ ބޮޑު ކުރެވި އަނގަ ތަން މިނަށް ހުޅުވުނެވެ. ޔޫސުފް އާއި އަލްޔަސްއަށް ހިލަން ވުމުގެ ކުރިން އެދެމީހުން ތިރިއަށް ދިޔައެވެ. އިޝްމާއާއި އެކީ އެބަޔަށް ވަން ގޮތަށް މާނީ ހަޅޭއްލަވައިގަތެވެ. “އޯ މައި ގޯޑް ދޮންތާ! އައި ކާންޓް ބިލީވް އިޓް. އަހަރުން ދެމީހުންގެ ދަރިން އޯ މައި ގޯޑް” އުފަލުން ގޮސް މާނީއަށް ކިޔޭ ނުކިޔޭ އެއްޗެއްވެސް ނޭންގެއެވެ. އިޝްމާވެސް ހުރީ އެހާލުގައެވެ.\nހޫނު ކޮފީތަށްޓެއް ހިފައިގެން ނަވާރް ބެލްކަނީގައި އިނެވެ. ޕްރެކްޓިސް ނިންމާފައި އައިސް ޔޫސުފް ގެއަށް ވަންތަން ރީތިކޮށް ނަވާރްއަށް ފެނުނެވެ. ޔޫސުފް ފެނުމާއެކު ނަވާރްގެ ތުންފަތް މައްޗަށް ރަކިހިނިތުންވުމެއް ވެރިވިއެވެ. “އިސްކޮ ކިހިނެއްވެފަ؟” ނަވާރްއަށް ހޭވެރިކަންވީ އިވާން އައިސް ވާހަކަ ދެއްކުމުންނެވެ. ކަމެއް ނުވެޔޭ ބުނެ ކޮފީ ތަށި އެއްފަހަރުން ދަމާލައިފައި ނަވާރް އެތެރެއަށް ވަނެވެ.\nއިސްރާ ދޮރު ހުޅުވުމުން ޔާޒް އެތެރެއަށް ވަނެވެ. އަންޖަލްއާއި އައްްމާރު ކޮންމެސް ވާހަކައެއްގައި ސޯފާގައި ތިއްބެވެ. ޔާޒް ގޮސް އިށީނުމުން އަންޖަލް ދިމާކޮށްލިއެވެ. އައްމާރުވެސް އަންޖަލްއާއި ބައިވެރިވެގެން އެއްޗެކޭ ބުނެލިއެވެ.\nދިހަ ވަރަކަށް މިނެޓަށް ފަހު އައިރާ އައުމުން ޔާޒް އެދުނީ އޭނާއާ އެއްކޮށް ބޭރަށް ދިޔުމަށެވެ. އިސްރާ ގާތުން ހުއްދަ ހޯދާފައި ކުޑަ ގޮތަކަށް ތައްޔާރުވެލައިގެން އައިރާ ޔާޒްއާއީ އެކީ ބޭރަށް ދިޔައެވެ.\nsiss when next\nmi bai vx v reethi\nWhy so slow up vaaleh 😭😭😭. Can’t wait\nKonirakun next part\nލޯބި August 16, 2019\nބިރުވެރި އެހެނިހެން މަޖާ ލޯބި May 10, 2020\nހިތް މިއެދޭ ސޫރައޭ ތީމަގޭ\nވިންދޭ ލޯބި ތީ އެދޭ 20\nހިތާމަ އެހެނިހެން ލޯބި January 20, 2019\n02:30 ސައުރަތިރީސްވަނަ ބައި\nހިތާމަ ބިރުވެރި ލޯބި October 1, 2017\nލޯބި June 27, 2016


Elton John ge vadhaaee tour iulaankoffi | Mihaaru\nއެލްޓަން ޖޯން: އޭނާގެ ވަދާއީ ޓުއާ ފަށާނީ ސެޕްޓެމްބަރު މަހުގެ ތެރޭގައި.\nއެލްޓަން ޖޯންގެ ވަދާއީ ޓުއާ އިއުލާންކޮށްފި\n25 ޖެނުއަރީ 2018 - 10:23 1 comment\nމިއުޒިކްގެ ދާއިރާއިން ރިޓަޔާ ނުކުރާނެކަން ކަށަވަރުކޮށް ދިނުމަށް ފަހު، އިނގިރޭސިވިލާތުގެ މަޝްހޫރު ލަވަކިޔުންތެރިޔާ އެލްޓަން ޖޯންގެ ވަދާއީ ޓުއާ އިއުލާންކޮށްފި އެވެ.\nބުދަ ދުވަހު އެމެރިކާގައި ނޫސްވެރިންނާ ބައްދަލުކޮށް އެލްޓަން ޖޯން ބުނީ އޭނާގެ ދިގުދެމިގެންދާ "ފެއާވެލް ޔެލޯ ބްރިކް ރޯޑް ޓުއާ" ފަށާނީ އަންނަ ސެޕްޓެމްބަރު މަހު އެމެރިކާއިން ކަމަށެވެ. ސެޕްޓެމްބަރު، 8، 2018 ގައި ފަށާ ޓުއާ ނިންމައިލަން ހަމަޖެހިފައި ވަނީ 2021 ގަ އެވެ.\n"ފެއާވެލް ޔެލޯ ބްރިކް ރޯޑް ބުރާސްޓުއާ" ގެ ތެރެއިން އެލްޓަން ޖޯން އެމެރިކާ އާއި ޔޫރަޕާއި އަދި އޭޝިއާގެ ގައުމުތަކުގައި 300 ޝޯ ދޭނެ އެވެ.\n"ސެކްރިފައިޒް" ފަދަ މަގުބޫލުތައް އެތައް ލަވައެއް ކިޔައިގެން ފަސް ގްރެމީ އާއި ފަސް ބްރިޓް އެވޯޑް ހާސިލްކޮށްފައިވާ 70 އަހަރުގެ ލަވަކިޔުންތެރިޔާ ބުނީ ވަދާއީ ޓުއާ ނިންމާލި ނަމަވެސް ދުވަހަކު ވެސް މިއުޒިކް ކުޅުމާ ވަކި ނުވާނެ ކަމަށެވެ.\nއެލްޓަން ޖޯންގެ ޓްވީޓެއް.\n"އަހަރެން ދުނިޔޭގައި ހުރިހާ ދުވަހަކު މިއުޒިކް ކުޅޭނަން. މިކަމެއް ހުއްޓާ ނުލާނެކަމުގެ ޔަގީންކަން ވެސް ދެން،" އުމުރުން 17 އަހަރުން ފެށިގެން ޓުއާ ކުރަމުން އަންނަ ލަވަކިޔުންތެރިޔާ ބުންޏެވެ. "އަދި މި ފަހަރު ދިގުދެމިގެންދާ މި ޓުއާއަކީ ވަރަށް ކާމިޔާބު އެހާމެ ފޯރިގަދަ ޓުއާއަކަށް ވާނެ ކަމުގެ އުންމީދު ވަރަށް ބޮޑު. އަހަރެން އަދި ގަބޫލު ކުރަނީ މި ޓުއާއަކީ އަހަރެންގެ ފޭނުންނަށް ޝުކުރު އަދާކޮށްލަން ލިބޭނެ އެންމެ ބޮޑު ފުރުސަތު ކަމަށް."\nއެލްޓަން ޖޯން ބުނީ އުމުރުން ދުވަސް ވިޔަސް "ސިއްހަތު ރަނގަޅު" ކަމަށާއި "އުފެއްދުންތެރިކަން ވެސް ނުގެއްލޭ" ކަމަށެވެ.\n"މުސްތަގުބަލުގައި ވެސް އަހަރެންގެ މިއުޒިކްތައް ހަމަ އަޑު އިވެމުން ދާނެ،" އޭނާ ބުންޏެވެ.\nސެޕްޓެމްބަރު 8 ގައި އެމެރިކާގެ ނިއުޔޯކް އިން "ފެއާވެލް ޔެލޯ ބްރިކް ރޯޑް ޓުއާ" ފަށަން ހަމަޖެހިފައިވާތީ، ބުރާސްފަތި ދުވަހު ވަނީ ނޯތު އެމެރިކާގެ ޝޯތަކުގެ ޓިކެޓް އެޑްވާންސްކޮށް ވިއްކަން ފަށައިފަ އެވެ. އާންމުކޮށް ޓިކެޓް ވިއްކަން ފަށާނީ އަންނަ މަހުގެ2ގަ އެވެ.\nއެލްޓަން ޖޯންގެ އެންމެ މަޝްހޫރު އެއް ލަވަ ކަމަށްވާ "ސެކްރިފައިޒް"\nއެލްޓަން ޖޯން މިހާތަނަށް 30 ސޯލޯ އަލްބަމް ނެރެފައިވާ އިރު، އެންމެ ފަހުން އޭނާ އަލްބަމެއް ނެރުނީ 2016 ގަ އެވެ. އެއީ "ވޮންޑަފުލް ކްރޭޒީ ނައިޓް" އެވެ.\nސޯލޯ އަލްބަމްތަކުގެ އިތުރަށް އެހެން އާޓިސްޓުންނާ ގުޅިގެން އޭނާ ހަތަރު އަލްބަމް ނެރަފައިވެ އެވެ. އެލްޓަން ޖޯން ވަނީ ބައެއް ފިލްމްތަކުގައި އެކްޓް ވެސްކޮށްފަ އެވެ.\nއެގޮތުން އެންމެ ފަހުން އޭނާ ބޮޑު ސްކްރީނުން ފެނިގެން ދިޔަ ފިލްމަކީ މިދިޔަ އަހަރު ރިލީޒް ކުރި ކޮލިންފާތު އާއި ޖޫލިއަން މޯގެ "ކިންގްސްމަން: ދަ ގޯލްޑެން ސާކަލް" އެވެ.\nއިތުރު ލިޔުންތައް އެލްޓަން ޖޯން


Ungoofaaru Regional Hospitalun Vazeefaage furusathu hulhuvaalaifi | ungoofaaru.com\nބަނޑޭރިގަނޑު/ޚަބަރު/އުނގޫފާރު ރީޖަނަލް ހޮސްޕިޓަލުން ވަޒީފާގެ ފުރުސަތު ހުޅުވާލައިފި\n0 631 މިނެޓެއް ނުވަނިސް ކިޔާލެވޭ\nއުނގޫފާރު ރީޖަނަލް ހޮސްޕިޓަލުން ވަޒީފާގެ ފުރުސަތު ހުޅުވާލައިފިއެވެ. އެ ހޮސްޕިޓަލުން މިއަދު ހުޅުވާލި3ވަޒީފާ އަކީ\nސީނިއަރ ކަސްޓަމަރ ރިލޭޝަން އޮފިސަރ،\nސީނިއަރ ޕްރޮކިއުމަންޓް އޮފިސަރ އަދި\nސްޓޯރ ކީޕަރ ގެ ވަޒީފާއެވެ.\nސީނިއަރ ކަސްޓަމަރ ރިލޭޝަން އޮފިސަރ އަދި ސީނިއަރ ޕްރޮކިއުމަންޓް އޮފިސަރ ގެ މަޤާމަށް ޝައުޤުވެރިވެ ލައްވާ ފަރާތްތަކުން މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 27 އޮކްޓޯބަރ 2021 ވާ ބުދަ ދުވަހުގެ 13:30 ގެ ކުރިން، ރ. އުނގޫފާރު ރީޖަނަލް ހޮސްޕިޓަލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް personnel.urh@gmail.com މެދުވެރިކޮށް ވެސް ބަލައިގަނެވޭނެއެވެ.\nސްޓޯރ ކީޕަރ މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 25 އޮކްޓޯބަރ 2021 ވާ އަންގާރަ ދުވަހުގެ 13:30 ގެ ކުރިން، ރ. އުނގޫފާރު ރީޖަނަލް ހޮސްޕިޓަލުގެ އޮފީހަށެވެ.\nއަދި އިޢުލާނު ތަކުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފި ނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nސީނިއަރ ކަސްޓަމަރ ރިލޭޝަން އޮފިސަރ އަދި ސީނިއަރ ޕްރޮކިއުމަންޓް އޮފިސަރ ގެ މަޤާމުތަކަށް މީހަކު ހޮވުމަށް ބޭއްވޭ އިންޓަވިއު، ޕްރެޒެންޓޭޝަން އަދި އިމްތިޙާން އޮންނާނީ، 1 ނޮވެންބަރ 2021 އާއި7ނޮވެންބަރ 2021 އާ ދެމެދު، ރ. އުނގޫފާރު ރީޖަނަލް ހޮސްޕިޓަލުގެ އޮފީހުގައެވެ.\nސްޓޯރ ކީޕަރ މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އިމްތިޙާން އޮންނާނީ، 28 އޮކްޓޯބަރ 2021 އާއި4ނޮވެމްބަރ 2021 އާއި ދެމެދު، ރ. އުނގޫފާރު ރީޖަނަލް ހޮސްޕިޓަލުގެ އޮފީހުގައެވެ.\nމި އިޢުލާނުތަކާއި ގުޅިގެން މަޢުލޫމާތު ސާފުކުރުމަށް ގުޅުއްވާނީ (6583708, 6583718, 6583719) އަށެވެ. އީ-މެއިލް ކުރާނީ (personnel.urh@gmail.com) އަށެވެ.\nސިވިލް ސަރވިސްގެ ވަޒީފާތަކަށް މީހުން ހޮވުމާއި ޢައްޔަނުކުރުމުގެ މިންގަނޑުތަކާއި އުޞޫލުތައް އަދި އެ އުޞޫލުތަކާ ގުޅުންހުރި އެންމެހާ ލިޔުންތައް ސިވިލް ސަރވިސް ކޮމިޝަނުގެ ވެބްސައިޓްގެ ޑައުންލޯޑްސްގެ “އައްޔަނުކުރުމުގެ އުޞޫލާގުޅޭ” (http://www.csc.gov.mv/dv/recruitment-usoolu) އިން ލިބެން ހުންނާނެއެވެ.


Hassan latheef Majilis ah Miadhu Vadaigathy Bicycle Gai - Vaguthu\nހަސަން ލަތީފު މަޖިލިހަށް މިއަދު ވަޑައިގަތީ ބައިސްކަލުގައި\nމެމްބަރު ލަތީފު ބައިސްކަލުގައި މަޖިލީހަށް ވަޑައިގަންނަވަނީ-- ފޮޓޯ: މަކުނުދޫ ދާއިރާގެ މެމްބަރު ރާއީ\nރައްޔިތުންގެ މަޖިލީހުގެ ހެންވޭރު ހުޅަނގު ދާއިރާގެ މެމްބަރު އަދި އެމްޑީޕީގެ ޗެއާޕާސަން ހަސަން ލަތީފް މަޖިލީހަށް ބައިސްކަލުގައި މިއަދު ވަޑައިގެންފިއެވެ.\nމިއީ ފަހުގެ ތާރީހަކަށް ބަލާއިރު ރައްޔިތުންގެ މަޖިލީހުގެ މެމްބަރަކު ބައިސްކަލުގައި މަޖިލިހަށް ވަޑައިގެންނެވި ފުރަތަމަ ފަހަރެވެ.\nހަސަން ލަތީފު ރައްޔިތުންގެ މަޖިލިހަށް ބައިސްކަލުގައި ވަޑައިގަންނަވާ މަންޒަރު ފެންނަ ވީޑީއޯއެއް ސޯޝަލް މީޑިއާގައި މިހާރު އާންމުވެފައިވާ އިރު، އޭނާ ސިފަ ކުރެއްވި ގޮތުގައި މިއީ ވަރަށް ރަނގަޅު ބަދަލެކެވެ.\nHeyo badhalege ge feshun CP @HassanLatheef 👏👏👏👏👏🌼 pic.twitter.com/wlUg5b5HMc\n— Raee2019 / Makunudhoo (@Mraee12) February 26, 2020\n"މިއީ ވަރަށް ރަނގަޅު ބަދަލެއް. ކަސްރަތަށްވެސް، ތިމާވެއްޓަށް ވެސް" ހަސަން ލަތީފު ވިދާޅުވިއެވެ.\nހަސަން ލަތީފު ވިދާޅުވީ، މަޖިލީހުގައި ތިއްބެވި ކަސްރަތު ނުކުރައްވާ މެމްބަރުން ވެސް ބައިސްކަލް ދުއްވަން ފައްޓަވައިފި ނަމަ، އެ ބޭފުޅުންގެ ސިފައެއް ބަދަލު އަންނާނެ ކަމަށެވެ.\nހަސަން ލަތީފް ބައިސްކަލެއްގައި މަޖިލިހަށް ވަޑައިގެންނެވި އިރު، މަޖިލިހުން ދާދި ފަހުން ވަނީ ރާއްޖޭގެ ތިމާވެށީގެ ހާލަތު ނުރައްކާ ކަމަށް ބުނެ، ކުއްލި ނުރައްކަލުގެ ހާލަތު އިއުލާން ކުރަން ގޮވާލައި ގަރާރެއް ފާސްކޮށްފައެވެ.\nމަޖިލިހުގައި ދާދި ފަހުން ބޭއްވި ޖަލްސާއެއްގައި މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ކުރިން ވިދާޅުވީ މާލޭގައި އެއް ތަނުން އަނެއް ދާން ހިނގާފައި ނުވަތަ ބައިސްކަލުގައި އުޅެވޭނެ ކަމަށާއި އެއް ތަނުން އަނެއް ތަނަށް ދާން ކާރާއި ސައިކަލު ފަދަ ވެހިކަލްތައް ބޭނުންވާނެ ސަބަބެއް އެއްވެސް ގޮތަކަށް ވިސްނިވަޑައިނުގަންނަވާ ކަމަށެވެ.\nމަލޭގައި ގިނަ ބަޔަކު ހިނގާބިނގާވެ ނުވަތަ ބައިސްކަލުގައި އުޅެން ފަށައި، އެފަދަ އާދަތަކެއް ހަރުލައިފިނަމަ މާލޭގެ ކާރޫބާރޫ ބޮޑުވުމާއި ޕާކިންގެ މައްސަލަތައް ކޮންމެ ވެސް ވަރަކަށް ފިލައިގެން ދާނެ ކަމަށް ކަމަށް ނަޝީދު ވިދާޅުވިއެވެ.\nޝަރީފްގެ ނުސީދާ ބަހުގެ ހަމަލާތަކެއް ޖާބިރަށް\nފެބުރުއަރީ 26, 2020 13:58\nތީރައްޔިތުން ގުނބޯހައްދައިގެންއުޅޭބައެއް...ތީތިމަހާރަކު ސަޅިއެއްނޫނޭ...ކަލޭގެ އޮޑިޓް ރިޕޯޓް ކިހާސަޅި...؟!\nފެބުރުއަރީ 26, 2020 14:10\nތަންތަނުގައި އުޅޭ ސިކުނޑި ހަމަނުޖެހޭ ގަމާރުން ތިފަދަ އެތައް ކަމެއް ކުރާނެ..\nފެބުރުއަރީ 26, 2020 14:17\nމީ މީނަގެ ފޮޓޯ ނޫސްތަގަ ނުޖަހާތީ ނޫސްތަކުގަ ފޮޓޯ ޖަހަންވެގެން ޖެހި ރޮކެޓެއް.. ބައިސްކަލްގަ އުޅުއްވާނީ ކިހާ ދުވަހަކު ބާއޭ ހިތައްއަރާ...\nފެބުރުއަރީ 26, 2020 14:28\nފެބުރުއަރީ 26, 2020 14:32\nމިސަރުކާރަކީ ފޮޓޯނެގުމަށާއި ކަންދެއްކުމުގެ ސަރުކާރު ބޭކާރު ކަންކަމުން ރިކޯޑް ހެދާވަގުތު ބޭކާރު ކުރުން ކަމަކީ، ބަލަ ކީއްކުރަން ބައިސްކަލް ދުއްވަންވީ ހިގާފަ ދޭބަލަ މާބޮޑަށް ކެލޮރީ އަދާނެ ސިއްހަތަށްވެސް ރަގަޅުވާނެ، ދެން ރެކޯޑް މުގުރަން މަގުމައްޗަށް ކުޑަގިފިލިވެސް ކޮށްފާނެ\nފެބުރުއަރީ 26, 2020 14:45\nކަން ދެއްކުންނޫން ދެން ކޮން ކަ މެއް؟؟؟؟؟؟ ހަޖާ މުބޭބޭ.\nފެބުރުއަރީ 26, 2020 14:46\nދެއްކުން ތެރިކަ މެވެ.\nފެބުރުއަރީ 26, 2020 14:47\nއަޅުގަނޑު ސަރުކާރު ވަޒީފާގަ 31 އަހަރުވީ. ކޮންމެދުވަހަކުވެސް އޮފީހަށް އައިސް ގެޔަށް ދަނީ ހިނގާފަ. އެކަކުވެސް މިކަން ފާހަގައެއް ނުކުރޭ.\nފެބުރުއަރީ 26, 2020 14:51\nއެޖެންޑާ 19 ވަރަށް ވެސްތަފާތު އެހެން ނޫންތޯ ނުހައްގުވެރިކަ މެއްގެ ސަބަބުންރާއްޖެ ފަހަތަށްގޮސް\nއޮބާލަނީބާ ނުހައްޤު ހަރާންވެރި ކަމެއްގެގެސަބަބުން މުޅިދުނި ޔެއަށް ނުރަށްކާތެރި ބައްޔެއް ފެތުރެމުން ދަނީ ެއެވަރުންވެސް މިއުޅޭ ލާދީނީ ރީނދޫ ބައި ގަނޑު ހައްދުފަހަނައަ ޅައިދިއުމުގައި އެންމެ ތަންފުކެއްވެސް ފަހަށް ނުޖެހިކުރިޔަށް ނިކަމެތި އިންސާނު ނަށް ނުހައްޤުން އަނި އަނިޔާވެރިވުމުގައި އިންތިހާ ނުހަޤުން އަނިޔާވެރިވާ މީހުނަށް ﷲ ގެ ގަދަ ފަދަވެގެންވާ މުސީބާތެ އްކުރިމަކުރަށް ވާށިއާމީން ނުހައްޤުން އަނިޔާލިބެމުންދާ ނިކަމެތި އިންސާނުނަ ށްކާމިޔާބާއި ކުރިއެރު މާއިއެންމެހާ ބަލިތަކު ރައްކާތެރި ކޮށްދެއް ވާށި އާމީން\nފެބުރުއަރީ 26, 2020 15:59\nވަރިފަށެއްވެފަ ތިހުރީ. ލިބުނު އެތިގަނޑު ބޮޑުވެފަ މިހާރު ނުލިބުނޭމަ ތިހެން އުޅުމަކުން ހައިރާނެއްނުވޭ\nއަހަންނަށްވަރިހަމަ ބިންމަތީގަ ބަނޑުކާއްތަނުން ދެމެމުންދިޔަޔަސް... މިމީހުންނަށް ކުރަން ހަވާލުވެފައި ހުރިކަންކަން ވަނީއެއްނޫން... ކުރާކަމަކީ އެކަކު އަނެކަކަށް ވަގަށްގޮވުމާ ފިލްމުކުޅުން... ދެން ދަށުންދަމާ ކުޅުން.\nފެބުރުއަރީ 26, 2020 14:57\nދެން ހަމަ މީހުންގެ ސަމާލުކަން ހޯދަން ތިމީހުންގެ ގޮތް ނޭގޭ ބަޔަކު ކުޅޭތަ ނަސީދު ދެދުވަހުން އެއްދުވަހުން ކިހަލަ ސަރާތްތެއް ގަންނާނެ މީހުންގެ ސަމާލުކަން ހޯދަންވެގެން\nފެބުރުއަރީ 26, 2020 14:59\nތީ ހަބަރެއްތަ ! ތީ ނޫސްތަކަށް އަރުވާވަރުގެ ހަބަރެއްތަށް ، އެމްޑީޕީ ގެ ބޭފުންނަށް ބައްލަވާނީ ތިމާވެއްޓަށް ދެން ކުޅިވަރަށް ދެން ކަސްރަތަށް، ދައުކލަތް ހިންގުމަށް ހަވާލުކުރުމުން މީ މި ބޭޅުން ބައްލަވާ ކަންކަމަކީ، ގައުމު ތަރައްޤޫީ ކޮށް ކުރިއަރުމުގެ ބަދަލު ދަރަނި ވެރިކޮށް ފަގީރުކޮށްލާފި، ދެން އަތްޖަހާ ، އަތްޖަހާ ، އަތްޖަހާ\nފެބުރުއަރީ 26, 2020 15:17\nފެބުރުއަރީ 26, 2020 15:21\nހަތަރު ތަނބިކަށި މާލޭ މީހާ ދޯ>>>>>>>\nފެބުރުއަރީ 26, 2020 15:24\nދެކުންތެރިކަން... ދެން ކޮންކަމެ ދޯ.....\nފެބުރުއަރީ 26, 2020 15:25\nތިޔައް ކިޔަނީ ދެއްކުންތެރިކަން . ބޮއްޅަ ހުއްތުވެސް ބައިސްކަލުގަ އުޅެނީ، ފޮޓޯ ނަގާފަ އެންމެންނަކަށް ނުދައްކާ،، ހާދަ މޮޅެތި ސްޓަންޓް ޖައްސަން ދަންނަ ބައެކޭ،ދޯ . ތި ހަމަ ލާދީނީނޫން ބަޔަކަށް ނުކިޔޭނެ،، ކިތަންމެ ސްޓަންޓް އެއް ޖެއްސިޔަސް\nފެބުރުއަރީ 26, 2020 15:26\nއަހަރެމެންގެ ބައިސްކަލްވެސް ތިގޮތަށް އައިސް އޮފީސް ގޯތިތެރެއަށް ވެއްދޭނެނަމަ އަދި އެގޯތިތެރެއަށް އެހެން ބަޔަކަށް ނުވަދެވޭނަމަ އަންނާނީ ބައިސްކަލުގަ، މިހާރު މިވާވަރަކީ ސައިކަލްވެސް ބަހައްޓާ ތަނުގައެއް ނުހުންނާނެ. ކާރު ދުއްވާމީހުންނާ ލޯރީ ދުއްވާމީހުންގެ އުނދަގޫ ބޮޑުކަމުން، ކުންފުނީގެ މީހުންގޮވައިގެން އައިސް ދެކޮޅުގަ ހިފައިގެން ޖަހާ ދުރައްލާފަ ލޯރީ ބާއްވަފާނެ. ކާރު ދުއްވާމީހާވެސް ހަރުމަތީ ސައިކަލު އަނބުރަމުން ގޮސް ދުރައްލާފަ ކާރު ބާއްވާނެ. މިކަން ނިމުމަކަށް އައިމާ ދެން ބައިސްކަލް ދުއްވޭނީ،\nފެބުރުއަރީ 26, 2020 15:29\nގައުމުގެ ހާލަތު ދަނީ ތިދިމާލަ.....އަދި ފައިމަގުއުޅެން ޖެހޭނެ..... ދެން ކިޔާ ކަސްރަތޭ، ތިމާވެއްޓޭ ... ގާމާރު ދިވެހިން.... މެންދުރު ފަތިސް ޖަޒީރާ\nފެބުރުއަރީ 26, 2020 15:32\nބޮޑު ވެގެން ބައިސްކަލު ލިބިގެން ދޯ..؟..މީހާ ހުރީ މަރުމޯލެހެން\nފެބުރުއަރީ 26, 2020 15:47\nއާޓު! ހިނގާފަ ދޭބަލަ. ޢާދައިގެ ފެންފައިވާނެއްގަ މުންޑުލައިގެން. ވޯޓަށްވީ މަ ކޮންހާ އަނދުނެއް އަޅުވާކަ ށް.\nފެބުރުއަރީ 26, 2020 15:58\nމަޖިލިސް ގޯތި ތެއިން ވައްކަންކުރާތީތަ ތަޅުތިލަނީ؟ ކުޅެފަ އިން ފިލުމަކާ ވައްތަރީ\nފެބުރުއަރީ 26, 2020 16:06\nދެއްކުން ތެރިކަ މެވެ. ގަމާރު\nފެބުރުއަރީ 26, 2020 16:26\nނަޝީދު ކޮޕީ ނުކޮއްބަލަ.\nފެބުރުއަރީ 26, 2020 16:42\nއަހަރެމެން މިތިބީ ދުވަސް ގުނަން. 1 މަސް ވެސް ހިފަހައްޓާނުލެވޭނެ\nފެބުރުއަރީ 26, 2020 16:43\nމާރަގަޅު މީހެއްކަމަށް ދައްކަން އުޅޭނެކަމެއްނެތް! ޔުތްމިނިސްތަރަކަށްހުރިއިރު ބަޑުއަޅާލި ރައްޔިތުން 200 މިލޔަން ރުފިޔާ އަވަހަށް ދައްއުލެ\nފެބުރުއަރީ 26, 2020 16:59\nހަސަންލަތީފު މިއަދު މަޖިލީހަށް ވަޑައިގަތީ ކުނިމޫނާ!\nފެބުރުއަރީ 26, 2020 17:20\nއަހުންނަށް ކީއް، ފުރޮޅެމުން ދިޔަޔަސް؟\nފެބުރުއަރީ 26, 2020 17:54\nފެބުރުއަރީ 26, 2020 17:57\nބައިސްކަލު ޕާކުކޮއްފަ ހަވީރު ނިކުންނެވީ ކާރުކޮޅުގައި، މި އުޅެނީ ރަތްޔިތުން ގުންބޯ ހައްދާގެން ބައިސްކަލަށް އަރުވަން އޭރުން ނެންނު މިބޭފުޅުންގެ ކާރުކޮޅު ދުއްވަން ފަސޭހަވާނީ. ހުރިހާ ސިޔާސީބޭފުޅުން ކާރުކޮޅު ބަހައްޓައިފަ ބައިސްކަލަށް އެރީ މަވެސް އެރީ.\nފެބުރުއަރީ 26, 2020 18:01\nރަނގަޅު އެއްގޮތެއް ވެސް ނެތީއެވެ\nފެބުރުއަރީ 26, 2020 18:22\nހިނގާލާފައި އަންނާކަށްނުކެރުނެއްނު. ކޮންމޮޅުކަމެއް ތިކުރެވުނީ.\nފެބުރުއަރީ 26, 2020 18:28\nބަރޯ އެއްގަ ދިޔަސް މީހަކުބަލާވެސް ނުލާނެ..\nފެބުރުއަރީ 26, 2020 18:33\nމީހަކު ނާޗާރުވެއްޖިއްޔާ ބޭކާރު ކަންތައް ނުކޮށެއް ނުހުންނާނެއެވެ.\nފެބުރުއަރީ 26, 2020 20:07\nތިޔަށް ކިޔާނީ ދެބޯގެރި ދުއްވުން ނުވަތަ ރައްޔިތުންގެ ފޯކަސް ބަދަލުކޮށްލުން، ބޮޑުތަނުން ފެއިލްވީމާ ވާގޮތް! ޕަކާސް!!!!!\nމާޗް 6, 2020 14:42\nމީނާއަކީ 100 ޕަސެންޓް މާލޭމީހާ. ލާރި ހުރިއްޔާ ބައިސްކަލާއި ޖެޓްސްކީވެސް ގަނެވޭވެ. ދުއްވަން ދަސްކުރީމަ ދުއްވޭބެ. ނޫސްވެރިންނަށް ރިޕޯޓްކޮށް ފޮޓޯ ފޮނުވީމާ ނޫސްތަކުގައި ފޮޓޯއާއެކު ޖަހާނެ. މޮޅުމީހުނާއި ވިސްނުން ތެރިން ބަސްމަދުވެފައި އަމަލު ގިނަވެފައި ދެއްކުން ތެރިކަމަށް ކަންކަން ނުކުރާނެ. ގުބޯހައްދަން ނުވާކަން ކުރާނަމެކޭ ނުކިޔާނެ


ސިޓީ ކައުންސިލްގެ ފުޓްސަލް މުބާރާތް މާދަމާ ނޫން އަނެއް ދުވަހު ފަށަނީ – Mikal News\nސިޓީ ކައުންސިލް ފުޓްސަލް މުބާރާތް 2021\nފުވައްމުލައް ސިޓީ ކައުންސިލުން އިންތިޒާމުކުރާ ފިރިހެނުންގެ ފުޓްސަލް މުބާރާތް މުބާރާތުގައި މިފަހަރު ބައިވެރިވީ 8 ޓީމެވެ. މިފަހަރުގެ މުބާރާތް ސްޕޮންސާ ކޮށްފައި ވަނީ މެޖިކްލީން އިންނެވެ. ވުމައެކު މުބާރާތުގެއި ނަމަކީ މެޖިކްލީން ފުވައްމުލައް ސިޓީ ކައުންސިލް ފުޓްސަލް މުބާރާތް 2021 އެވެ. މިއީ ސިޓީ ކައުންސިލުން ބާއްވާ3ވަނަ ފުޓުސަލް މުބާރާތެވެ.\nއެއީ ދަޑިމަގު އަވަށަށް ނިސްބަތްވާ2ޓީމާއި ހޯދަޑަށް ނިސްބަތްވާ ޓީމަކާއި، މާލެގަމު އވަށުން ޓީމާކާއި ފުނާޑު އަވަށުން ދެޓީމާއި ދޫނޑިގަމު އަވަށުން ދެ ޓީމެވެ.\nމި މުބާރާތުގެ ކުލުން ފަށާނީ މި ދިސެމްބަރު މަހު 21 ވަނަ ދުވަހުއެވެ.\nމުބާރާތުގައި ބައިވެރިވެފައިވާ ޓީމުތައް\nމާލެގަން ޔޫތު ފައުނޑޭޝަން\nއެފްސީ ދޫނޑިގަލޯނާ ޖޫނިއާސް\nއެފްސީ ދަޑިމަގު ޖޫނިއާސް\nހޯދަޑު ސްޕޯރޓްސް ކްލަބް\nއެކްސްޖޭވީސީ ފުނާޑު އެވެ.\nއެންމެ ފަހުން (2019ގައި) ފުވައްމުލައް ސިޓީ ކައުންސިލުން ބޭއްވި ފުޓްސަލް މުބާރާތް، ފުވައްމުލަކު އޮފީސް ފުޓްސަލް ކަޕްގެ ޗެމްޕިއަންކަން ފެނަކަ ރިކްރިއޭޝަން ކްލަބުގެ ޓީމުން ހޯދީ 3-2 އިން އެއަރޕޯޓް ރިކްރިއޭޝަން ކްލަބު ބަލިކޮށްގެންނެވެ. ސިޓީ ކައުންސިލުން 2020 ވަނަ އަހަރު ބޭއްވި ވެޓެރަންސް ފުޓްސަލް މުބާރާތުގެ ޗެމްޕިއަންކަން ހޯދީ އެފްސީ ދޫނޑިގަލޯނާ ޓީމެވެ.\nއެފްސީ ދޫނޑިގަލޯނާ: އެފްސީ ދޫނޑިގަލޯނާ ޓީމު\nމީގެ އިތުރުން 2020 ވަނަ އަހަރު ފުވައްމުލައް ސިޓީގައި ދެ ފުޓްސަލް މުބާރާތެއް ބާއްވާފައި ވެއެވެ. އެއީ 2020 ވަނަ އަހަރު ޖޫންމަހުގެ ތެރޭގައި ހޯދަޑު އަވަށުން ބޭއްވި ހަވިއްތަ ފުޓްސަލް ޗެލެންޖް މުބާރާތާއި ޖުލައި މަހު ބޭއްވި މާލެގަން ފުޓްސަލް ޗެލެންޖް އެވެ. މި ދެ މުބާރާތުގެ ވެސް ޗެމްޕިއަން ޓީމަކީ ހޯދަޑު ސްޕޯޓް އެވެ.\nފައިނަލްގެ ޖާގަ ލިބުމުން ހޯދަޑު ސްޕޯޓްސް އުފާފާޅުކުރަނީ


India sifaigen adhadhu haama koggen2gaumuge gulhumah buroo araifaane | Mihaaru\nޚަބަރު / މައުލޫމާތު ހޯދައި ލިބިގަތުން\nއިންޑިއާ ސިފައިންގެ އަދަދު ހާމަކޮށްގެން ދެ ގައުމުގެ ގުޅުމަށް އަސަރުކޮށްފާނެ: ޑިފެންސް\nއިންޑިއާއިން ރާއްޖޭގައި އޮޕަރޭޓް ކުރާ ހެލިކޮޕްޓަރެއް\n06 އޮކްޓޯބަރ 2020 - 21:31\nރާއްޖޭގައި ތިބޭ އިންޑިއާ ސިފައިންނާ ގުޅޭގޮތުން "ދިޔަރެސް" ނޫހުން އެ މިނިސްޓްރީއާ ސުވާލުކޮށް، އެ މައުލޫމާތު ނުލިބުމުން އެ މައްސަލަ ވަނީ އިންފޮމޭޝަން ކޮމިޝަނަށް ހުށަހަޅައިފަ އެވެ. އެހެންވެ، މިއަދު އިންފޮމޭޝަން ކޮމިޝަނަރު ހުސެން ފިޔާޒު ވަނީ އާއްމު އަޑުއެހުމެއްގައި، އެ ސުވާލު، ބައްދަލުވުމުގައި އެ މިނިސްޓްރީން ބައިވެރިވެ ވަޑައިގެންނެވި އެތަނުގެ އިންފޮމޭޝަން އޮފިސަރު މުހައްމަދު ޝިމާހުއާ ކުރައްވައިފަ އެވެ.\nމިދިޔަ ސެޕްޓެމްބަރު މަހުގެ ތެރޭގައި ދިޔަރެސް ނޫހުން ޑިފެންސް މިނިސްޓްރީގައި އެދިފައިވަނީ، އިންޑިއާ ސިފައިން އޮޕަރޭޓް ކުރާ ހެލިކޮޕްޓަރާއެކު ރާއްޖޭގައި ހަރަކާތްތެރިވާ އިންޑިއާ ސިފައިންނާއި އެ ނޫން ވެސް ބޭނުމަށް ރާއްޖޭގައި ތިބި އިންޑިއާ ސިފައިންގެ ޖުމްލަ އަދަދާއި އެ ސިފައިންނަށް ކުރާ ހަރަދުގެ ތަފްސީލު ދިނުމަށެވެ. އެކަމަކު އޭގެ ޖަވާބުގައި އޭރު ވެސް މިނިސްޓްރީން ބުނީ އެއީ ގައުމީ ސަލާމަތާ ގުޅުން ހުރި މައުލޫމާތުކަމަށް ވުމުން އޭގެ މައުލޫމާތު ދެވެން ނެތް ކަމަށެވެ.\nއަޑުއެހުމުގައި ވާހަކަ ދައްކަވަމުން ޑިފެންސްގެ ޝިމާހު ވިދާޅުވީ ގައުމީ ސަލާމަތަށް ނުރައްކާވާ ކަމެއްގެ ގޮތުގައި ކަނޑައަޅަނީ، ސިފައިންގެ ގާނޫނުގެ ދަށުން ކަނޑައަޅާފައިވާ ލަފާދޭ މަޖިލީހަކުން އެ އިރެއްގެ ހާލަތަށް ރިއާޔަތްކޮށް ކަމަށެވެ. އަދި ގައުމީ ސަލާމަަތަށް ނުރައްކާވެދާނެ ފަދަ ކަމެއް ނުވަތަަ އެ މައުލޫމާތެއް ދޫކުރުމުން ފޫނުބެއްދޭ ފަދަ ގެއްލުމެއް ފޯރާނެކަމުގެ ބިރު އޮތް ނަމަ، އެ މައުލޫމާތު ހިފެހެއްޓުމުގެ އިހްތިޔާރު އެ އިދާރާއަކަށް ލިބިގެންވާ ކަމަށް އޭނާ ވިދާޅުވި އެވެ.\nއަދި އެހެން ގައުމަަކާ ނުވަތަ ބައިނަލްއަގްވާމީ ޖަމިއްޔާއަކާ އޮތް ގުޅުމެއްގެ ތެރެއިން ނުވަތަ އެއްބަސްވުމެއްގެ ތެރެއިން ލިބޭ މައުލޫމާތު، އޭގެން ދެ ގައުމުގެ ދެމެދުގައި އޮންނަ ގުޅުމަށް އަސަރުކޮށްފާނެ ފަދަ ހާލަތެއް އޮތް ނަމަ އާއްމުނުކޮށް ހިފެހެއްޓިދާނެ ކަމަށް ވެސް ޝިމާހު ވިދާޅުވި އެވެ.\nއޭނާ އެހެން ވިދާޅުވުމުން ފިޔާޒް ވަނީ ހެލިކޮޕްޓަރު އޮޕަރޭޓް ކުރުމަށް ސިފައިން ގެނައުމުގެ އެއްބަސްވުމުގައި އެކަން ސިއްރު ކުރުމަށް އޮތްތޯ އައްސަވާފަ އެވެ. އަދި ސިއްރު ކުރަން އެއްބަސްވެފައި އޮތް ނަމަ، އެ މައުލޫމާތު ހޯދުމަށް ކޮމިޝަނަރަށް ކުރެވޭނެ ކަމެއް ނޯންނާނެ ކަމަށް އޭނާ ވިދާޅުވި އެވެ.\nޝިމާހު ވިދާޅުވީ ރާއްޖެ އާއި އިންޑިއާއާ ދެމެދު އޮތީ ވަރަށް ވަރުގަދަ ގާތް ގުޅުމެއް ކަމަށާއި އެހެންވެ، އެއްބަސްވުމުގައި އޮތަސް އަދި ނެތަސް، ބައެއް މައުލޫމާތު އާއްމުކޮށްފިނަމަ އެ ގުޅުމަށް އަސަރު ކުރާނެ ކަމަށެވެ. އަދި ރާއްޖެ އަކީ ވަރަށް ޑިޕްލޮމެޓިކް، އަވަށްޓެރިންނާ ގުޅުން ބާއްވާ ގައުމެއް ކަމަށާއި އެހެންވެ، އެ ފަދަ މައުލޫމާތު އާއްމު ކުރުމުގައި ގިނަ ކަންކަމަށް ބަލަން ޖެހޭނެ ކަން އޭނާ ފާހަގަ ކުރެއްވި އެވެ.\nފިޔާޒު ވިދާޅުވީ ބައެއް ފަހަރު ގައުމީ ސަލާމަތަށް ކަމަށް ބުނެ މައުލޫމާތު ފޮރުވާ ކަމަށާއި އެހެންވެ، އޭގެ އެންމެ ފުރިހަމަ މައުލޫމާތު ހޯދޭނީ، ޑިފެންސް މިނިސްޓްރީގެ އިންފޮމޭޝަން އޮފިސަރަށް ވުރެ ކަމާ ގުޅޭ އިސް ބޭފުޅުންނާއެކު ވަކިން ބައްދަލުވުމެއް ބާއްވައިގެން ކަމަށެވެ. އަދި އެ ބައްދަލުވުން ސިއްރު ކުރުމުގެ ބާރު ކޮމިޝަނަށް ލިބިގެންވާ ކަމަށް ވެސް އޭނާ ވިދާޅުވި އެވެ.\nއަޑުއެހުމުގެ ތެރެއިން އަޒާނަށް ދިން ފުރުސަތެއްގައި އޭނާ ވަނީ އިންޑިއާ ސިފައިންގެ އަދަދު ހާމަކޮށްގެން، ގައުމީ ސަލާމަތަށް ނުރައްކާވަނީ ކޮން ގޮތަކަށްތޯ ސުވާލުކޮށްފަ އެވެ. ފަޔާޒު ވިދާޅުވީ އޭގެ ޖަވާބު ޝިމާހުއަށް ނުދެއްވޭނެ ކަމަށާއި އެހެންވެ، އެ މައުލޫމާތު ސާފުކުރެއްވުމަށް، އެހެން ބައްދަލުވުމެއް ބާއްވައި އެކަން ސާފުކޮށްދޭނެ ކަމަށެވެ.\nއިންޑިއާގެ އަސްކަރިއްޔާ ރާއްޖެ-އިންޑިއާ މައުލޫމާތު ހޯދައި ލިބިގަތުން ހުސައިން ފިޔާޒް މޫސާ (އިންފޮމޭޝަން ކޮމިޝަނަރު)\n115 ކޮމެންޓް, 232 ރިއެކްޝަންސް\nނަސީދު ގައުމު ވިއްކާލައިފި\nދިވެހި ސިފައިން ތިބޭ އެމެރިކާގަ\nއެމެރިކާގެ މިލިޓަރީ މީހުން މުޅި ދުނިޔޭގެ އެކި ތަންތަނުގައި ބައިތިއްބާފައި ތިބި އަދަދުތައްވެސް އެހުންނަނީ ފެންނަން. އިންޑިއާއާ ރާއްޖެއާ މިއީ ކޮން ބައެއް މިއަދަދުތައް ސިއްރުކޮށްގެން އުޅެން. ދެފުށްފެންނަ ގޮތަށް ވެރިކަން ކުރަން ކިޔައި އެރި ސަރުކާރުން އެއްވެސް އެއްޗެއް ނުފެންނަ ގޮތަށް އެންމެ ނުސާފުކޮށް ވެރިކަން ކުރަނީ.\nމިޙާރުން މިހާރަށް ޝަމާލު އަދި މާރިޔާ އަދި މުޅި ސަރުކާރު އިސްތިއުފާދީ މިވެރިން ޤައުމީ ސަލާމަތޭ ކިޔާ އިންޑިޔާއިން އެރެކުރާ ފާހާނާގެ އަދަދުވެސް އިންޑިޔާއިން ކުރަން އެދެފިނަމަ ކުރާނެ. ޝަމާލު އަދި މާރިޔާ ބޮޑެތި ގައްދާރުން.\nހަގީގަތަކީ އެ މައުލޫމާތު ސިއްރު ކުރުމުން މި ގައުމުގެ ސަލާމަތަށް ނުރައްވުން\nއެއްވެސްބަޔަކު ބޭރުނުކުރެވޭނެ. އައުޓްކިޔާލަކިޔާލާ ދެން ޖެހޭނީތިބެން. މަވެސް ދެރަވޭ މިވެރިންގެ ހިތުގެ ޙާލާވެދު. އެނަސް ވަރަށް ވެދުން.\nއެމްޑީޕީން ވެރިކަމަށް އަންނަ ކޮންމެ ފަހަރަކު ގައުމަށް ގެއްލުން ލިބޭނެ ކޮންމެވެސް ކަމެއް އިންޑިއާއާއި އެކު އެބަކުރެއެެވެ. ކުރިން ދިނީ އެއާޕޯރޓް. މިފަހަރު އިންޑިއާ ސިފައިން. ދެން އުޅެންޖެހޭނީ އެއާޕޯރޓް އަތުނުލެވިގެން އުޅުނު ގޮތަށް ތިޔަ ސިފައިން މިރާއްޖޭން ނުފައިބައިގެން. އެމްޑީޕީއަށް ވޯޓް ދެނީ މިކަހަލަ ގެއްލުން ގައުމަށް ދޭންކަމަށް ހީވަނީ.\nއެމްޑީޕީޔަ ވޯޓްދިނުން ނިމުނީ\nކޯލިޝަންއޭ ކިޔާ އެންމެން ޖަވާބުދޭންޖެހޭނެ! އަދި ދިވެހިރައްޔިތުންގެ ކުރިމަތީ ޖެހޭނީ ޒިއްމާވެސް ވާން! ދުވަސް ކޮޅަކުން ލިބާސް ބަދަލުކޮށް އެއީ އަހަރެމެން ރުހިގެން ކުރިކަމެއްނޫނޭ ކިޔާ ބަހަނާއެއް ނުދެއްކޭނެ! އެހެންވިއްޔާ މިހާރުވެސް އެހެން ބުނޭ.


47 flat'eh vihkaalumah hulhuvaalithaa5dhuwahuge thereygai hurihaa flat eh vikijje 47 flat'eh vihkaalumah hulhuvaalithaa5dhuwahuge thereygai hurihaa flat eh vikijje\n47 ފްލެޓެއް ވިއްކާލަން ހުޅުވާލިތާ5ދުވަހުގެ ތެރޭގައި ހުރިހާ ފްލެޓެއް ވިކިއްޖެ!\nޓާޓާއިން އަރަބިއްޔާ ކޮށީގައި ހަދާފައިވާ ފްލެޓް / ފޮޓޯ: ޕީއެސްއެމް\nޓާޓާ ކުންފުނިން މާލޭގައި ޢިމާރާތްކޮށްފައިވާ ފްލެޓްތަކުގެ ތެރެއިން ދެވަނަ ފަހަރަށް ވިއްކާލަން އިޢުލާންކުރި 47 ފްލެޓް ވިކިފައިވާކަމަށް ހައުސިންގ ޑިވެލޮޕްމަންޓް ކޯރޕަރޭޝަން، އެޗް.ޑީ.ސީން ބުނެފިއެވެ.\nކުރީގެ ޢަރަބިއްޔާ ސްކޫލްހުރި ބިމާއި، ގާކޮށީގައި އިންޑިއާގެ ޓާޓާ ކުންފުނިން ޢިމާރާތްކޮށްފައިވާ ފްލެޓްތަކުގެ ތެރެއިން ނުވިކި ހުރި ފްލެޓްތައް ގަންނަން ބޭނުންވާ ފަރާތްތަކަށް އެފުރުޞަތު ހުޅުވާލާފައިވަނީ މިމަހުގެ 10 ވަނަ ދުވަހެވެ. އިންޑިއާގެ ޓާޓާ ކުންފުނިން މާލޭގައި ޢިމާރާތްކޮށްފައިވާ ފްލެޓްތަކުގެ ތެރެއިން 161 ފްލެޓެއް ވިއްކާލުމަށް ސަރުކާރުން ވަނީ ނިންމާފައެވެ.\nމި ފްލެޓްތަކުގެ ތެރެއިން އެކި ސަބަބުތަކާހުރެ ވިއްކުމުގެ މަރުޙަލާ ފުރިހަމަ ނުކުރެވިފައިވާ 47 ފްލެޓް ވިއްކާލުމަށް ހުޅުވާލާފައިވަނީ ފުރަތަމަ ބުރެކޭވެސް އެއްގޮތަށް އެކަމަށް ޚާއްސަކޮށްފައިވާ އޮންލައިން ޕޯޓަލެއް މެދުވެރިކޮށެވެ. މިއިން ކޮންމެ ފްލެޓެއްވެސް ވިއްކާލަން އެޗް.ޑީ.ސީން ހުށައަޅާފައިވާ އަގަކީ2މިލިއަން ރުފިޔާއެވެ. އަދި ކޮންމެ ފަރާތަކަށްވެސް ގަންނަން އެދި ހުށަހެޅޭނީ އެންމެ ފްލެޓެކެވެ.\nއެޗް.ޑީ.ސީން ވިއްކާލުމަށް ހުޅުވާލި 47 ފްލެޓްގެ ތެރޭގައި ހިމެނެނީ ކުރީގެ އަރަބިއްޔާ ސްކޫލް ހުރި އިމާރާތުގެ 10 ފްލެޓަކާއި، ގާކޮށިން 37 ފްލެޓެކެވެ. މިއިން ކޮންމެ ފްލެޓަކީވެސް3ކޮޓަރި،2ފާޚާނާ، ސިޓިން ރޫމް، ބަދިގެ އަދި ޑައިނިންގ އޭރިއާ ހިމެނޭހެން ތަރައްޤީކޮށްފައިވާ ފްލެޓްތަކެކެވެ.\nމިހުރިހާ ފްލެޓެއްވެސް މިހާރު ވިކިފައިވާއިރު، ފްލެޓް ގަތުމަށް ހުށައެޅި ފަރާތްތަކުގެ ތެރެއިން ޞައްހަ ލިޔެކިޔުންތައް ހުށައެޅި ފަރާތްތަކާ ގުޅިގެން ފްލެޓް ވިއްކުމުގެ އެންމެހާ މަރުޙަލާތަކެއް ކުރިއަށްގެންދާނެކަމަށް އެޗް.ޑީ.ސީން ވަނީ ހާމަކޮށްފައެވެ.


Mujuthamau there in: Qaanoonakah kamey hithaane kameh neiy! – adduLIVE\nމުޖުތަމައު ތެރެއިން: ގާނޫނަކަށް ކަމޭހިތުމުގެ ރޫހެއް ނެތް!\nOct 24, 2017, 09:21 އައްޑޫލައިވް\nއައްޑޫ ލިންކް ރޯޑްގައި ސައިކަލް ދުއްވާ އިރު ހެލްމެޓް އަޅަން ޖެހުމަކީ ކުރަން ޖެހޭ ކަމެއްކަން ނޭނގޭ މީހަކު އައްޑޫގައި ހުންނާނެ ކަމަކަށް ގަބޫލެއް ނުކުރެ އެވެ. އަނެއްކޮޅުން މިއީ ގާނޫނީ ލާޒިކްމޮށްފައި އޮތް ކަމެކެވެ. އެކަން އެގޮތަށް ނުކުރާ ނަމަ އެ ކުރެވެނީ ގާނޫނީ ކުށެކެވެ. އަދަބު ވެސް ދެވަން ޖެހޭނެ އެވެ.\nއެކަމަކު ސުވާލަކީ ދުއްވާ އިރު ހެލްމެޓް އަޅަން ހަނދާން ހުރޭތޯ އެވެ؟ މައިންބަފައިން ދަރިންނަށް އެކަން ދަސްކޮށްދޭ ތޯ އެވެ؟ އެ ހަނދާންކޮށް ދޭތޯ އެވެ؟ ގާނޫނާއި ގަވައިދުތަކަށް ހުރުމަތްތެރިކޮށް ހިތަން ތަރުބިއްޔަތުކޮށް ދޭތޯ އެވެ؟\nކަންބޮޑުވާ ކަމަކީ އެ މަންޒަރު ބައެއް މީހުންގެ ފަރާތުން ނުފެންނާތީ އެވެ. އެހެރެ ފޮޓޯ އަށް ނަޒަރު ހިންގައިލާށެވެ. ބެލެނިވެރިއަކު އެ ދަނީ އޭނާގެ ދަރިފުޅު ސައިކަލްގެ ފަހަތަށް ލައިގެން ސްކޫލަށް ގެންދާށެވެ. ދުއްވަން އިން މީހާ ހެލްޓެމެޓް އަޅައިގެން ހުއްޓަސް ދަރިވަރު އިނީ ހެލްމެޓް ނާޅަ އެވެ. އެއީ ކުށެކެވެ. މަނާ ކަމެކެވެ.\nމި ފޮޓޯ ފޭސްބުކްގައި ހިއްސާ ކުރި މީހާގެ ވާހަކައަކީ މިއެވެ؛ "ކޮއްޔާ ބޮލެ ހެލްމެޓާ ނިއެޑުވައި ސައިކަލާން ލިންކާ އިން ގޮސް ސްކޫލަށް ވެދުވިމައި މި ޖެހެނީ ކޮން ތާކި؟"\nމިހެން މިކަން ކުރާ ނަމަ ގެއްލުމެއްވީމާ އެ ޒިންމާ ނަގާނީ ކާކު ހެއްޔެވެ؟ ބެލެނިވެރިޔާ ހެއްޔެވެ؟ ސްކޫލް ހެއްޔެވެ؟ ފުލުހުން ހެއްޔެވެ؟ ދުއްވި މަގު ހެއްޔެވެ؟ މިހިރީ ހައްތާ ވެސް ސުވާލެވެ.\nޔަގީންވާ ކަމަކީ ބެލެނިވެރިންނާއި މައިންބަފައިންގެ ޒިންމާގައި އިހުމާލުތަކެއް ހުރި ކަމެވެ. މިކަހަލަ ކަންކަން މިގޮތަށް ކުރާ ނަމަ ދަރިންނަށް އެ ދަސްކޮށް ދެވެނީ ކޯޗެއް ހެއްޔެވެ؟ ސްކޫލަށް ގެންގޮސް އެ ކިޔަވައިދޭ އެއްޗެއްގެ ފުރިހަމަ ބޭނުމެއް އެބަ އޮތް ހެއްޔެވެ؟ ފުންކޮށް ވިސްނާލާށެވެ.


Training camp un Maziya ah thafaathu rooheh athuvejje\nޓްރެއިނިން ކޭމްޕުން މާޒިޔާއަށް ތަފާތު ރޫހެއް އަތުވެއްޖެ\nމާޒިޔާގެ ކޯޗް މަރުޔާން ސެކްލޮވްސްކީ ---\nސައުދީ އަރަބިއްޔާގައި ޓްރެއިނިންއަށް ކޭމްޕް ކޮށްފައިވާ، މާޒިޔާ ސްޕޯޓްސް އެންޑް ރެކްރިއޭޝަންގެ ޓީމަށް ބޮޑު ރޫހެއް އަތުވެއްޖެ ކަމަށް އެ ޓީމުގެ ހެޑް ކޯޗް މެސަޑޯނިއާގެ މަރުޔާން ސެކްލޮވްސްކީ ބުނެފި އެވެ.\nއެފްއޭއެމުން ފޯރުކޮށް ދިން ޓްރެއިނިން ކޭމްޕްގައި، ސައުދީގެ ޖިއްދާގައި ކޭމްޕް ކޮށް، މާޒިޔާއިން ވަނީ ސައުދީގައި ކުޅުނު ދެ މެޗުވެސް ކާމިޔާބު ކޮށްފަ އެވެ. އިއްޔެ ކުޅުނު މެޗުގައި އަޒުރީ އެފްސީ އާ ދެކޮޅަށް ކުޅެ މާޒިޔާ މެޗު ކާމިޔާބު ކުރީ 2-0 އިންނެވެ. މާޒިޔާގެ ލަނޑުތައް ކާމިޔާބު ކުރީ ހަމްޒާ މުހައްމަދު 'ހަމްޕު' އާއި ކެޕްޓަން އަސަދުﷲ އަބްދުﷲ އެވެ.\nއެ މެޗުގެ ކުރިން މާޒިޔާއިން ކުޅުނީ ޖިއްދާ ކުލަބާ ދެކޮޅަށެވެ. އެ މެޗު މާޒިޔާއިން ކާމިޔާބު ކުރީ، 2-1 ން ނެވެ. މާޒިޔާގެ ދެ ލަނޑުވެސް ކާމިޔާބު ކުރީ އިބްރާހިމް ވަހީދު ހަސަން 'ފެލެއިނީ އިއްބެ' އެވެ.\nމާޒިޔާގެ ފޭސްބުކް ޕޭޖުގައި އާންމު ކޮށްފައިވާ، ވީޑިއޯގައި، ސެކްލޮވްސްކީ ބުނީ، މާޒިޔާގެ ޓްރެއިނިން ކޭމްޕް ކުރިއަށް ގެންދަނީ ރަނގަޅު ލެވަލެއްގައި ކަމަށެވެ.\n"ޓްރެއިނިން ކޭމްޕް ވަރަށް ރަނގަޅު، އަހަރެމެންނަށް މިތަނުން ލިބޭ ކަންކަން މިހުރީ ވަރަށް ރަނގަޅަށް، ހޮޓެލަށް ބެލިޔަސް ޓްރެއިނިން ގުރައުންޑަށް ބެލިޔަސް ވަރަށް ރަނގަޅަށް މިދަނީ،" ސެކްލޮވްސްކީ ބުންޏެވެ. "މިކަހަލަ ވަސީލަތްތަކާއެކު ޓްރެއިނިން ކުރަން ފުރުސަތު ލިބުމަކީ ކުޅުންތެރިންގެ ރޫހް ރަނގަޅު ވާނެ ކަމެއް."\nއޭނާ ބުނީ މާޒިޔާއިން ޓްރެއިނިން ކޭމްޕްގެ ބޭނުން ހިފަން ނިންމި ސަބަބަކީ ޓީމު ވޯކަށް ބިނާކޮށް ޓެކްޓިކްސްތަކަށް ފަރިތަކުރުމުގެ ގޮތުން ކަމަށެވެ.\n"ރަނގަޅު ވަސީލަތްތަކާއެކީ އެކަމަށް މަސައްކަތް ކުރަން އަހަރެމެންނަށް ވަގުތު ލިބިގެން ދިޔަ،" ސެކްލޮވްސްކީ ބުންޏެވެ. "ކުޅުންތެރިން ތިބީ ވަރަށް މޯޓިވޭޓްވެފައި، އެ ކުޅުންތެރިން ކުރަމުންދާ މަސައްކަތާ މެދު އަހަރެން ވަރަށް ހިތްހަމަޖެހޭ."\nހުކުރު ދުވަހުގެ ރޭ ފަށާ ދިވެހި ޕްރިމިއާ ލީގްގައި މާޒިޔާ ކުޅޭ ފުރަތަމަ މެޗުގައި އަންނަ ބުދަ ދުވަހު ނިކުންނާނީ ކުލަބު ގުރީން ސްޓްރީޓާ ދެކޮޅަށެވެ.


ﷲ ވޮޑިގެންވަނީ ކޮންތާކު؟ (3) – DhiSalafiyyah\n18/04/2012 ޢަޤީދާއާއި ފިރުޤާތައް, މުހިއްމު ލިޔުންތައް, ދީންއައްޝައިޚް މުޙައްމަދު ސިނާން\nރަސޫލުﷲ ޞައްލަﷲ ޢަލައިހިވަސައްލަމަ އިސްރާއާއި މިޢުރާޖު ކުރެވުނުރޭ ބައިތުލް މަޤްދިސުން ހަތްވަނަ އުޑަށް އުފުއްލެވުނުކަމާއި، އަދި އެރޭ އެކަލޭގެފާނަށް ނަމާދު ފަރުޟުކުރެއްވުނުކަމާއި، ފަންސާސް ނަމާދު ފުރަތަމަ ފަރުޟުކުރެއްވުމުން ރަސޫލާ ޞައްލަﷲ ޢަލައިހިވަސައްލަމަ އާއި މޫސާ ޢަލައިހިއްސަލާމްއާ ދެމެދު ހިނގާދިޔަ ކަންތައްތަކަކީ ﷲ ސުބުޙާނަހޫ ވަތަޢާލާ އުޑުތަކުގެ މަތީގައި ވޮޑިގެންވާކަމުގެ ފުރިހަމަ ދަލީލެކެވެ.(1)\nއަދި އެކަލޭގެފާނު ޖާރިޔާއަކަށް ޙަދީޘް ކުރެއްވިއެވެ. ((أَيْنَ اللهُ؟)) قَالَتْ: فِي السَّمَاءِ، قَالَ: ((مَنْ أَنَا؟)) قَالَتْ: أَنْتَ رَسُولُ اللهِ، قَالَ: ((أَعْتِقْهَا، فَإِنَّهَا مُؤْمِنَةٌ)) (مسلم وأحمد) މާނައީ : “ﷲ (ވޮޑިގެންވަނީ) ކޮންތާކު ހެއްޔެވެ؟” އެކުއްޖާ ދެންނެވިއެވެ. އުޑުގައެވެ. އެކަލޭގެފާނު ޙަދީޘް ކުރެއްވިއެވެ. “ތިމަންކަލޭގެފާނަކީ ކާކު ހެއްޔެވެ؟” އެކުއްޖާ ދެންނެވިއެވެ. “ކަލޭގެފާނަކީ ﷲގެ ރަސޫލާއެވެ.” އެކަލޭގެފާނު ޙަދީޘް ކުރެއްވިއެވެ. “އެކުއްޖާ މިނިވަންކުރާށެވެ. ފަހެ، އެކުއްޖާއަކީ މުއުމިނާއެކެވެ.”(2) މިހަދީޘާ ބެހޭގޮތުން އަލްޙާފިޡް އައްޛަހަބީ ރަޙިމަހުﷲ ވިދާޅުވެފައިވެއެވެ. “މިޚަބަރުގައި ދެމަސްއަލައެއް އެކުލެވިގެންވެއެވެ. ފުރަތަމައީ: ﷲ ވަނީ ކޮންތާކުތޯ ސުވާލުކުރުމަކީ މުސްލިމުންނަށް ޝަރުޢުވެގެންވާކަމެއްކަމެވެ. ދެވަނައީ: ސުވާލުވެވޭމީހާ އުޑުގައޭ ބުނުމެވެ. ފަހެ، (މިޙަދީޘުން ދޭހަކޮށްދޭ) މިދެމަސްއަލައަށް އިންކާރުކޮށްފިމީހާ، އޭނާ އެއިންކާރުކުރަނީ އަލްމުޞްޠަފާ ޞައްލަﷲ ޢަލައިހިވަސައްލަމަ އަށެވެ.”(3) ބައެއް ބާޠިލު ފިރުޤާތަކުގެ މީހުންގެ ކައިރީ ﷲ ވޮޑިގެންވަނީ ކޮންތާކުތޯ ސުވާލުކުރުމަކީ ހުއްދަކަމެއްނޫނެވެ. މިޙަދީޘްގައި ޚުދު ރަސޫލާ ޞައްލަﷲ ޢަލައިހިވަސައްލަމަ އެވަނީ އެސުވާލުކުރައްވާފައެވެ. އެއިން ދޭހަވަނީ އެސުވާލުކުރުމަކީ ހުއްދަކަމެއްކަމެވެ. އަދި ހަމައެހެންމެ، އެސުވާލަށް ރަނގަޅަށް ޖަވާބުދޭން އެނގުމަކީ އީމާންކަމުގެ ތެރެއިންވާކަމެއްކަމެވެ. މީގެ ކުރީބައިގައި އަލްބައިހަޤީ ރަޙިމަހުﷲ އެކަލޭގެފާނުގެ “އަލްއަސްމާއު ވައްޞިފާތު” މިފޮތުގައި ބަޔާންކުރައްވާފައިވާ ފަދައިން ޢަރަބިން “عَلَى” އޮންނަންޖެހޭ ތަންތަނަށް “فِي” ބޭނުންކުރެއެވެ. މިތަނުގައިވާ ((فِي السَّمَاء)) ގެ މުރާދަކީ އުޑުތަކުގެ މަތީ ޢަރުޝި މަތީގައެވެ.\nއަދި ޔަހޫދީ ޤަބީލާއެއްކަމުގައިވާ ޤުރައިޟާގެ މީހުންނާމެދު ޙުކުމް ކުރެއްވި ޙާދިސާގައި ސަޢުދު ބުން މުޢާޛަށް އެކަލޭގެފާނު ޙަދީޘް ކުރެއްވިއެވެ. ((لَقَدْ حَكَمْتَ فِيهِمْ بِحُكْمِ الْمَلِكِ مِنْ فَوْقِ سَبْعَةٍ أَرْقِعَةٍ)) (البخاري) މާނައީ : “ހަމަށަވަރުން، ތިބާ އެބައިމީހުންނާމެދު ޙުކުމްކޮށްފައިވަނީ، ހަތްއުޑުގެ މަތީ ވޮޑިގެންވާ ރަސްކަލާނގެ ޙުކުމްފުޅެވެ. (އެބަހީ އެއިލާހުގެ ޙުކުމްފުޅާ އެއްގޮތަށެވެ.)”(4)\nއަދި އާދަމު ދަރިންގެ ކަންތައްތަކާ ޙަވާލުވެ ތިއްބަވާ މަލާއިކަތުންނާބެހޭގޮތުން އައިސްފައިވާ ޙަދީޘްގައިވެއެވެ. ((ثُمَّ يَعْرُجُ الَّذِينَ بَاتُوا فِيكُمْ فَيَسْأَلُهُمْ وَهُوَ أَعْلَمُ بِهِمْ …)) (متفق عليه) މާނައީ : “އެއަށްފަހު، ތިޔަބައިމީހުންނާއެކު ރޭގަނޑު ހޭދަކުރެއްވި ބޭކަލުން (އެބަހީ މަލާއިކަތުން) މައްޗަށް އަރައިވަޑައިގަންނަވާނެއެވެ. އަދި އެބޭކަލުންގެ ކަންތައްތައް މޮޅަށް ދެނެވޮޑިގެންވާ ޙާލު، އެއިލާހު އެބޭކަލުންނާ ސުވާލުކުރައްވައެވެ…”(5)\nއަދިވެސް ޙަދީޘް ކުރައްވާފައިވެއެވެ. ((مَنْ تَصَدَّقَ بِعَدْلِ تَمْرَةٍ مِنْ كَسْبٍ طَيِّبٍ وَلاَ يَصْعَدُ إِلَى اللَّهِ إِلاَّ الطَّيِّبُ)) (البخاري) މާނައީ : “ޙަލާލު ރަނގަޅު މުދަލުގެ ތެރެއިން ކަދުރުއޮށެއްގެ މިންވަރު ޞަދަޤާތްކޮށްފިމީހާ ދަންނާށެވެ. ޙަލާލު ރަނގަޅު (ތަކެތިން ކޮށްފައިވާ ޞަދާޤާތް) މެނުވީ އެއިލާހުގެ ޙަޟްރަތަށް އަރައިގެން ނުދެއެވެ.”(6)\nއަދި ވަޙީއާބެހޭ ޙަދީޘްގައި ޙަދީޘް ކުރައްވާފައިވެއެވެ. ((إِذَا قَضَى اللَّهُ الأَمْرَ فِي السَّمَاءِ ضَرَبَتْ الْمَلاَئِكَةُ بِأَجْنِحَتِهَا خُضْعَانًا لِقَوْلِهِ كَأَنَّهُ سِلْسِلَةٌ عَلَى صَفْوَانٍ …)) (البخاري) މާނައީ : “ﷲ އުޑަށް އަމުރެއް ކުރައްވައިފި ހިނދު، އެއިލާހުގެ އެބަސްފުޅަށް ކިޔަމަންތެރިވުމުގެ ގޮތުން މަޑުމޮޅިވެގެންވާ ޙާލު މަލާއިކަތުން، އެބޭކަލުންގެ ފިޔަފުޅުތައް ތިރިކުރައްވާ ހުށްޓެވެ. (އެބޭކަލުން އެކުރައްވާ ކަންތަކުން ނުކުންނަ އަޑުގެ) މިސާލަކީ ޗޭނުފައްޗެއް ގާތައްމަތީގައި ދަމާއަޑުގެ މިސާލެވެ.”(7)\nﷲ ސުބުޙާނަހޫ ވަތަޢާލާ ވޮޑިގެންވަނީ އުޑުތަކުގެ މަތީ، އެއިލާހުގެ ޚަލްޤުތަކުންނާ ވަކިވެވަޑައިގެން، ޢަރުޝިއަށް އިސްތަވާވޮޑިގެންކަމުގައި މިއުއްމަތުގެ ސަލަފުން ވަނީ އިޖުމާޢުވެވަޑައިގެންފައެވެ. ޝެއިޚުލް އިސްލާމް އިބްނު ތައިމިއްޔާ ރަޙިމަހުﷲ ވިދާޅުވެފައިވެއެވެ. “ﷲއަށް އީމާންވުމުގެ ތެރޭގައި، ﷲ ސުބުޙާނަހޫ ވަތަޢާލާ ވޮޑިގެންވަނީ އެއިލާހުގެ ޚަލްޤުތަކުންނަށްވުރެ މަތިވެރިވެވަޑައިގެން އުޑުތަކުގެ މަތީ، އެއިލާހުގެ ޢަރުޝި މަތީކަމަށް އީމާންވުންވެއެވެ. އެއީ ﷲ އެއިލާހުގެ ފޮތުގައި ޚަބަރުދެއްވާފައިވާ، އަދި އެއިލާހުގެ ރަސޫލާ ޞައްލަﷲ ޢަލައިހިވަސައްލަމަގެ އަރިހުން ތަވާތުރުކޮށް އައިސްފައިވާ، އަދި އުއްމަތުގެ ސަލަފުން އިޖުމާޢުވަޑައިގެންފައިވާކަމެކެވެ.”(8)\nއިބްނު ތައިމިއްޔާގެ މިބަސްފުޅުގެ ޝަރަޙާގައި މުޙައްމަދު ބުން ޞާލިޙް އަލްޢުޘައިމީން ރަޙިމަހުﷲ ވިދާޅުވެފައިވެއެވެ. “(މިކަމަށް ވެވިފައިވާ) އިޖުމާޢު ދަންނައެވެ. ފަހެ، ސަލަފުން ވަނީ މިކަމަށް އިޖުމާޢުވެވަޑައިގެންފައެވެ. އެބޭކަލުން އިޖުމާޢުވެލެއްވިކަން އެނގޭގޮތަކީ، ޤުރުއާނާއި ސުންނަތުގައިވާގޮތާ އިދިކޮޅަށް (އެބަހީ ބޭރުފުށުގެ މާނައާ އިދިކޮޅަށް) އެބޭކަލުންގެ ކިބައިން ބަސްފުޅެއް ނަޤުލުވެފައިނެތުމެވެ. ފަހެ، ހަމަކަށަވަރުން އެބޭކަލުންނަކީ ޤުރުއާން ކިޔަވައި، (ރަސޫލާގެ ފަރާތްޕުޅުން) ޚަބަރުތައް ނަޤުލުކުރައްވައި، އޭގެ މާނަތައް ދެނެވަޑައިގެން ތިއްބެވި ބޭކަލުންނެވެ. އެބޭކަލުންގެ ކިބައިން (ޤުރުއާނާއި ސުންނަތުގެ) ބޭރުފުށުގެ މާނައާ ޚިލާފަށް ބަސްފުޅެއް ނަޤުލުވެފައިނުވުމުން އަންގައިދެނީ، އެބޭކަލުން (ޤުރުއާނާއި ސުންނަތުން އެދޭހަކޮށްދޭ) ބޭރުފުށުގެ މާނަނޫން އެހެންގޮތަކަށް އިޢުތިޤާދުނުކުރައްވާކަމެވެ. އަދި އެއެންމެހާ ބޭކަލުން އެކަމަށް އެއްބަސްވެވަޑައިގެން ތިއްބެވިކަމެވެ.”(9)\nދެވަނައީ: އަޅުގަނޑުމެން ބުއްދިން ވިސްނާލައިފިކަމުގައިވާނަމަ، އެއްޗެއް މަތީގައިނުވާނަމަ ދެން އެއެއްޗެއް ވާނީ ދަށުގައި ނުވަތަ އެއްވަރެއްގައެވެ. މަތީގައި ނުވެ ދަށުގައި ނުވަތަ އެއްވަރެއްގައި ވުމަކީ އުނިޞިފައެކެވެ. އެހެންކަމުން، ﷲ ސުބުޙާނަހޫ ވަތަޢާލާއަށް މަތިވެރިވެވޮޑިގަތުން ނިސްބަތްކުރުން ލާޒިމުވާނެއެވެ. އެހެނީ، އެއިލާހު ވަނީ އެންމެހާ އުނިޞިފަތަކުން ހުސްޠާހިރުވެވޮޑިގެންނެވެ.(10)\nސަލާމަތުން ހުރި ފިޠުރަތް މަގުދައްކާގޮތަކީ ﷲ ސުބުޙާނަހޫ ވަތަޢާލާ ވޮޑިގެންވަނީ ޚަލްޤުތަކުންނާ ވަކިން މަތީގައިކަމެވެ. އެހެނީ، ﷲ މަތީގައި ވޮޑިގެންވާކަމާ ދެކޮޅުހަދާމީހާގެ ސަލާމަތުން ހުރި ފިޠުރަތު ވަނީ ހަލާކުވެ، ޝައްކުތަކާއި ޝުބުހަތަކަށް ހެއްލިފައެވެ. އެހެނީ، ކޮންމެ އިންސާނަކުވެސް ދުޢާކުރުމަށް އަތްނަގައި އޭނާގެ ހިތް އަރައިގެން ދަނީ އުޑަށެވެ. އެއްވެސް ޙާލެއްގައި ކަނާތްފަރާތަށް ވާތްފަރާތަށް އެނބުރި ނަހަދައެވެ. އެކަމުން އެނގެނީ ﷲ ވަނީ އުޑުތަކުގެ މަތީގައިކަމެވެ.(11)\n(1) ބައްލަވާ: ޞަޙީޙުލް ބުޚާރީ: 349، 3342، ޞަޙީޙް މުސްލިމް: 161، 163.\n(2) މުސްލިމް: 537، އަޙްމަދު: 17945، 19455.\n(3) މުޚްތަޞަރުލް ޢުލުއްވު: ޞ. 81.\n(4) ޞަޙީޙުލް ބުޚާރީ: 3043.\n(5) ޞަޙީޙުލް ބުޚާރީ: 555، 7429، 7486، ޞަޙީޙް މުސްލިމް: 632.\n(6) ޞަޙީޙުލް ބުޚާރީ: 1410.\n(7) ޞަޙީޙުލް ބުޚާރީ: 4800، 7481.\n(8) ޝަރަޙް އަލްޢަޤީދަތުލް ވާސިޠިއްޔާ: 2/66.\n(9) ޝަރަޙް އަލްޢަޤީދަތުލް ވާސިޠިއްޔާ: 2/67.\n(10) ބައްލަވާ: ޝަރަޙް އަލްޢަޤީދަތުލް ވާސިޠިއްޔާ: 2/67.\n(11) ބައްލަވާ: ޝަރަޙް އަލްޢަޤީދަތުލް ވާސިޠިއްޔާ: 2/67.\n* مختصر العلو للعلي العظيم: للذهبي (اختصره وحققه الألباني).\n* أعلام السنة المنشورة، لاعتقاد الطائفة الناجية المنصورة: للشيخ حافظ بن أحمد الحكمي.


ކޮވިޑް19: ހަމައެކަނި އުމުރުން ދުވަސްވީ މީހުނަކަށް ނޫން، ޒުވާނުނަށް ވެސް ހުރި ބޮޑު ނުރައްކަލެއް – Dhen.mv\nކޮވިޑް19: ހަމައެކަނި އުމުރުން ދުވަސްވީ މީހުނަކަށް ނޫން، ޒުވާނުނަށް ވެސް ހުރި ބޮޑު ނުރައްކަލެއް\nMarch 21, 2020 - 6:01 pm\nކޮވިޑް19 ޖެހިގެން މަރުވާ ގިނަ މީހުންނަކީ އުމުރުން ދުވަސްވީ ދިފާއީ ނިޒާމް ބަލިކަށި މީހުން ނަމަވެސް ވައިރަހުގެ ނުރައްކާ ޒުވާނުންނަށް ވެސް އިންތިހާއަށް ބޮޑުކަމަށް ދުނިޔޭގެ ސިއްހަތާއިބެހޭ ޖަމިއްޔާ ޑަބްލިޔުއެޗްއޯއިން ބުނެފިއެވެ.\nޑަބްލިޔުއެޗްއޯ އިން ބުނެފައިވާ ގޮތުގައި ރައްކާތެރިކަމުގެ ފިޔަވަޅުތައް ނާޅައި އިޖުތިމާއީ ދުރުމިން ނުބަހައްޓައިފިނަމަ އުމުރުން ދުވަސްވީ މީހުން ވައިރަހުގެ ހަލާކުގެ ތެރެއަށް ވެއްދުމުގެ އިތުރުން އަމިއްލަ ނަފްސުވެސް ނުރައްކަލަށް ހުށަހެޅިގެންދާކަމަށެވެ.\nދުނިޔޭގެ ސިއްހަތާއި ބެހޭ ޖަމިއްޔާއިން ބުނެފައިވާ ގޮތުގައި ވައަިރަސް ޖެހުނު މީހުންގެ ތެރޭގައި 50 އަހަރުން ދަށުގެ މީހުން މަދުވިނަމަވެސް އޭގެ މާނައަކީ ޒުވާނުންނަށް ވައިރަސް ނުޖެހުމެއް ނޫނެވެ. ޒުވާނުންނަށް ވެސް ވައިރަސް ޖެހި ވައިރަހުގެ ނުރައްކާތެރިކަން ބޮޑުވެ މަރުވެފައިވެސްވާ ކަމަށް އެ ފަރާތުން ހާމަކޮށްފައިވެއެވެ.\nހުކުރު ދުވަހު މީޑިއާއަށް މައުލޫމާތު ދެމުން ޑަބްލިޔުއެޗްއޯގެ އިސް އޮފިޝަލަކު ބުނެފައިވާ ގޮތުގައި ވައިރަސްގެ ސަބަބުން ޒުވާނުން ވެސް އެތައް ހަފްތާއެއް ހޮސްޕިޓަލުގައި ހޭދަކުރަން ޖެހި ދުނިޔެއަށް އަލްވަދާއު ކިޔަން ވެސް ޖެހިދާނެއެވެ. އަދި އެމީހެއްގެ ރައްކާތެރިކަމާއި އަނެކުންގެ ރައްކާތެރިކަމަށްޓަކައި މަސައްކަތް ކުރުމަކީ ކޮންމެ މީހެއްގެ ވެސް ބޮލުގައި އެޅިފައިވާ ޒިންމާއެއްގެ ގޮތުގައި ފާހަަގަކޮށްފައިވެއެވެ.\nކޮރޯނާ ވައިރަސް ޖެހެނީ އަދި ވައިރަހުގެ ނުރައްކާތެރިކަން ބޮޑުވަނީ ހަމައެކަނި އުމުރުން ދުވަސްވީ މީހުންނަށް ކަމުގައި ކުރިން ގިނަ މީހުނަށް އޮތީ ހީވެފައެވެ. ނަމަވެސް ވައިރަސް މިހާރު އެންމެ ގަދައަށް ފެތުރެމުންދާ އިޓަލީގައި ވައިރަސް ޖެހިގެން ހާލުބޮޑުވި މީހުންގެ ތެރެއިން 12 އިންސައްތަ މީހުނަކީ 19 އަހަރާއި 50 އަހަރުގެ މީހުންނެވެ.


SunOnline: 6000 rufiya ge allowance akaa eku HDC ge apprenticeship program\nހަ ހާސް ރުފިޔާގެ އެލަވެންސަކާއެކު އެޗްޑީސީގެ އެޕްރެންޓިސްޝިޕް ޕްރޮގްރާމު\nއެޗްޑީސީގެ އެޕްރެންޓިސްޝިޕް ޕްރޮގްރާމުގައި ބައިވެރިވުމުގެ ފުރުސަތު ހުޅުވާލައިފި އެވެ.\nއެޗްޑީސީން ކުރި އިއުލާނެއްގައި ބުނީ އެ ކުންފުނީގައި މަސައްކަތްކޮށް ތަޖުރިބާ ހޯދުމަށް ޝައުގުވެރިވާ ފަރާތްތަކަސް އެޕްރެންޓިސްޝިޕް ޕްރޮގްރާމުގައި ބައިވެރިވުމުގެ ފުރުސަތު ހުޅުވާލާ ކަމަށެވެ.\nއެ ޕްރޮގްރާމުގައި 60 ޖާގަ ކަނޑައަޅާފައިވާއިރު ބައިވެރިންނަށް ކޮންމެ މަހަކު އެލަވެންސްގެ ގޮތުގައި 6،000 ދޭނެއެވެ. މި ޕްރޮގްރާމުގައި ގާޑެނިން، މޭސަނަރީ، ވެލްޑިން، އިލެކްޓްރީޝަން، ހެވީ ވެހިކަލް އޮޕަރޭޝަން އަދި ސައިޓް ސުޕަވައިޒާ ފޯ ބިލްޑިން ކޮންސްޓްރަކްޝަން ދާއިރާ އިން ތަމްރީނާއި ތަޖުރިބާ ފޯރުކޮށްދޭނެއެވެ.\nއެޗްޑީސީ އިން ބުނީ އެޕްރެންޓިސްޝިޕް ޕްރޮގްރާމުގައި އަމަލީ ގޮތުން ކުރާ މަސައްކަތާއެކު ކްލާސްރޫމް ސެޝަންތައްވެސް ކުރިއަށް ގެންދާނެ ކަމަށެވެ. ޕްރޮގްރާމު ނިންމާ ބައިވެރިންނަށް އެމްކިޔުއޭ ގަބޫލުކުރާ ފެންވަރުގެ ލެވެލް ތިނެއްގެ ސެޓްފިކެޓެއް ދޭނެއެވެ.\nޕްރޮގްރާމު ހާއްސަކޮށްފައިވަނީ އުމުރުން 16 އަހަރާ 30 އަހަރާ ދެމެދުގެ ދިވެހިންނަށެވެ. ޕްރޮގްރާމުގެ ބައިވެރިންނަކީ ލެވެލް ދޭތްގެ ސެޓްފިކެޓެއް އޮންނަ ނުވަތަ އޯލެވެލް ފުރިހަމަ ކޮށްފައިވާ ފަރާތަކަށް ވާންޖެހެއެވެ.\nހުޅުމާލޭގައި ދިރިއުޅޭ ފަރާތްތައް މި ޕްރޮގްރާމަށް ނެގުމުގައި އިސްކަންދޭނެ ކަމަށް އެޗްޑީސީ އިން ބުންޏެވެ.\nއަދި ޕްރޮގްރާމު ނިމިގެންދާއިރު އެ ކުންފުނީގައި ވަޒީފާ ހުރި މިންވަރަކުން އެންމެ ރަނގަޅު ފަރާތްތަކަށް ވަޒީފާ ހަމަޖައްސައިދޭނެ ކަމަށްވެސް އެޗްޑީސީ އިން ބުންޏެވެ.\nމި ޕްރޮގްރާމުގައި ބައިވެރިވުމަށް ފޯމު ހުށަހަޅަންޖެހެނީ އޮންލައިން ކޮށެވެ.


Rolex Gadieh Vagah Negi Meehaku3Mahah Jalah Laifi - Vaguthu\nއެންމެ އަގު ބޮޑު ގަޑިތަކުގެ ތެރޭގައި ހިމެނޭ ރޮލެކްސް ބްރޭންޑުގެ ގަޑިއެއް ވަގަށް ނެގި މީހަކު ތިން މަހަށް ޖަލަށް ލުމަށް ހުކުމްކޮށްފި އެވެ.\nދުބާއީގައި ހިންގި މި ހާދިސާގައި ވަގަށް ނަގާފައިވާ ގަޑީގެ އަގު 161,192.94 ރުފިޔާ އަށް އަރައެވެ. މީޑިއާ ރިޕޯޓްތައް ބުނާ ގޮތުގައި މި ގަޑި ވަގަށް ނަގާފައި ވަނީ ޖަރުމަންވިލާތުގެ މީހެކެވެ. އޭނާ މި ގަޑި ވަގަށް ނެގީ މީހެއްގެ ކާރުތެރޭގައި ގަޑި ބާއްވާފައި އޮއްވައެވެ.\nކެފޭއެއް ކައިރީގައި ޕާކް ކޮށްފައި އޮތް ކާރެއް ތެރެއިން ޖަރުމަން މީހާ ވަނީ ރޮލެކްސް ދެ ގަޑި ނަގާފައެވެ. ކާރުގެ ވެރިފަރާތުން ގަޑި ގެއްލުނުކަން އެނގުނީ ގެއަށް ދިއުމުންނެވެ. އަދި އޭނާ ވަގުތުން ދުބައީ ފުލުހުންނަށް އެ މައްސަލަ ހުށައެޅިއެވެ.\nރޮލެކްސް ގަޑި ވަގަށް ނެގުމަށްފަހު ޖަރުމަން މީހާ ވަނީ އެ ގަޑިތައް އަލްޖީރިޔާ މީހަކަށް ވިއްކިކަމަށް އެއްބަސްވެފައެވެ. ފުލުހުންނަށް ދިން ބަޔާނުގައި އޭނާ ބުނީ ގަޑި ވިއްކާލާފައި ވަނީ 118,773.75 ރުފިޔާ އަށް ކަމަށެވެ. އެއީ ގަޑީގެ އަސްލު އަގަށްވުރެ 43،000 ރުފިޔާ ދަށް އަގެކެވެ.\nދުބާއީގައި ވައްކަމުގެ މައްސަލަތައް ވަރަށް ސީރިއަސް މައްސަލަތަކެއްގެ ގޮތުގައި ބަލަމުންދާއިރު އެ ގައުމުގައި ވައްކަންކުރާ ފަރާތްތަކަށް ހަރުކަށި އަދަބުތައްވެސް ދޭކަން ފާހަގަ ކުރެވެއެވެ. ދުނިޔޭގެ އެންމެ ތަރައްގީވެފައިވާ އެއް ސިޓީގެ ގޮތުގައި ދުބާއީ ހިމެނޭއިރު އެ ސިޓީއަކީ ދުނިޔޭގެ ހުރިހާ ކަންކޮޅުތަކުގެ ރައްޔިތުންނަށްވެސް ހުޅުވާލާފައިވާ ސިޓީއެއްކަން ފާހަގަ ކުރެވެއެވެ.\nސެޕްޓެމްބަރު 20, 2021 12:13\nދުބާއީގައި ވައްކަމުގެ މައްސަލަތައް ވަރަށް ސީރިއަސް މައްސަލަތަކެއްގެ ގޮތުގައި ބަލަމުންދާއިރު އެ ގައުމުގައި ވައްކަންކުރާ ފަރާތްތަކަށް ހަރުކަށި އަދަބުތައްވެސް ދޭކަން ފާހަގަ ކުރެވެއެވެ.3މަސް. ރާއްޖޭގަ ރިހާކުރު ފުޅިއެއް ނެގީމަ6އަހަރު.\nސެޕްޓެމްބަރު 20, 2021 15:53\nރާއްޖޭގައި ރިހާކުރު ފުޅި ވަގަށް ނެގި މީހާއަށް6އަހަރު ޖަލު ހުކުމް\nސެޕްޓެމްބަރު 21, 2021 08:38\nމަ ހީކުރީ ނިހާނުގެ ގަޑިކަމަށް


Male'-Thilafushi Bridge ge amalee massakaiy miaharu fashanee\nމާލެ-ތިލަފުށި ބްރިޖްގެ މަސައްކަތް މިއަހަރު ފަށަނީ\n04 ފެބްރުއަރީ 2021 - 11:51:55\nމާލެ އާއި ވިލިމާލެ އާއި ގުޅިފަޅު، އަދި ތިލަފުށި ބްރިޖުން ގުޅައިލުމުގެ އަމަލީ މަސައްކަތް މިއަހަރު ފެށިގެންދާނެ ކަމަށް ރައީސުލް ޖުމްހޫރިއްޔާ އިބްރާހިމް މުހައްމަދު ސާލިހު ވިދާޅުވެއްޖެއެވެ.\nރިޔާސީ ބަޔާން އިއްވަމުން ރައީސް ސާލިހު ވިދާޅުވީ މާލޭގައި މިހާރު ގާއިމުވެފައި އޮތް ރާއްޖޭގެ މަރުކަޒީ ވިޔަފާރި ބަނދަރު ގުޅިފަޅަށް ބަދަލުކުރުމުގެ މަޝްރޫގެ ތެރެއިން، ބިންހިއްކުމުގެ ފުރަތަމަ ފިޔަވަހީގެ މަސައްކަތް، މިދިޔަ އަހަރުވަނީ ނިމިފައި ކަމަށާއި އެބަނދަރު ގާއިމުކުރުމުގެ އަމަލީ މަސައްކަތް، މި އަހަރު ފެށުމަށް މިއަންނަނީ ތައްޔާރުވަމުން ކަމަށެވެ.\nހަމައެއާއެކު، މާލެ އާއި ވިލިމާލެ އާއި ގުޅިފަޅު، އަދި ތިލަފުށި ބްރިޖުން ގުޅައިލުމުގެ އަމަލީ މަސައްކަތް ވެސް، ކުރިއަށް އޮތް6މަސްތެރޭގައި ފެށިގެންދާނެ ކަމަށް ރައީސް ވިދާޅުވިއެވެ.\nމީގެ އިތުރުން ހއ. ހޯރަފުށީ އެއާޕޯޓު މިދިޔަ އަހަރު ހުޅުވައި މިހާރު އަންނަނީ ހިދުމަތް ދެމުން ކަމަށާއި އަދި މި އަހަރުގެ ތެރޭގައި އިތުރު5ރަށެއްގައި އެއަރޕޯޓް ހެދުމަށް ގަސްދުކުރާ ކަމަށް ވެސް ރައީސް ވިދާޅުވިއެވެ.\nއޭގެ ތެރެއިން، މ. މުލީގައި ތަރައްޤީކުރާ އެއާޕޯޓުގެ މަސައްކަތް، މިމަހުގެ ތެރޭގައި ބަޔަކާ ހަވާލުކުރެވޭނެ ކަމަށާއި އަދި ހދ. މަކުނުދުއާއި، ށ. ބިލެތްފަހި އަދި ބ. ތުޅާދުއާއި ތ. ވިލުފުށީގައި އެއާޕޯޓް ހަދައިދޭނެ ބަޔަކު ހޯދަން މިހާރު ވާނީ ހުޅުވާލާފައި ކަމަށް ވެސް ރައީސް ފާހަގަ ކުރެއްވި އެވެ.\nބުރިޖުގުޅީފަޅުވިލިމާލެތިލަފުށިމާލެ-ތިލަފުށި ބްރިޖްރައީސް އޮފީސްރައީސް ޞާލިޙްރިޔާސީ ބަޔާން